Engine fail vegen kandah vettunu flying schoolge boat nagaifi - The Press\nFriday, December 06, 2019 31 °C broken cloudsLast Updated 1 minute ago\nކަނޑަށް ވެއްޓުނު ފްލައިން ސްކޫލުގެ ބޯޓު ކަނޑު އަޑިން ނަގަނީ\nއިންޖީނު ފެއިލް ވެގެން ކަނޑަށް ވެއްޓުނު ފްލައިން ސްކޫލުގެ ބޯޓު ނަގައިފި\nނިމާ ހަސަން 15 August 2019, 14:51\nމިދިޔަ ހުކުރު ދުވަހު، އިންޖީނު ފެއިލްވެގެން ކަނޑަށް ވެއްޓުނު އައްޑޫ ސިޓީ ގަމުގައި ހިންގަމުން އަންނަ އޭޝިއަން އެކެޑަމީ އޮފް އެރޮނޯޓިކްސް (އޭއޭއޭ) ފްލައިންގް ސްކޫލްގެ މަތިންދާ ބޯޓް މިއަދު ނަގައިފިއެވެ.\nއޭއޭއޭ އިން ބުނީ ޝަންގްރިއްލާ ވިލިނގިލި ރިސޯޓާ ކައިރި ހިއްސާބެއްގެ ކަނޑު އަޑީގައި އޮތް ބޯޓު ނަގާފައި ވަނީ މިއަދު މެންދުރުގެ ވަގުތެއްގައި ކަމަށާއި ބޯޓު ނެގީ ބާޖެއްގައި ގޮސް ކެރޭނެއްގެ އެހީގައި ކަމަށެވެ. މި ބޯޓު ކަނޑުން ނެގި އިރު އޮތީ 8.6 މީޓަރު (28 ފޫޓު) އަޑީގައެވެ.\nމި ބޯޓު 'ކްރޭޝް ލޭންޑް' ކުރި ކަމަށް ބުނި ނަމަވެސް ކަމުގެ މާހިރުން ބުނަނީ މާސިންގާ ކަނޑަށް ކްރޭޝްލޭންޑް ނުކުރާނެ ކަމަށެވެ. މި ބޯޓު ވެއްޓުނު އިރު އޭގައި ފުލައިން ސްކޫލްގެ ދަރިވަރަކާއި، އިންސްޓްރަކްޓަރެއް ތިއްބެވެ. ނަމަވެސް މި ހާދިސާގައި އެއްވެސް މީހަކަށް އަނިޔާއެއް ނުވެއެވެ. އަދި ބޯޓު ކަނޑައް ވެއްޓުމާ އެކު ދެ މީހުން އެއިން ނުކުތުމުން އެ ދެމީހުން ޝަންގްރިއްލާ ރިސޯޓުގެ ޑައިވިން ދޯނީގެ އެހީގައި ވަނީ ރިސޯޓަށް ގެންގޮސްފައެވެ.\nޝަންގްރިލާ ރިސޯޓު ކައިރިން މޫދަށް ވެއްޓުނު ފްލައިން ސްކޫލްގެ ބޯޓު އަށް މީޓަރު އަޑިއަށް ގޮސްފައި / ފޮޓޯ: އެމްއެންޑީއެފް\nބޯޓުގެ އިންޖީނު ފެއިލް ވި ހާދިސާ ސިވިލް އޭވިއޭޝަން އޮތޯރިޓީ (ސީއޭއޭ) އިން ތަހުގީގު ކުރަމުން އަންނައިރު، ބޯޓުގެ އިންޖީނު ފެއިލްވާން ދިމާވި މައްސަލަ ދެނެގަންނާނެ ކަމަށް އޭއޭއޭ އިން ވެސް ބުނެއެވެ.\nމީގެ އިތުރުން އޭވިއޭޓާސް މޯލްޑިވްސް އިން ބުނީ، އިންޖީނު ފެއިލްވި ބޯޓަކީ 2015 ވަނަ އަހަރު، ގަން އިންޓަނޭޝަނަލް އެއާޕޯޓްގެ ރަންވޭ އަށް ޖައްސަން އުޅުމުގެ ތެރޭގައި ވެއްޓުނު ބޯޓު ކަމަށެވެ. އަދި އެ ހާދިސާގައި ވެސް ބޯޓުގައި އިން ދެ މީހުންނަށް އަދި ބޯޓަށް ވެސް މާ ބޮޑު ގެއްލުމެއް ނުލިބި، ސަލާމަތް ވެފައިވާ ކަމަށް އޭވިއޭޓާސް އިން ބުނެއެވެ.\nއިތުރު ލިޔުންތައް ހަބަރު އައްޑޫ ފުލައިންގ ސްކޫލް


Adhi eh faharu kaivenikuran beynun: Pamela Anderson | Mihaaru\nއަދި އެއް ފަހަރު ކައިވެނިކުރަން ބޭނުން: ޕަމެލާ އެންޑަސަން\n02 ޖޫން 2020 - 09:292comments\nނިއު ޔޯކް ޓައިމްސް އަށް ދިން ހާއްސަ އިންޓަވިއުއެއްގައި، 52 އަހަރުގެ ބަތަލާ ބުނީ ޕްރޮޑިއުސަރު ޖޮން ޕީޓާޒްއާ ކައިވެނިކުރި ކަމަށް ބުނާ ވާހަކަ އާއި 12 ދުވަހުގެ ތެރޭގައި އެ ކައިވެނި ރޫޅުނު ކަމަށް މީޑިއާތަކުގައި ފެތުރި ވާހަކަތަކުގައި އެއްވެސް ހަގީގަތެއް ނެތް ކަމަށެވެ. އަދި އޭނާގެ ކައިވެނި ކުރި އަދަދާ ގުޅޭ ގޮތުން ވެސް މީޑިއާ އިން ފަތުރާ ޚަބަރުތައް ރަނގަޅު ނޫން ކަމަށް ބުންޏެވެ.\nޓީވީ ސިލްސިލާ "ބޭވޮޗް" އިން ބޮޑު މަޝްހޫރުކަމެއް ހޯދި ޕަމެލާ އާއި ޖޮން ކައިވެނިކުރި ކަމަށް މީޑިއާތަކުން ރިޕޯޓްކުރީ މި އަހަރުގެ ޖެނުއަރީ މަހުގެ ފަހުކޮޅު އެވެ.\n"އަދި ބޭނުން ކައިވެނިކުރަން. އެކަމަކު ހަމަ އެންމެ ފަހަރަކު."\nއެކަމަކު އެ ވާހަކަ ދޮގުކުރަމުން ބުނީ ލޯބީގެ ގޮތުން ޖޮންއާ ގުޅުމެއް ބޭއްވި ނަމަވެސް އެ ގުޅުން ކައިވެންޏަކާ ހިސާބަށް ނުދާ ކަމަށެވެ.\n"އެއީ ހަމަ ހަޔާތުގައި އައި ހިނދުކޮޅެއް. އޭގެ ތެރެއަކުން ކައިވެންޏެއްނުކުރަން،" ޕަމެލާ ބުންޏެވެ.\nޕަމެލާ ބުނީ އޭނާ އަކީ އަބަދު ވެސް ވަރަށް "ރޮމޭންޓިކް" މީހެއް ކަމަށާއި ކައިވެންޏެއްކުރާ އުމުރު އަދިވެސް ފާއިތުނުވާ ކަމަށެވެ.\n"އެހެންވެ އަދި ބޭނުން ކައިވެނިކުރަން. އެކަމަކު ހަމަ އެންމެ ފަހަރަކު." އޭނާ ބުންޏެވެ.\nޕަމެލާ ބުނިގޮތުގައި އޭނާ މިހާތަނަށް ކުރީ ތިން ކައިވެންޏެވެ. އެކަމަކު މީޑިއާތަކުން އޭނާ ފަސް ކައިވެނިކުރި ކަމަށް ބުނާ ކަމަށް ބުންޏެވެ.\n"އަހަރެން ކައިވެނިކުރީ ތިން ފަހަރު. އެކަމަކު ފަސް ކައިވެންޏެއް ކުރި ކަމަށް ވާހަކަ ދައްކާ ސަބަބެއް އެއްގޮތަކަށް ވެސް ނޭނގޭ،" ޕަމެލާ ބުންޏެވެ. "ޔަގީނުން ވެސް އަހަރެން ކުރި ކައިވެނީގެ އަދަދު ފަހަކަށް ވުރެ މަދުވާނެ."\nއޭނާ އަށް ދެ ކުދިން ލިބުނީ ޓޮމީ ލީއާ ކުރި ކައިވެންޏަށެވެ. ދެ ކުދިން ލިބިފައި ވަނިކޮށް 1995 ގައި ކުރި ކައިވެނި ރޫޅުނީ 1998 ގަ އެވެ. ޕަމެލާގެ ކުދިންނަކީ ބްރޭންޑަން ތޯމަސް ލީ، 23، އާއި ޑައިލަން ޖެގާ ލީ، 22، އެވެ.\nPamela Anderson5vana kaivenyyehkoffi\nޕަމެލާ ދެން ކައިވެނިކުރީ ކިޑް ރޮކާ އެވެ. އެގޮތުން 2006 ގައި ކުރި ކައިވެނި 2007 ގައި ވަނީ ރޫޅިފަ އެވެ. ދެން ދެ ފަހަރެއްގެ މަތިން ރިކް ސެލަމަންއާ ކައިވެނިކުރި އެވެ. އެއީ 2007 އާއި 2013 ގަ އެވެ.\nޕަމެލާ ފަސް ކައިވެންޏެއްކުރި ކަމަށް ބުނަނީ ރިކްއާ ދެ ފަހަރަށް ކުރި ކައިވެންޏާއި ޖޮންއާ ކުރި ކަމަށް ބުނާ ކައިވެނި ވެސް ހިމަނައިގެންނެވެ.\nPamela Anderson ge kaiveni 12 dhuvas fahun nimumakah\nއިތުރު ލިޔުންތައް ހޮލީވުޑް ކައިވެނި ހޮލީވްޑް ކައިވެނި ޕަމެލާ އެންޑަސަން\nޕަމޭލާގެ ކައިވެނި ދެމިއޮތީ އެންމެ 12 ދުވަހަށް\nޕަމޭލާ ފަސް ވަނަ ކައިވެންޏެއްކޮށްފި


Ameen Ge Massalaagai Baavan Ulhunu Committee2Vana Faharah Cancel Kohfi - Vaguthu\nއަމީންގެ މައްސަލައިގައި ބާއްވަން އުޅުނު ކޮމިޓީ ދެ ވަނަ ފަހަރަށް ކެންސަލްކޮށްފި\nވަގަށް ނަގައި މަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލާގައި އިހުމާލުވި ކަމުގެ ތުހުމަތު ކުރެވުނު ނޭޝަނަލް އިންޓެގްރިޓީ ކޮމިޝަން (އެންއައިސީ) ގެ ކުރީގެ މެންބަރު އަހުމަދު އަމީން އެންޓި ކޮރަޕްޝަން ކޮމިޝަން (އޭސީސީ) ގެ ހެޑް އޮފް އިންވެސްޓިގޭޝަންގެ މަގާމަށް އައްޔަން ކުރި މައްސަލަ ބަލަން މިނިވަން މުއައްސަސާތަކުގެ ކޮމިޓީގައި މިއަދު ތާވަލުކުރި ބައްދަލުވުންވެސް ކެންސަލް ކޮށްފިއެވެ.\nމިނިވަން މުއައްސަސާތަކުގެ ކޮމިޓީން ކުރިން ބޭއްވި ބައްދަލުވުމެއްގައި މި މައްސަލަ ބަލައިދިނުމަށް ހުށަހެޅުއްވީ ވެލިދޫ ދާއިރާގެ އެމްޑީޕީގެ މެންބަރު މުހައްމަދު އަބްދުﷲ ޝަފީގް (މޯޑް)އެވެ. މޯޑްގެ ހުށަހެޅުއްވުން ވަނީ ކޮމިޓީ މެންބަރުންގެ އަޣުލަބިއްޔަތުން ފާސްކޮށްފައެވެ.\nއެ މައްސަލާއާ ގުޅޭ ގޮތުން އިއްޔެ ތާވަލުކުރި ބައްދަލުވުން ކެންސަލްވުމާ ގުޅިގެން މިއަދު އެކެއް ޖަހާއިރު ބައްދަލުވުމެއް ވަނީ ތާވަލުކޮށްފައެވެ. އެކަމަކު އެ ބައްދަލުވުންވެސް ކެންސަލްވެފައިވާ ކަމަށް މަޖިލީހުގެ އިދާރާއިން ވަނީ މީގެ އިރުކޮޅެއް ކުރިން ވިދާޅުވެފައެވެ.\nޖުލައި 8, 2021 13:21\nމިމަޖިލިހުން ނުބެހޭ ކަމެއް ނޯވޭ އެންމެ އާދައިގެ ރައްޔިތު މީހާޔާއިވެސް ބެހެނީ މީދެން ފަދަ ކަމެއް !


ISS gai shootkuraa film ge Directoarakh Doug Liman | Mihaaru\nއައިއެސްއެސްގައި ޝޫޓްކުރާ ޓޮމް ކްރޫޒްގެ ފިލްމުގެ ޑައިރެކްޓަރަކަށް ޑަގް ލިމަން\n29 މެއި 2020 - 09:26\nއެމެރިކާގެ ޖައްވީ އިދާރާ ނާސާ އާއި ސްޕޭސް އެކްސްގެ ވެރިޔާ އީލަން މާސްކްގެ އެހީތެރިކަމާ އެކު އެކްޓަރު ޓޮމް ކްރޫޒް، އިންޓަނޭޝަނަލް ސްޕޭސް ސްޓޭޝަން (އައިއެސްއެސް) ގައި ކުޅޭ ފިލްމުގެ ޑައިރެކްޓްކުރާނީ ޑަގް ލިމަން ކަމަށް ރިޕޯޓްތައް ބުނެފި އެވެ.\nމި ވަގުތު އަދި އެއްވެސް ސްޓޫޑިއޯއެއް މި ޕްރޮޖެކްޓަށް ގެނެސްފައި ނުވިޔަސް ތައްޔާރީތައް އަންނަނީ ވަމުންނެވެ. އައިއެސްއެސްގައި ފިލްމެއް ޝޫޓްކުރުމުގެ ފުރުސަތު ލިބުނު ފުރަތަމަ އެކްޓަރުގެ މަގާމު ކްރޫޒަށް ލިބުނުކަން އިއުލާންކޮށްފައި ވަނީ މި މަހުގެ ކުރީކޮޅު އެވެ. ނަމަވެސް އަދި މިހާތަނަށް މި ޕްރޮޖެކްޓާ ބެހޭ އިތުރު ތަފުސީލުތަކެއް ހާމައެއްނުކުރެ އެވެ.\nފިލްމުގެ ޑައިރެކްޓަރަކަށް ޑަގް ގެންނަން ނިންމާފައިވާ އިރު، އޭނާ ވަނީ ކުރިން ވެސް ކްރޫޒާ އެކު މަސައްކަތްކޮށްފަ އެވެ. އެއީ 2014 ގެ "އެޖް އޮފް ޓުމޯރޯ" އާއި 2017 ގެ "އެމެރިކަން މޭޑް" ގަ އެވެ.\nޑަގް ޑައިރެކްޓްކޮށްފައިވާ އިތުރު ފިލްމުތަކުގެ ތެރޭގައި 2002 ގެ "ދަ ބޯން އައިޑެންޓިޓީ" އަދި 2005 ގެ "މިސްޓަ އެންޑް މިސިޒް ސުމިތު" ހިމެނެ އެވެ. އޭނާގެ ކުރިއަށް ހުރި ފިލްމުތަކުގެ ތެރޭގައި "ކެއޯސް ވޯކިން" އާއި "ލިވް، ޑައި، ރިޕީޓް އެންޑް ރިޕީޓް" ހިމެނެ އެވެ.\nހޮލީވުޑް ރިޕޯޓާ އިން ބުނިގޮތުގައި އައިއެސްއެސްގައި ޝޫޓްކުރާ ފިލްމު ޕްރޮޑިއުސްކުރުމުގައި ވެސް ޑަގް އާއި ކްރޫޒް ހިއްސާވާނެ އެވެ.\nISS gai filmeh kulhumuge sharaf Tom Cruise ah\nއިތުރު ލިޔުންތައް ހޮލީވުޑް ނާސާ އިންޓަނެޝަނަލް ސްޕޭސް ސްޓޭޝަން ޓޮމް ކްރޫޒް ފިލްމު\nއައިއެސްއެސްގައި ފިލްމެއް ކުޅުމުގެ ޝަރަފު ކްރޫޒަށް\n"ޖެކް ރީޗާ" އަކީ ކުޅެން ބޭނުންވި ފިލްމެއް: ރޮކް\nޓޮމް ކްރޫޒްގެ ހަޅޭކުގެ އަޑު ރިންގްޓޯނަކަށް


Sarukaaru kunfunyeh ge furathama anhen MD akah Sharahath\nސަރުކާރު ކުންފުންޏެއްގެ ފުރަތަމަ އަންހެން އެމްޑީއަކަށް ޝަރާހަތު\nއައިމިނަތު ޝަރާހަތު --\nސަރުކާރު ކުންފުންޏެއްގެ މެނޭޖިން ޑިރެކްޓަރަކަށް ފުރަތަމަ ފަހަރަށް އަންހެން ބޭފުޅަކު ހަމަޖައްސައިފި އެވެ.\nމި މަގާމަހަށް ހަމަޖައްސާފައިވަނީ ހ. ކެލީމާ ވިލާ، އައިމިނަތު ޝަރާހަތު އެވެ.\nއިސްލާމިކް ފައިނޭންސް ސެންޓަރެއް ރާއްޖޭގައި ގާއިމުކޮށް ސަރުކާރުން އިސްލާމިކް ފައިނޭންސް މެދުވެރިކޮށް ފައިސާ ހޯދަން އުފައްދާފައިވާ "ހަޒާނާ މޯލްޑިވްސް" ގެ މެނޭޖިން ޑިރެކްޓަރު ކަމަށް ޝަރާހަތު ހަމަޖައްސާފައިވާކަން ޕްރައިވެޓައިޒޭޝަން ބޯޑުން ވަނީ ވަނީ ރަސްމީކޮށް އަންގާފަ އެވެ.\nސަރުކާރުގެ 100 ޕަސެންޓް ހިއްސާ އޮންނަ ގޮތަށް ހެދި މި ކުންފުނީގެ ރައުސްމާލަކީ، ދިހަ ރުފިޔާގެ 100 މިލިއަން ރުފިޔާގެ މައްޗަށް ބަހާލެވިފައިވާ އެއް ބިލިއަން ރުފިޔާ އެވެ. އަދި މި ކުންފުންޏަކީ އަމިއްލަ ނަމުގައި ދައުވާ ކޮށް ދައުވާ ލިބިގަތުމުގެ ބާރު ލިބޭ ގޮތަށް އުފެއްދި ކުންފުންޏެކެވެ.\nސަރުކާރުން ދަނީ ރާއްޖެއަކީ އިސްލާމިކް ފައިނޭންސްގެ ހަބަކަށް ރާއްޖެ ހެދުމަށް މަސައްކަތް ކުރަމުންނެވެ. އެގޮތުން ފިނޭންސް މިނިސްޓްރީން ދާދިފަހުން ވަނީ މެލޭޝިޔާ އަށް ޒިޔާރަތްކޮށް މިކަމުގެ މަޝްވަރާތަކެއްވެސް ކޮށްފަ އެވެ.


SunOnline: Qasim ibrahim akee alhugandu varah ihthiraam kuraa beyfulheh: Riyaz\nޤާސިމަކީ އަޅުގަނޑު ވަރަށް އިހްތިރާމްކުރާ ބޭފުޅެއް: ރިޔާޒް\nއިސްމާއިލް ޝާކިރު 15 Sep 2021, 09:32\nމާމިގިލި ދާއިރާގެ މެމްބަރު ޤާސިމް އިބްރާހީމް (ކ) އާއި ކިނބިދޫ ދާއިރާގެ މެމްބަރު އަބްދުﷲ ރިޔާޒް (ވ) -- ސަން ފޮޓޯ/ ފަޔާޒު މޫސާ\nޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ ރައްޔިތުންގެ މަޖިލީހުގެ މެމްބަރު ޤާސިމް އިބްރާހީމް އަކީ ވަރަށް އިހްތިރާމްކުރާ ބޭފުޅެއް ކަމަށް ކިނބިދޫ ދާއިރާގެ ރައްޔިތުންގެ މަޖިލީސް މެމްބަރު އަބްދުﷲ ރިޔާޒް ވިދާޅުވެއްޖެއެވެ.\nއަބްދުﷲ ރިޔާޒް "ސަން"އަށް ވިދާޅުވީ ޤާސިމް އިބްރާހީމް ބަދުނާމުވާ ފަދަ ވާހަކައެއް އެއްވެސް އިރެއްގައި، އެއްވެސް ތަނެއްގައި ދައްކާފައި ނުވާނެ ކަމަށާއި އެފަދަ ވާހަކައެއް ކުރިއަށް އޮތް ތަނުގައިވެސް ނުދައްކަވާނެ ކަމަށެވެ.\nއަބްދުﷲ ރިޔާޒް އެހެން ވިދާޅުވިއުރު، އޭނާ އާއި ބެހޭގޮތުން ޤާސިމް ވިދާޅުވެފައިވަނީ ރިޔާޒަކީ އެއްވެސް ގޮތެއްފޮތެއް ހުރި ބޭފުޅެއް ނޫން ކަމަށެވެ. ގާސިމް ވިދާޅުވީ ރިޔާޒަކީ ވަރަށް އިތުބާރު ކުރައްވައިގެން ގެންގުޅުއްވި ބޭފުޅެއް ކަމަށެވެ. ނަމަވެސް އެންމެ ފަހު ވަގުތު މަސައްކަތްކުރީ ޕާޓީތެރެ ބައިބައިކޮށް، އޭނާގެ ބޮލަށް ފައިން އަރަން ކަމަށެވެ.\nރިޔާޒް ވިދާޅުވީ ޤާސިމް އިބްރާހީމް އަކީ އޭނާއަށް އެކި ގޮތްގޮތުން ވަރަށް ބޮޑެތި އެހީތަކެއް ވެދެއްވި ބޭފުޅެއް ކަމަށާއި އެކަން ދުވަހެއްގެ ކޮޅުންވެސް ހަނދާން ނައްތާ ނުލައްވާނެ ކަމަށެވެ.\n"އޮނަރަބަލް ގާސިމް އިބްރާހީމް އަކީ އަޅުގަނޑު ވަރަށް އިހްތިރާމްކުރާ ބޭފުޅެއް. އަޅުގަނޑު އަބަދުވެސް އެމަނިކުފާނަށް ހެޔޮ އެދެން. ޤާސިމްގެ އަބުރަށް ހުތުރު އަރާ ޒާތުގެ ވާހަކައެއް އަޅުގަނޑު ނުދައްކަން. އަދި ކުރިއަށް އޮތް ތަނުގައިވެސް އެފަދަ ވާހަކައެއް ނުދައްކާނަން. ޤާސިމަކީ ވަރަށް ހެޔޮ ވަރަށް ރަނގަޅު ބޭފުޅެއް. އެކަން ދުވަހަކުވެސް ހަނދާން ނައްތައެއް ނުލާނަން،" ރިޔާޒް ވިދާޅުވިއެވެ.\n"އެމަނިކުފާނަށް އަބަދުވެސް ހެޔޮ އެދެން. އެމަނިކުފާނަށް ހެޔޮގޮތްގޮތް ވުމަށް އެދެން. އެއީ ރަނގަޅު ބޭފުޅެއް. އެއީ ހެޔޮލަފާ ބޭފުޅެއް"\nޤާސިމް އިބްރާހީމް ވިދާޅުވެފައިވަނީ ކިނބިދޫ ދާއިރާއަށް ރިޔާޒް ހޮވުނީ އޭނާގެ ބުރަ މަސައްކަތުން ކަމަށެވެ. އެގޮތުން އެތައް މިލިއަން ރުފިޔާއެއް ހޭދަ ކުރައްވާ، ދާއިރާގެ ގިނަ ބަޔަކަށް އެކިގޮތްގޮތުން އެހީތެރިކަން ފޯރުކޮށްދެއްވާފައިވާނެ ކަމަށެވެ.\nޤާސިމްގެ އެ ވާހަކަތަކާ ބެހޭގޮތުން ރިޔާޒް ވިދާޅުވީ ޤާސިމްއަކީ އޭނާގެ އިންތިހާބު ތަކުގައި ވަރަށް ބޮޑު އެހީތެރިކަމެއް ދެއްވި ބޭފުޅެއް ކަމަށާއި އެކަން ހެޔޮހިތުން ބަލައިގަންނަ ކަމަށެވެ.\nރިޔާޒް އިތުރަށް ވިދާޅުވީ ޤާސިމްގެ އިތުރުން ހެޔޮއެދޭ ވަރަށް ގިނަ ފަރާތްތަކުން އޭނާގެ ކެމްޕެއިންނަށް އެހީތެރިކަން ދެއްވި ކަމަށެވެ. އެހެންކަމުން ޤާސިމަށް އެކަނި ޝުކުރު ދެންނެވުމަކީ އެންމެ އިންސާފުވެރި ގޮތަކަށް ނުވާނެ ކަމަށެވެ.\n"ޤާސިމް އިބްރާހީމްގެ އިތުރުން ހެޔޮއެދޭ ވަރަށް ގިނަ ބޭފުޅުން އަޅުގަނޑުގެ ކެމްޕެއިނަށް ވަނީ އެހީތެރިކަން ދެއްވާފަ. ހަމައެކަނި އެންމެ ބޭފުޅެއްގެ އެހީތެރިކަމެއް ނޫން ލިބުނީ،" ރިޔާޒް ވިދާޅުވިއެވެ.\nރިޔާޒް ވިދާޅުވީ އޭނާ އަކީ ރާއްޖޭގެ ސަލާމަތީ ހިދުމަތުގެ ދާއިރާގައި އެތައް އަހަރުތަކެއް ވަންދެން މަސައްކަތް ކުރައްވާ އަދި އެ ތަންތަނުގެ އެންމެމަތީ ވެރިޔާގެ މަގާމްވެސް އަދާކުރައްވާފައި ހުންނެވި ބޭފުޅަކަށް ވާތީ، ރައްޔިތުން ވަނީ އެ ހިދުމަތްތައް ވަރަށް ބޮޑަށް ބަލައިގެންފައި ކަމަށެވެ.\nއޭނާ ވިދާޅުވީ އޭގެ ފަހުން މަސައްކަތް ކުރެއްވީ ރައްޔިތުންގެ މަޖިލީހަށް ވަޑައިގަތުމަށް ކަމަށެވެ. އެގޮތުން ކުރެއްވި މަސައްކަތުގެ ނަތީޖާއަކަށް ވެގެންދިޔައީ ވަރަށް ގިނަ ބައެއްގެ ތާއީދާއެކު ދެފަހަރުވެސް މަޖިލީހަށް ހޮވުން ކަމަށެވެ.\n"އަޅުގަނޑަކީ ރާއްޖޭގެ ސަލާމަތީ ހިދުމަތްތަކުގަ 25 އަހަރު ހިދުމަތްކޮށްފަހުރި މީހެއް. އަދި އެތަންތަނުގެ އެންމެ އިސް މަގާމް އަދާކޮށްފަހުރި މީހެއް. އޭގެ ފަހުން ދެން އަޅުގަނޑު ނުކުތީ ރައްޔިތުންގެ މަޖިލީހަށް. ދެ ފަހަރުވެސް ރައްޔިތުން އަޅުގަނޑު ހޮވީ ވަރަށްބޮޑު ތާއީދާއެކު. އެއީ އަޅުގަނޑުގެ ހިދުމަތް ރައްޔިތުން ބަލައިގަންނާތީ ލިބުނު ތާއީދު ކަމަށް ދެކެނީ،" ރިޔާޒް ވިދާޅުވިއެވެ.\nރިޔާޒް ވިދާޅުވީ މަޖިލީހަށް ހޮވުމުގައި އެންމެ ބުރަކޮށް މަސައްކަތްކުރީ އޭނާގެ ކެމްޕެއިން ޓީމުން ކަމަށެވެ. އޭގެ ތެރެއިން އެކި ގޮތްގޮތުން އެހީތެރިވީ ބޭފުޅުންގެ ތެރޭގައި ޤާސިމް އިބްރާހީމްގެ ނަންފުޅުވެސް ފާހަގަ ކުރައްވާ ކަމަށެވެ.\nއަބްދުﷲ ރިޔާޒު އާއި ކާނަލް ނާޒިމް، ޖުމްހޫރީ ޕާޓީން ވަކިވީ އެ ޕާޓީ ތެރޭގައި ސިއްރުން ރޭވި ރޭވުންތައް، ނާކާމިޔާބު ވުމުން ކަމަށް ގާސިމް އިބްރާހީމްގެ ޕޮލިޓިކަލް އެޑްވައިޒަރު އަދި ދަނގެތީ ދާއިރާގެ ކުރީގެ މެމްބަރު އިލްހާމް އަހުމަދު ވަނީ ވިދާޅުވެފައެވެ.\nއެ ވާހަކައަށް ރައްދު ދެއްވާ ރިޔާޒް ވިދާޅުވީ ޕާޓީ ތެރޭގައި މަސައްކަތް ކުރެއްވީ ވަރަށް އިހްލާސްތެރިކަމާއެކުގައި ކަމަށެވެ. އެހެންކަމުން ޕާޓީ ތެރެއިން އެއްވެސް ކަމެއް ރޭވިކަން އެނގިފައިނުވާ ކަމަށެވެ.\nރިޔާޒް ވިދާޅުވީ ރާއްޖެއިން ބޭރަށް ޤާސިމް ވަޑައިގަތީ ޕާޓީގެ ހުރިހާ ބާރުތަކެއް ދެއްވާފައި ކަމަށާއި އޭރުވެސް މަސައްކަތް ކުރެއްވީ ވަރަށް އިހްލާސްތެރިކަމާއެކުގައި ކަމަށެވެ. އެކަން ޕާޓީގެ ބޭފުޅުންވެސް ދަންނާނެ ކަމަށެވެ.\n"ޤާސިމް ގައުމުން ބޭރުގަ ހުންނެވިއިރު ޕާޓީ ހިންގުން އޮތީ އަޅުގަނޑާ ހަވާލުކޮށްފަ. ހުރިހާ ބާރުތަކެއް އަޅުގަނޑަށް ދެއްވާފަ އޮތް އިރުގަވެސް ވަރަށް ތެދުވެރި އިހްލާސްތެރި މަސައްކަތްތަކެއް ހުންނާނީ ކޮށްދީފަ. ކޮންމެ ބޭފުޅަކު ކޮންމެ ވާހަކައެއް ދެއްކެވިޔަސް އަޅުގަނޑު އެކަނިވެސް ނޫނީ ނާޒިމާ ގުޅިގެންވެސް އެއްވެސް ކަމެއް ރާވާފައެއް ނޯންނާނެ،" ރިޔާޒް ވިދާޅުވިއެވެ.\nއަބްދުﷲ ރިޔާޒު މަަޖިލީހަށް ހޮވިވަޑައިގަތީ ޖުމްހޫރީ ޕާޓީގެ ޓިކެޓް ގައެވެ. އޭނާ ޖޭޕީން ވަކިވުމާ ހަމައަށް ހުންނެވީ އެ ޕާޓީގެ ނައިބު ލީޑަރުގެ މަގާމުގައެވެ. ރިޔާޒް ޖުމްހޫރީ ޕާޓީއާ ގުޅިވަޑައިގަތީ ޕޮލިސް ކޮމިޝަނަރުކަމުން ރިޓަޔާ ކުރެއްވުމަށްފަހުގައެވެ.\nޖުމްހޫރީ ޕާޓީން ވަކިވުމަށްފަހު، ކާނަލް ނާޒިމް އާއި ރިޔާޒް ގުޅިގެން މިހާރު ގެންދަވަނީ، މޯލްޑިވްސް ނެޝަނަލް ޕާޓީގެ ނަމުގައި އަމިއްލަ ސިޔާސީ ޕާޓީއެއް އުފެއްދުމުގެ މަސައްކަތް ކުރައްވަމުންނެވެ.\nގާސިމްގެ ހަޔާތްޕުޅަށް ބައިނަލްއަގްވާމީ ފެންވަރުގެ ފިލްމެއް\nޤާސިމަކީ އަޅުގަނޑު ވަރަށް އިހްތިރާމްކުރާ ބޭފުޅެއް


April mahu MIRA ah 1.2 bilian rufiya\nއޭޕްރީލް މަހު މީރާއަށް 1.2 ބިލިއަން ރުފިޔާ\nމިދިއަ އޭޕްރީލް މަހު މީރާއަށް 1.2 ބިލިއަން ރުފިޔާ ބަލައިގެންފައިވާކަމަށް މީރާއިން ބުނެފި އެވެ.\nމިއީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 2.8 ޕަސެންޓް އިތުރު އަދަދެކެވެ. މި އަދަދާއިއެކު މި އަހަރު ޖުމްލަ އާމްދަނީގެ ގޮތުގައި 6.1 ބިލިއަން ރުފިޔާވަނީ ބަލައިގަނެފައެވެ.\nމީރާއިން ބުނީ އޭޕްރީލް މަހުގެ އާމްދަނީ އިތުރުވީ، ޖީއެސްޓީގެ ގޮތުގައި ބަލައިގަނެފައިވާ އަދަދު އިތުރުވުމާއި ޓޫރިސްޓުން ރާއްޖެއަށް އައިސްފައިވާ މިންވަރު އިތުރުވުމުގެ ސަބަބުން ގްރީން ޓެކްސްގެ ގޮތުގައި ލިބުނު އާމްދަނީ ވެސް ވަނީ އިތުރުވެގެން ކަމަށެވެ.\nއޭޕްރީލް ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. އެއީ 64.0 ޕަސެންޓް ނުވަތަ 742.0 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ގްރީން ޓެކުހުންނެވެ. އެއީ 6.5 ޕަސެންޓް ނުވަތަ 74.86 މިލިއަން ރުފިޔާއެވެ.\nމީގެ އިތުރުން، ބީޕީޓީގެ ގޮތުގައި 6.1 ޕަސެންޓް ނުވަތަ 70.97 މިލިއަން ރުފިޔާ ލިބިފައިވެއެވެ. އަދި އެއާޕޯޓު ޑިވެލޮޕްމަންޓް ފީ (55.05 މިލިއަން ރުފިޔާ ނުވަތަ 4.7 ޕަސެންޓް)، އެއާޕޯޓް ސާވިސް ޗާޖް (54.83 މިލިއަން ރުފިޔާ ނުވަތަ 4.7 ޕަސެންޓް) އަދި އެހެނިހެން ޓެކުހާއި ފީ (161.67 މިލިއަން ރުފިޔާ ނުވަތަ 13.9 ޕަސެންޓް) ހިމެނެއެވެ.\nއޭޕްރީލްގައި ބަލައިގަނެފައިވާ އާމްދަނީގެ ތެރޭގައި 47.12 މިލިއަން އެމެރިކާ ޑޮލަރު ހިމެނެއެވެ.\nމީރާ ދައުލަތުގެ އާމްދަނީ\nމިދިޔަ މަހު ދައުލަތުގެ އާމްދަނީ 81 ޕަސަންޓު ދަށަށް


Khaassa hudhdhaige dhashun Male in anna meehun rah fushuge meehunnah birakah! - AO News\nޚާއްޞަ ހުއްދައިގެ ދަށުން މާލެއިން އަންނަ މީހުން ރަށްފުށުގެ މީހުންނަށް ބިރަކަށް!\nއައްޑޫސިޓީ ލިންކުރޯޑު: ފޮޓޯ އަޒީމް\n2020 ވަނަ އަހަރުގެ ކުރީކޮޅު ކޮވިޑް 19 ގެ ބިރުވެރިކަން މުޅި ދުނިޔެއަށް ފެތުރި ރާއްޖޭގެ ވެރިރަށް މާލެއަށް ހަލުވިކަމާއެކު ބަލި ފެތުރެން ނެގީ މަދު ދުވަސްތަކެކެވެ. ސަރުކާރުން އަޅާފައިވާ ވަރުގަދަ ފިޔަވަޅު ތަކާއެކުވެސް ބަޔެއްގެ އިހުމާލުން އެ ފިޔަވަޅުތައް ފޫއަޅުވާލާފައި ތޮއްޖެހިފައިވާ މާލެއަށް ބަލީގެ ބިރުވެރިކަން ފެތުރި ގިނަ ބަޔަކު ބައްޔަށް ޕޮޒިޓިވް ވާން ފެށިއެވެ. އެހެނަސް އޭރުވެސް ގިނަ ބަޔަކު ބުނަމުން ދިޔައީ މުޅި ދުނިޔޭގައި ވެސް އެންމެ ފަސޭހައިން ބަލި ފެތުރުން ކޮންޓްރޯލް ކުރެވޭނެ ގައުމަކަށް އޮތީ ރާއްޖެ ކަމެވެ. ގުދުރަތީ ގޮތުން އުފެދިފައި އޮންނަ ގޮތުން ރާއްޖޭގެ ރަށްތައް ވަކިން އޮތުމަކީ ފަސޭހަ ކަމާއެކު ބަލިން ރައްކާތެރިވެވޭނެ ކަމެއް ކަމަށް އެންމެން ދިޔައީ ބުނަމުންނެވެ. އެހެން ކަމުން ރަށްފުށުގެ ރައްޔިތުން ދިރިއުޅުނީ އަމިއްލަ ރަށުގައި ކަރަންޓީނު ވެގެން ،އެޅެންހުރި ހުރިހާ ފިޔަވަޅެއް އަޅައި ސަމާލުވެ ބަލިން ރައްކާތެރިވެގެންނެވެ.\nކޮވިޑްގެ ވަބާ އާއެކު އަލަށް ދަސްވި “ވާރޗުއަލް” ބައްދަލުވުން ތަކާއި ސެމިނާރ ތަކާއި ކޮންފަރެންސް ތަކާއި ކިޔެވުން ކުރިއަށް ދިޔައީ މެދުކެނޑުމެއް ނެތިއެވެ. ރައްޔިތުންގެ ދިރިއުޅުމުގެ ކަންތައްތައް ހަމަޖެހިފައިވާ ގޮތުން ޒަރޫރީ ބޭނުމެއްގައި ވެރިރަށަށް ދާން ޖެހުނު ކަމުގައި ވިޔަސް ދިޔައީ ޚާއްޞަ ހުއްދައިގެ ދަށުން ވާން ޖެހޭ ކަރަންޓީނެއް ވެ އެ ހުރިހާ ތަކުލީފެއް އުފުއްލަމުންނެވެ. ނަތީޖާއެއްގެ ގޮތުން ވެރިރަށް މާލެ ފިޔަވައި ރާއްޖޭގެ އެހެން ރަށް ރަށުގައި ދިރިއުޅޭ މީހުންނަށް ބަލީގެ ސަބަބުން މާ ބޮޑު ބިރުވެރިކަމެއް އުފުލަން ޖެހިފައެއް ނެތެވެ.\nއެހެނަސް ކޮވިޑް އާއެކު އުޅެން ރާއްޖޭގެ މީހުންނަށް ވެސް ދަސްވެ އެބައްޔާއެކު އުޅެން އެނގި، ޚާއްޞަ ހުއްދަ ތަކެއް ނަގައިގެން ވެރިރަށުން ރަށް ރަށަށް އެކިއެކި ބޭނުންތަކުގައި “ބޭފުޅުން” ފޮނުވުން ވެގެން ދިޔައީ ހަމަޖެހިލައިގެން ތިބި ރަށްފުށުގެ ރައްޔިތުންނަށް ކުރިމަތިލާން ޖެހުނު ބޮޑު ބިރަކަށެވެ. ސިޔާސީ ބޭނުންތަކުގައްޔާއި އަދި އެކިކަހަލަ ޓްރެއިނިންގ ޕްރޮގްރާމު ތަކުގައި މިނިސްޓްރީ ތަކުންނާއި އަމިއްލަ މުއައްސަސާ ތަކުން ފޮނުވާ “ބޭފުޅުން” ކަރަންޓީނު ވުމެއް ނެތި އެ “ބޭފުޅުން” ބޭނުންވާހާ ގޮތަކަށް ފަސޭހަ ކަމާއެކު ރަށްރަށަށް އަރައި ފޭބުމުގެ ހުއްދަ ލިބުމާއެކު ހަމަޖެހިލައިގެން ރަށްރަށުގައި ދިރިއުޅެމުން ދިޔަ އާންމު ރައްޔިތުންގެ ހަމަޖެހުން ގެއްލި ހިތުގައި ބިރުވެރިކަން އުފެދިގެން ދިޔައެވެ. ބަލި ފެތުރިދާނެތީ އާންމު ރައްޔިތުން ވަމުން ދިޔަ “ކަރަންޓީނު” ގެ ގުރުބާނީ އެއްޗަކަށް ނުވާކަމަށް ބުނެ ގިނަ ބަޔަކު އަޑު އުފުލާން ފެށިއެވެ.\nކޮވިޑްގެ ބިރުވެރިކަން އިންތިހާއަށް އޮތް ވެރިރަށް މާލެއިން ރަށްރަށަށް “ވަޑައިގަންނަވާ” ބޭފުޅުން ރަށްރަށަށް ދިއުމުގެ ކުރިން ޕީސީއާރު ޓެސްޓް ހައްދައެވެ. ގަބޫލު ކުރެވޭ ކަހަލައެވެ. މި ޓެސްޓް ހެދުމަށްފަހު ދެން ކޮވިޑްގެ ވައިރަސް ނާރާނެއެވެ. އެހެނަސް ހަގީގަތަކީ ޓެސްޓް ހަދަނީ ފުރުމުގެ 72 ގަޑި އިރު ކުރިން ކަމަށް ވެފައި ފުރުމާއި ނަތީޖާ ލިބުމާއި ދެމެދު އޮންނަ ވަގުތުގައިވެސް އެތައް ތަނަކަށް ގޮސް އެތައް ބަޔަކާއި މި ބޭފުޅުން ބައްދަލު ކުރާނެ ކަމެވެ. ރެސްޓޯރެންޓް ތަކާއި ކޮފީތަކަށް ރައްޓެހިންނާއެކު ދާނެ ކަމެވެ. މިފަދަ ގޮތަކަށް ވަގުތު ހޭދަކުރެވޭ އިރު ޕޮޒިޓިވް މީހަކާއި ކޮންޓެކްޓް ވެފައި ހުރުމަކީ ގާތް ކަމަކަށް ވެދާނެއެވެ. އެހެން ކަމަށް ވެއްޖެ ނަމަ ޕީސީއާރު ޓެސްޓްގެ ނެގެޓިވް ނަތީޖާ އަތުގައި އޮތަސް ރަށްރަށަށް އެދެވެނީ ބަލި ހިފައިގެން ކަން ގަބޫލު ކުރަން ޖެހެއެވެ. އަތި ތިމާ މެންގެ ފުށުން ރަށެއްގެ ރައްޔިތުން ބިރުވެރިކަމެއްގެ ތެރެއަށް ވައްޓާލެވެނީ ކަން ވެސް ގަބޫލު ކުރަން ޖެހެއެވެ. މި ގޮތަށް އަންނަ ޓީމުތަކުގެ މެމްބަރުން ރެސްޓޯރެންޓް ތަކާއި ސައިހޮޓާތަކުގައި އެރަށެއްގައި ދިރިއުޅޭ އާންމު ރައްޔިތުންނާއެކު ކައިބޮއި ކޮފީތަކުގައި އުޅޭތަން ފެންނަނީ މަދެއްކޮށެއް ނޫނެވެ.\nރައްޔިތުންގެ ޝަކުވާ އަކީ މިފަދަ ޒަރޫރީ ބޭނުންތަކުގައި، ކޮވިޑް ފެތުރިފައިވާ ތަނަކުން ބަލި ނެތް ތަނަކަށް ބަޔަކު ދާނަމަ އާންމު ރައްޔިތުންނެކޭ އެއްފަދައިން އެ “ބޭފުޅުން” ވެސް ކަރަންޓީނު ފުރިހަމަ ކުރުން މުހިއްމު ކަމެވެ. އަދި އެ މުއްދަތަށް ފަހު ދެން ކުރިއަށް ގެންދަން ވާ މަސައްކަތެއް ކުރިއަށް ގެންދިއުމަށް ފުރުސަތު ދިނުމަކީ ރައްޔިތުންގެ ސަލާމަތާއި ރައްކާތެރި ކަމަށް ނުހަނު މުހިއްމު ކަމެއް ކަމެވެ.\n“މާލެއިން ޚާއްޞަ ހުއްދައިގެ ދަށުން އަންނަ މީހުން މިވަނީ ބިރަކަށް ” ރަށްފުށުގެ ރައްޔިތުންގެ ވާހަކައަކީ މިއީއެވެ!\nމީދޫ އިން ކޮވިޑަށް ޕޮޒިޓިވް ވީ މީހުންގެ އަދަދު 10 އަކަށް އަރައިފި\nހަގީގަތުގަވެސް މާލެއިން ހާއްސަ ހުއްދައިގެ ދަށުން އަންނަ މީހުންނަކީ ރަށްރަށުގެ މީހުންނަށް ބިރެއް. މިކަން ހައްލުވާނީ އެޗް ޕީ އޭ އާ ސަރުކާރަށް.


Pogba Anekka Ves United Ah Loabi Jehijje - Vaguthu\nޕޮގްބާ އަނެއްކާވެސް ޔުނައިޓެޑަށް ލޯބި ޖެހިއްޖެ\n1 އަހަރު ކުރިން ( އޮގަސްޓް 10, 2019 )\nއިނގިރޭސި ޕްރިމިއާ ލީގުގެ ކްލަބު މެންޗެސްޓާ ޔުނައިޓެޑަށް ކުޅެމުން އަންނަ މިޑްފިލްޑަރު ޕައުލް ޕޮގްބާ މި ޓްރާންސްފާ މާކެޓުގައި އެ ކްލަބު ދޫކޮށްލަން އުޅުމަށް ފަހު އެކަން ކާމިޔާބު ނުވުމުން ޔުނައިޓެޑު ދެކެ ލޯބިވާ މިންވަރާއި އެ ކްލަބަކީ އޭނާ އަށް ކިޔައި މުހިއްމު ކްލަބެއް ކަން ހާމަ ކޮށްފިއެވެ.\nރެއަލް މެޑްރިޑާއި ޕޮގްބާގެ ކުރީގެ ކްލަބު ޔުވެންޓަސް އިން އޭނާ ހޯދުމަށް މަސައްކަތް ކުރި ނަމަވެސް، އެކަން ވަނީ ކާމިޔާބު ވާ ގޮތް ނުވެފައެވެ. ޔޫރޮޕްގެ ޓްރާންސްފާ މާކެޓު އަދިވެސް ހުޅުވިފައި އޮތް ނަމަވެސް، ޕޮގްބާ އަށް އެހެން ކްލަބަކަށް ދެވޭނޭ ކަމާއި މެދު ފުޓްބޯޅަ މާހިރުން މިހާރު އަންނަނީ ސުވާލު އުފައްދަމުންނެވެ.\nއެޑިޑާސް އާއި ގުޅިގެން ޔުނައިޓެޑުން ހަދާ "ފެބްރިކް އޮފް ފުޓްބޯލް" ވީޑިއޯ ގައި ވާހަކަ ދައްކަމުން ޕޮގްބާ ބުނެފައި ވަނީ ޔުނައިޓެޑުގައި ނުވާނެ އެއްވެސް ކަމެއް ނޯންނާނޭ ކަމަށާއި، އެ ކްލަބުގެ ޖާޒީ ލުން އެއީ ހާއްސަ ކަމެއް ލިބިގެން ދާ ކަމެއް ކަމަށެވެ.\nމީގެ ކުރިން އެޑިޑާސް އިން ރެއަލް މެޑްރިޑުގެ ކުޅުންތެރިން ލައްވައި ކުޅެފައިވާ މި ވީޑިއޯގައި ޕޮގްބާ މިހެން ބުނެފައި ވަނީ އޭނާ ބޭނުން ވެގެން ކަން ޔަގީން ވެފައި ނުވި ނަމަވެސް، އޭނާ އެ ކްލަބުގައި މަޑު ކުރާ ނަމަ، ސަޕޯޓަރުންގެ ލޯބި ބޭނުންވާނެއެވެ. އެހެންކަމުން، އޭނާ އެކަން ކުރީ ސަޕޯޓަރުން ރުއްސަން ކަމަށް ވެސް ބައެއް މީހުން އަންނަނީ ބުނަމުންނެވެ.


ޓްރަމްޕު މަޤާމުން ދުރުކުރުމަކަށް ނޭދެން: ނައިބު ރައީސް ޕެންސް ޓްރަމްޕު މަޤާމުން ދުރުކުރުމަކަށް ނޭދެން: ނައިބު ރައީސް ޕެންސް\nޓްރަމްޕު މަޤާމުން ދުރުކުރުމަކަށް ނޭދެން: ނައިބު ރައީސް ޕެންސް\nއެމެރިކާގެ ނާއިބުރައީސް މައިކް ޕެންސް ރިޔާސީ ކެންޕެއިންގެ ތެރެއިން.- ފޮޓޯ: ރޮއިޓަރސް\nއެމެރިކާގެ ޤާނޫނުއަސާސީއަށް ގެނެސްފައިވާ 25ވަނަ އިސްލާހުގެ ދަށުން އެމެރިކާގެ ރައީސްކަމުގައި މިވަގުތު ހުންނެވި ޑޮނަލްޑް ޓްރަމްޕު މަޤާމުން ދުރުކުރުމަށް ނޭދޭކަމަށް އެޤައުމުގެ ނައިބު ރައީސް މައިކް ޕެންސް ވިދާޅުވެއްޖެއެވެ. ނައިބު ރައީސް ޕެންސް އެގޮތަށް ވިދާޅުވީ އެމެރިކާގެ ޤާނޫނުހަދާ މަޖިލީހުގެ ތިރިގޭގެ ރައީސާ، ނޭންސީ ޕެލޯސީއަށް ފޮނުއްވި ސިޓީއެއްގައެވެ.\nމިދިޔަ ހަފުތާގައި ރައީސް ޓްރަމްޕަށް ވާގިވެރިވާ ގިނަ ޢަދަދެއްގެ މީހުންވަނީ އެމެރިކާގެ ޤާނޫނުހަދާ މަޖިލީސް ހިންގާ ކެޕިޓޮލް އިމާރާތަށް ވަދެ، އެތަނުގައި ހަމަނުޖެހުން އުފައްދައިފައެވެ. އެ ހާދިޘާގައި ފުލުހަކު ހިމެނޭގޮތަށް ފަސް މީހުންވަނީ މަރުވެފައެވެ. ޓްރަމްޕަށް ވާގިވެރިވާ މީހުން އެ އިމާރާތުގައި ހަމަނުޖެހުން އުފައްދާފައިވަނީ މިދިޔަ ނޮވެމްބަރު މަހުގެ 3ވަނަ ދުވަހުގައި އެ ޤައުމުގައި ބޭއްވި ރިޔާސީ އިންތިޚާބު އޮޅުވާލާފައިވާކަމަށް ރައީސް ޓްރަމްޕު ކުރައްވާ ތުހުމަތުތައް ތަކުރާރުކުރައްވާ، އިންތިޚާބު ކާމިޔާބުކުރެއްވީ ޖޯ ބައިޑަންކަމަށް ޤާނޫނުހަދާ މަޖިލީހުން ކަށަވަރުކުރާ ވަގުތު ނަތީޖާއާއިމެދު އޮތް ހިތްހަމަނުޖެހުން ފައުޅުކުރުމަށް އެ އިމާރާތްދޮށަށް އެއްވުމަށް ރައީސް ޓްރަމްޕު ގޮވާލެއްވުމުންނެވެ.\nއިދިކޮޅު ޑިމޮކްރަޓުންދަނީ ކެޕިޓޮލްގައި ހިނގި ހާދިޘާއާއި ގުޅިގެން ރައީސް ޓްރަމްޕު މަޤާމުން ދުރުކުރުމަށް މަސައްކަތްކުރަމުންނެވެ. ޤާނޫނުއަސާސީއަށް ގެނެސްފައިވާ 25ވަނަ އިސްލާހުގެ ދަށުން ރައީސްކަމުގެ މަޤާމުގައި ހުންނަވާ ބޭފުޅަކަށް ރައީސްކަމުގެ މަސްޢޫލިއްޔަތު ފުރިހަމައަށް އަދާނުކުރެވޭ ޙާލަތެއްގައި ޤައުމުގެ ނައިބު ރައީސަށް ރައީސްކަމުގެ މަޤާމާއި ޙަވާލުވެވޭނެއެވެ. ނަމަވެސް އެ މާއްދާގެ ދަށުން ރައީސް މަޤާމުން ދުރުކުރެވޭނީ ޤައުމުގެ ނައިބު ރައީސާއި ވަޒީރުންގެ މަޖިލީހުގެ އަޣުލަބިއްޔަތުން ރައީސްކަމުގެ މަޤާމުގައި ޓްރަމްޕު ދެމިހުންނެވުމަށް އެކަށީގެން ނުވާކަމަށް އިޢުލާނުކުރުމުންނެވެ. އެމެރިކާގެ ޤާނޫނުހަދާ މަޖިލީހުގެ ތިރިގެއިންވަނީ 25ވަނަ އިސްލާހުގެ ދަށުން ރައީސް މަޤާމުން ދުރުކުރުމުގެ މަސައްކަތް ފެއްޓެވުމަށް ޕެންސަށް ބާރު އަޅައިފައެވެ.\nއެކަމާއިގުޅޭ ގޮތުން ނައިބު ރައީސް ޕެންސު ވިދާޅުވީ 25ވަނަ އިސްލާހުގެ ދަށުން ރައީސް މަޤާމުން ދުރުކުރުމަކީ ޤައުމުގެ މަސްލަހަތަށް އެންމެ ރަނގަޅު ގޮތްކަމަށް ޤަބޫލުނުކުރައްވާކަމަށާއި ޤައުމުގެ ޤާނޫނުއަސާސީއިން ޖާގަދޭ ކަމެއް ނޫންކަމަށެވެ. އޭނާ ވިދާޅުވީ ސަރުކާރުން މިވަގުތު އެންމެ އިސްކަންދެނީ ސުލްހަވެރިކަމާއިއެކު ވެރިކަން ބަދަލުވުމުގެ ކަންކަން ކުރިއަށް ގެންދިޔުންކަމަށެވެ. ޕެންސްވަނީ ބައިބައިވުން އިތުރުވެ ޙާލަތު އިތުރަށް ގޯސްވާފަދަ ގޮތަކަށް ޢަމަލު ނުކުރުމަށް ޕެލޯސީއަށް ގޮވައިލައްވައިފައެވެ. އެމެރިކާގެ އައު ރައީސްގެ ގޮތުގައި ޖޯ ބައިޑަން ހުވައިކުރެއްވުމަށް ތައްޔާރުވަމުންދާ ދަނޑިވަޅެއްގައި ޤައުމު އެއްބައިވަންތަކުރުމަށް ސަރުކާރާއި ގުޅިގެން މަސައްކަތްކުރެއްވުމަށްވެސް ޕެންސު ގޮވައިލެއްވިއެވެ.


Apple in iTunes huttaalai, aa App thakakah\nއެޕަލްގެ ސީއީއޯ ޓިމް ކުން އެ ކުންފުނީގެ އާ މެކްބުކް ޕްރޯ ތައާރަފް ކޮށްދެނީ.-- ފޮޓޯ: ގެޓީ އިމޭޖަސް\nއެޕަލް އިން އައިޓިއުންސް ހުއްޓާލައި، އާ އެޕް ތަކަކަށް\nއެޕަލްގެ މިއުޒިކް އެޕް، އައިޓިއުންސް ހުއްޓާލުމަށް ފަހު އާ އެޕްލިކޭޝަންތަކެއް ތައާރަފް ކުރަން ނިންމައިފި އެވެ.\nއެޕަލް އިން 2001 ވަނަ އަހަރު ތައާރަފްކުރި އައިޓިއުންސް ހުއްޓާލަން އުޅޭކަމަށް އަޑުފެތުރިފައި ވަނިކޮށް، އެޕަލްގެ އެނުއަލް ޑިވެލޮޕާ ކޮންފަރެންސްގައި އެކަން ރަސްމީކޮށް އިއުލާނުކޮށްފައިވާއިރު، އައިޓިއުންސްގެ ބަދަލުގައި ދެން އެޕަލް އިން ގެންގުޅޭނީ އެޕަލް މިއުޒިކް އާއި އެޕަލް ޕޮޑްކާސްޓްސް އަދި އެޕަލް ޓީވީ އެވެ.\nއައިޓިއުންސް ހުއްޓާލި ނަމަވެސް، ވިންޑޯސް ބޭނުންކުރާ ފަތާތްތަކަށް އަދިވެސް އެއްވެސް ބަދަލެއް ނައިސް އައިޓިއުންސް ބޭނުންކުރެވޭނެ ކަމަށް އެޕަލް އިން ބުނެ އެވެ. އެކަމަކު އެޕަލްގެ ޑިވައިސްތަކުގައި އިތުރަށް އައިޓިއުންސް ބޭނުމެއް ނުކުރާނެ އެވެ.\nއޭގެ އިތުރުން އެޕަލް އިން ވަނީ އެ ކުންފުނީގެ ބައެއް އާ ޕްރޮޑަކްޓްތައް ވެސް އެ ކޮންފަރެންސްގައި ތައާރަފް ކޮށްފަ އެވެ. އޭގެ ތެރޭގައި އެޕަލް އިން އަލަށް ނެރުނު މެކްބުކް ޕްރޯ ހިމެނެ އެވެ.\nއެންމެ މުހިންމު ކަމެއްގެ ގޮތުގައި ޑިވެލޮޕާސް ކޮންފަރެންސްގައި އެޕަލް އިން އިއުލާނު ކޮށްފައިވަނީ އަލަށް އެޕަލް އިން ބޭނުންކުރާނެ ޕްރައިވެސީ މެޝާސް ތަކެވެ. އެގޮތުން ސޯޝަލް މީޑިއާ އެޕްތަކަށް ވަންނައިރު، އެ މީހާގެ މައުލޫމާތުތައް ރައްކާތެރިކޮށްދިނުމަށް އާ ސައިން-އިން އެއް އެޕަލް އިން ތައާރަފް ކުރި އެވެ.\nލޮކޭޝަން ބޭނުންވާ އެޕްތަކުން އެ މައުލޫމާތު ބޭނުންވާ ކޮންމެ ވަގުތަކު ވެސް އެ ޑިވައިސް ބޭނުންކުރާ މީހާގެ ހުއްދަ ހޯދަން ޖެހޭގޮތަށް ހެދުމުގެ ފުރުސަތު ވެސް މިހާރު އެޕަލް ޑިވައިސްތައް ބޭނުންކުރާ މީހުންނަށް ލިބޭނެ އެވެ. އޭގެ އިތުރުން ވެސް ޑިވައިސްގެ ލޮކޭޝަން ބެލުމަށް ވައިފައި ނުވަތަ ބްލޫޓޫތު ކަހަލަ ސިގްނަލްތައް ބޭނުން ނުކުރެވޭ ގޮތްވެސް އެޕަލް އިން ވަނީ ހަދާފަ އެވެ.\nޓެކްނޮލޮޖީ މިއުޒިކް އެޕަލް


ދައުލަތުގެ ވެރިކަން ބަޣާވާތަކުން ބަޔަކުމީހުން ފޭރިގަނެގެން ތިބޭތިބުން ގަބޫލުކޮށްގެން ދުވަހަކުވެސް ނުތިބޭނަން- އަލްހާން – Maldivian Democratic Party\nދައުލަތުގެ ވެރިކަން ބަޣާވާތަކުން ބަޔަކުމީހުން ފޭރިގަނެގެން ތިބޭތިބުން ގަބޫލުކޮށްގެން ދުވަހަކުވެސް ނުތިބޭނަން- އަލްހާން\nދައުލަތުގެ ވެރިކަން ބަޣާވާތަކުން ބަޔަކުމީހުން ފޭރިގަނެގެން ތިބޭތިބުން ގަބޫލުކޮށްގެން ދުވަހަކުވެސް ނުތިއްބަވާނޭ ކަމަށާއި، އަދި އެގޮތަށް ތިބޭނެކަމަށް އެއްވެސްބަޔަކު އުންމީދުކޮށްގެން ވެސް ނުވާނެކަމަށް އެމްޑީޕީގެ ނައިބު ރައީސް އަދި ރައްޔިތުންގެ މަޖިލީހުގެ ފޭދޫ ދާއިރާގެ މެންބަރު އަލްހާން ފަހުމީ ވިދާޅުވެއްޖެއެވެ.\nއެމްޑީޕީގެ އިންސާފުގެ މައިދާނުގައި ވާހަކަފުޅު ދައްކަވަމުން އަލްހާން ވިދާޅުވީ ބަޔަކު މީހުން ބަޣާވާތަކުން ވެރިކަން ފޭރިގެން ތިބޭ ތިބުން ބަލަން އެމްޑީޕީ ނޯންނާނޭ ކަމަށެވެ. އަދި ރާއްޖެއަށް ބަޣާވާތެއް ގެނެސް އެމީހުން ހިންގި ޖަރީމާއަކީ ދިވެހި ގައުމާއި ރައްޔިތުންނާއި އެމީހުންގެ ޢާއިލާއާ ދެކޮޅަށް ހިންގި ކަމެއް ކަމަށް ވެސް އަލްހާން ވިދާޅުވިއެވެ.\nރާއްޖެއަށް ބަޣާވާތެއް ގެނެސް ރައްޔިތުން5އަހަރުގެ ދައުރަކަށް އިންތިޚާބުކޮށްފައިވާ ރައީސް ވެރިކަމުން ދުރުކުރީ ޣައިރުގާނޫނީ އަމުރުތައް ކުރާތީކަމަށް މި ބަޣާވާތުގައި ބައިވެރިވި ސިފައިންނާއި ފުލުހުންދާތީ ވާހަކަތަކަށް ރައްދު ދެއްވަމުން އަލްހާން ވިދާޅުވީ އެފަދަ އަމުރެއް އެމީހުންގެ މައްޗަށް ކޮށްފި ކަމަށްވާނަމަ އެމީހުންނަށް އޮތީ އެއަމުރަކަށް ތަބާނުވުން ކަމަށް އޭނާ ވިދާޅުވިއެވެ.\n“ޣައިރު ގާނޫނީ އަމުރަށް ކިޔަމަންވާން ފުލުހުންނަށްވެސް އަދި ސިފައިންނަށްވެސް ނުޖެހޭނެ. އެހެންނަމަވެސް ޣައިރުގާނޫނީ އަމުރެއް ކުރިކަން ފުލުހަކަށް ނުވަތަ ސިފައިންގެ މީހަކަށް ގަބޫލު ކުރެވޭ ހިނދު ޢަމަލުކުރަންޖެހޭ ހަމައެކަނި ގޮތަކީ އެ ޣައިރު ގާނޫނީ އަމުރަކަށް ކިޔަމަންތެރި ނުވުން.” އަލްހާން ވިދާޅުވިއެވެ.\nއޭނާ ވިދާޅުވީ ފުލުހުންނާއި ސިފައިންގެ ވެރިންގެ ފަރާތުން އެފަދަ އަމުރު ތަކުރާރުކޮށް އައި ކަމަށްވިޔަސް ނުކުމެ ރައްޔިތުން އިންތިޚާބު ކޮށްފައިވާ ސަރުކާރު ބަދަލުކުރުމުގެ ޙާލަތަށް އައިސްގެން ނުވާނެ ކަމަށެވެ. އަދި އެފަދަ ޙާލަތެއް އޮވެގެންވެސް ނުވާނެ ކަމަށެވެ.\nބަޣާވާތެއްކޮށްގެން ވެރިކަން ފޭރިގަތުމާ ދެކޮޅަށް ސުލްހަވެރިކަމާއެކު އިޙްތިޖާޖްކުރަމުންދާ ރައްޔިތުންނާ ދެކޮޅަށް ފުލުހުންނާއި ސިފައިން އެކަށީގެން ނުވާ ބާރުގެ ބޭނުންކުރުމާ ދެކޮޅަށް ވެސް އަލްހާން ވާހަކަފުޅު ދެއްކެވިއެވެ.\n“ބަޔަކު މީހުން ބަޣާވާތެއް ކޮށްގެން ވެރިކަމަށް ސަވާރުވީމާ އެކަމަށް އިހުތިޖާޖު ކުރަން ނިކުންނަ ނިކުތުމުގައި އަޅުގަނޑުމެންގެ ގައިގައި ތަޅައި އަނިޔާކޮށް ހެދުމަކީ ދިވެހިފުލުހުންނާއި ސިފައިން ކޮށްގެންވާނެ ކަމެއްނޫން. އަޅުގަނޑުމެންގެ ރައްޔިތުން އެއްވެސް ކަހަލަ ހަމަނުޖެހުމެއް ނުހިންގާގޮސް މަޑުމަޑުން ތަނެއްގާ އިށީނދެތިބޭ ތިބުމުގައި އެމީހުންގެ ބޮލަށް ފެންޖަހާ ގަޔަށް ބޮލަށްއަރާ ހެދުމަކީ ދިވެހިފުލުހުންނާއި ސިފައިން ކޮށްގެންވާނެ ކަމެއްނޫން” އަލްހާން ވިދާޅުވިއެވެ.\nދިވެހިފުލުހުންނާއި ސިފައިން ވިސްނަންވީ އެމްޑީޕީ ސަރުކާރުގައި ކިތައް މީހުން ހައްޔަރު ކުރަން ޖެހުނުތޯއާއި، އަނިޔާކުރަން ޖެހުނުތޯ އާއި، ކިތައް މީހުންގެ ގައިގާ ތަޅަން ދިވެހިސަރުކާރުން އަމުރުކުރިތޯ ކަމަށް އަލްހާން ވިދާޅުވިއެވެ.\nމީގެ އިތުރުން ދިވެހި ސިފައިންނާއި ފުލުހުން ރަނގަޅަށް ވިސްނާލީމާ އެމީހުންނަށް ބޮޑު ޖަރީމާ ހިންގިއްޖެކަން ވިސްނޭނޭ ކަމަށް ވެސް އަލްހާން ވިދާޅުވިއެވެ.


Usain Bolt ah Borussia Dortmund in trial eh dheny – adduLIVE\nޑޯޓްމަންޑުން ބޮލްޓަށް ޓްރަޔަލްއެއް ދެނީ\n0 Jan 10, 2018, 09:25 ލިޔުނީ އަހުމަދު ނަސޫހް\nދުނިޔޭގެ އެންމެ ބާރު ދުވުންތެރިޔާގެ މަގާމު އެކި ފަހަރު މަތިން ހޯދާފައިވާ ޖެމެއިކާގެ އުސެއިން ބޮލްޓް ފުޓުބޯޅަ ކެރިއަރެއް ފެށުމަށް ޖަރުމަނު ވިލާތުގެ ބޮރޫޝިޔާ ޑޯޓްމަންޑާ އެކު ޓްރެއިން ކުރަން ހަމަޖެހިއްޖެ އެވެ.\nބުންޑެސްލީގާ އޮފިޝަލް ވެބްސައިޓުން ބުނީ ބޮލްޓްގެ ޓްރަޔަލް އަންނަ މާޗު މަހު ޑޯޓްމަންޑާ އެކު ފަށާނެ ކަމަށެވެ. އުމުރުން 31 އަހަރުގެ ބޮލްޓު އޭނާގެ ދުވުމުގެ ކެރިއަރު ނިންމާލާފައިވާ އިރު ފުޓުބޯޅަ ކުޅެން ޝައުގުވެރިވާކަން މީގެ ކުރިންވެސް ވަނީ ހާމަކޮށްފަ އެވެ.\nއިނގިރޭސިވިލާތުގެ މެންޗެސްޓާ ޔުނައިޓެޑަށް ސަޕޯޓް ކުރާ ބޮލްޓް ވަނީ އޭނާ ކުޅެން ބޭނުން ވަނީ މެންޗެސްޓާ ޔުނައިޓެޑަށް ކަމަށް ވެސް ބުނެފަ\nއެވެ. ނަމަވެސް ޔުނައިޓެޑާ ގުޅުމަށް ވުރެ، ކެރިއަރު ފެށުމަށް އޭނާ އަށް ރަނގަޅު ކަމަށް ވިސްނުނީ ޑޯޓްމަންޑެވެ.\nބޯލްޓު ބުނެފައި ވަނީ ޑޯޓްމަންޑުން އޭނާއަށް ޓްރެއިނިންގައި ބައިވެރިވުމަށް ފުރުސަތު ދީފައި ކަމަށެވެ. އެހެންކަމުން ޓީމާ އެކު ޓްރެއިން ކުރުމަށް ފަހު ކޯޗަށް އޭނާގެ ކުޅުމާ މެދު ހިތްހަމަޖެހިއްޖެ ނަމަ ބޮލްޓަށް ފުޓުބޯޅަ އިން ފުރުސަތެއް ލިބިގެން ދާނެ އެވެ.


ބިޑް ނުކޮށް މަޝްރޫޢުތައް ހަވާލުކުރުމަކީ ކޮރަޕްޝަނަށް މަގުފަހިވާކަމެއް – އޭސީސީ - MV Times\nބިޑް ނުކޮށް މަޝްރޫޢުތައް ހަވާލުކުރުމަކީ ކޮރަޕްޝަނަށް މަގުފަހިވާކަމެއް - އޭސީސީ\n0 October 24th, 2019 - 11:20 AM\nދައުލަތުގެ އެކި މަޝްރޫޢުތައް ބިޑކުރުުމެއްނެތި އެކިއެކި ފަރާތްތަކާ ޙަވާލކޮށްގެން ކުރިއަށް ގެންިއުމަކީ އެކަމުގެ ސަބަބުން ކޮރަޕްޝަނަށް މަގުފަހިވާނެކަމެއްކަމަށާ, އެެފަދަ ޢަމަލުތައް ކުރަމުން ދިއުމަކީ އެންޓި-ކޮރަޕްޝަންސް ކޮމިޝަން (އޭސީސީ)އިން ކަންބޮޑުވާ ކަމެއްކަމުގައި އެކޮމިޝަނުން ވިދާޅުވެއޖެއެވެ.\nގުޅި ފަޅުގެ ބިން ހިއްކުމުގެ މަޝްރޫޢާއި ސަރުކާރުގެ އެނޫންވެސް ބައެއް މަޝރޫޢުތައް ބިޑކުރުމެއްނެތި ބައެއް ފަރާތްތަކާ ޙަވާލުކުރުމުގެ މައްސަލަ މިދުވަސްވަރުވަނީ ފެންމަތިވެެފައެވެ. އެހެންނަމަވެސް އެކަން ކޮށްފައިވަނީ ޚަރަދާއި މަސައްކަތުގެ ކޮލިޓީއާއި ވަގުތަށް ބަލާއިރު ދައުލަތަށް އެންމެ ފައިދާހުރިގޮތަށްް މާލިއްޔަތުގެ ޤަވާޢިދާއި ޤާނޫނާ އެއްގޮތަށްކަމަށް ސަރުކާރުން ވިދާޅުުވެއެވެ.\nމިދަނޑިވަޅުގައި އޭސީސީން ވިދާޅުވީ ބިޑްކުރުމަކާ ނުލައި ދައުލަތުގެ މަޝްރޫޢުތައް އެކިފަރާތްތަކާ ޙަވާލުކުރުމަކީ އެކަމުގެ ސަބަބުން ކޮރަޕްޝަނަށް މަގުުފަހިވާ, އަދި ދައުލަތުގެ މާލިއްޔަތަށް އިންތިހާއަށް ގެއްލުންވުމުގެ އިހްތިމާލު އޮތް ކަމެއްކަމަށެވެ. އަދި މިކަމަކީ ދައުލަތުގެ މާލިއްޔަތުގެ ޤާނޫނާއި ޤަވާޢިދުގެ ރޫޙާ ޚިލާފަށް ކުރާ, ކޮރަޕްޝަންގެ ހިރާސް އޮތް ކަމަކަށްވާތީ, އެކޮމިޝަނުން ހިތާމަކުރައްވާކަމަށްވެސް އޭސީސީން ވިދާޅުވެއެވެ.\nއެހެންކަމުން ދައުލަތުގެ ޕްރޮކިއުމެންޓު ކަންތައްތައް ކުރިއަށް ގެންދިއުމުގައި ދެފުށްފެންނަ, ހާމަކަންބޮޑު އަދި ވާދަވެރި ބީލަމެއްގެތެރެއިން ދައުލަތުގެ ޕްރޮކިއުމަންޓު އުސޫލުތަކާ އެއްގޮތަށް ކަންކަން ކުރިއަށް ގެންދިއުމަށް އޭސީސީންވަނީ އިލްތިމާސްކުރައްވާފައެވެ.


އެކްސިޑެންޓްތަކުގައި އަނިޔާވި ދެމީހަކު އިތުރު ފަރުވާއަށް މާލެ ފުރުވާލައިފި\n10 މޭ 2019\nބ. އޭދަފުށީގައި އިއްޔެ ހަވީރު ހިނގި ދެ އެކްސިޑެންޓްގައި އަނިޔާވެ، ބ. އަތޮޅު ހޮސްޕިޓަލުގައި ފަރުވާ ދެމުން އައި އަންހެން މީހާ އާއި ކުޑަކުއްޖާ އިތުރު ފަރުވާއަށް ރޭ ދަންވަރު މާލެ ފުރުވާލައިފި އެވެ.\nބ. އަތޮޅު ހޮސްޕިޓަލުން ބުނީ، މި އެކްސިޑެންޓްގައި އަންހެން މީހާގެ ވާތު ފައި ހަރަކާތް ކުރުމުގައި ވަރަށްބޮޑަށް އުނދަގޫތަކެއް ކުރިމަތިވެފައިވާ ކަމަށެވެ. އަދި ކުޑަކުއްޖާގެ ބޮލުން އެއްފަޅީ ދުޅަވެފައިވާތީ އެ ދެމީހުން އެމަޖެންސީގައި މާލެ ފޮނުވާލީ އައިޖީއެމްއެޗްގެ ޑޮކްޓަރުންގެ ލަފާގެ މަތިން ކަމަށެވެ.\nމާލެފޮނުވި އަންހެންމީހާއަކީ ފުރަތަމަ އެކްސިޑެންޓްގައި ސައިކަލް ދުއްވަން އިންމީހާއެވެ. އޭނާއަށް އަނިޔާވީ ހެލެގެލިގޭ ކުރިމަތިން ސައިކަލުގައި ދުއްވާފައި އަންނަނިކޮށް އެގޭ ތެރެއިން ނުކުން ކުޑަކުއްޖާގައިގައި ސައިކަލުން ޖެހުމުން ސައިކަލް ކޮންޓްލުން ނެއްޓި އޭނާ ސައިކަލާއެކު ވެއްޓިގެންނެވެ.\nމާޅެ ފޮނުވާލި ކުޑަކުއްޖާއަކީ ދެވަނަ އެކްސިޑެންޓްގައި މިރަށޫ ލިލީޕާކްގޭ ކަންމަތިން ދުވެފައި ދަނިކޮށް ސައިކަލްގައި ޖެހުނު ކުޑައަންހެން ކުއްޖާއެވެ. އެކްސިޑެންޓްގައި އެޑްމިޓްކުރި އިތުރު ކުޑަކުއްޖާގެ ހާލު ނޯމަލްކަމަށް އަތޮޅު ހޮސްޕިޓަލުން ބުނެއެވެ.\nލެވިސްޓާ ކަޕް: ފައިނަލުގެ ފަހު ޖާގަ އެމްއޭ ޔުނައިޓެޑަށް\n16 އޮގަސްޓު 2019\nދަގަނޑޭގެ މޮޅު ކުޅުމާއެކު ސައިނޯސާ ފައިނަލަށް\n15 އޮގަސްޓު 2019\nޖެހިޖެހިގެން ތިންވަނަ ފަހަރަށް ބީއެމްއެލް އިން އޭޝިއާގެ ބެސްޓް އެމްޕްލޯޔަރ ބްރޭންޑް އެވޯޑް ހޯދައިފި


އިތުރު 10 މީހަކު ކޮވިޑަށް ފައްސި ވެއްޖެ – Dhen.mv\nއިތުރު 10 މީހަކު ކޮވިޑަށް ފައްސި ވެއްޖެ\nMay 2, 2020 - 12:06 am\nއިތުރު 10 މީހަކު ކޮވިޑަށް ފައްސި ވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ވިދާޅުވީ އެންމެ ފަހުން ފައްސިވެފައި ވަނީ ފަސް ދިވެހިންނާއި ބަންގްލަދޭޝްގެ ތިިން މީހަކާއި އިންޑިއާގެ ދެމީހެއް ކަމަށެވެ. އެހެންކަމުން ރާއްޖެ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު ވަނީ 491 އަށް އަރާފައެވެ.\nމިރޭ ދިހަ މީހުންގެ ތެރޭގައި އުމުރުން 87 އަހަރުގެ މީހަކު ވެސް ހިމެނޭއިރު މިއީ ރާއްޖެއިން މިހާތަނަށް ފައްސިވި އެންމެ އުމުރުން ދުވަސްވީ މީހާއެވެ.\nއެއާއެކު މިރޭ 12 ޖެހުމާ ހަމައަށް ޕޮޒިޓިވްވި މީހުންގެ ޖުމްލަ އަދަދަކީ 23 އެވެ. މިއަދު ކުރިން ޕޮޒިޓިވްވި 13 މީހުންގެ ތެރޭގައި ހިމެނެނީ ހަތް ދިވެހީންނާއި ބަންގްލަދޭޝްގެ ހަ މީހުންނެވެ.\nމިއަދު ޕޮޒިޓިވްވި މީހުންގެ ތެރޭގައި 80 އަހަރުގެ މީހަކާއި، ފަސް އަހަރުގެ ކުޑަ އަންހެން ކުއްޖަކުވެސް ހިމެނެއެވެ. އުމުރުން 80 އަހަރުގެ މީހާއަކީ ނ. މަނަދޫ އިން ހާލުދެރަވެގެން މާލެ ގެނެއި މީހެކެވެ. އެއާއެކު މަނަދޫ ވަނީ މޮނިޓަރިންގެ ހާލަތަށް ގެންގޮސްފައެވެ.\nމިހާތަނަށް ރާއްޖެއިން 491 މީހަކު ކޮރޯނާވައިރަހަށް ޕޮޒިޓިވްވެފައި ވާއިރު، އެމީހުންނާ ގުޅުންހުރި ގިނަ ތަންތަނެއް ވަނީ މޮނިޓަރިންގެ ހާލަތަށް ގެންގޮސްފައެވެ. އަދި ި ޕޮޒިޓިވްވި މީހުންގެ 3600 އަށް ވުރެ ގިނަ ކޮންޓެކްޓުން މިހާތަނަށް ވަނީ ދެނެގަނެވިފައެވެ.\nއިމާމަކީ "ވަގެއް" ކަމަށް ދެކި އަހަރު ދުވަސް ހޭދަ ކޮށްލި ދެމަފިރިއެއްގެ ވާހަކަ!\n149 ކިލޯގެ ޑްރަގް މައްސަލަ އިސްތިއުނާފް ނުކުރަން ނިންމައިފި\nދިޕިކާއަށް އެންމެ ކާ ހިތުން ކާ އެއްޗަކީ ކޯއްޗެއްކަން އެނގޭތަ؟\nރައީސް ޔާމިނަށް ހުކުމް ކުރުން ފަސްކޮށްފި\nބްރިޓިޝް އިން “ސަމޯސާ” އެއް އެލުވާފައި ފޮނުވައިލި ފުއްޕާ ހަން ވެއްޓުނީ ފްރާންސަށް


ކުނި މަގުމައްޗަށް ނުނެރޭތި، ގެތަކަށް ބަލާދާނަން: ވެމްކޯ\nވެމްކޯގެ މުވައްޒަފެއް ކުނި ނެގުމުގެ މަސައްކަތް ކުރަނީ: އެ ކުންފުނިން ދެން ކުނި ނަގާނީ ގެތަކަށް ގޮސްގެން --- ފޮޓޯ: އަހުމަދު އަޝްހާދު އަބްދުﷲ (ޖެރީ) |އަވަސް\nމާދަމާއި ފެށިގެން ވެމްކޯއިން ކުނި ބަލައި ދާނީ ގޭގެއަށް ކަމަށް އެ ކުންފުނިން ބުނެފި އެވެ. އަދި ކުނި ކޮތަޅުތައް މަގުމައްޗައް ނުނެރުމަށް ވެސް ވަނީ އިލްތިމާސްކޮށްފަ އެވެ.\nކުނި ނެގުމަށް ގެނައި ބަދަލުތަކާ ގުޅޭގޮތުން ވެމްކޯއިން ނެރުނު ބަޔާނެއްގައި ވަނީ މާލެ ސަރަހައްދުގެ އާންމު ހާލަތު ރަނގަޅުވަމުންދާތީ ކުނި ނެގުމުގެ ހިދުމަތްތަކަށް ބަދަލު ގެނައުމަށް ނިންމާފައިވާ ކަމަށެވެ. އެގޮތުން ސެޕްޓެމްބަރު 15 އިން ފެށިގެން މާލެ ސަރަހައްދުގައި ދިރިއުޅޭ ވެމްކޯގެ ކަސްޓަމަރުން ކުނި ނެރެންވާނީ އިއުއޮއްސި 6:00 އިން 7:00 އާއި ދެމެދުގެ ވަގުތެއްގައި ބުނެފައިވެ އެވެ.\nވެމްކޯއިން ކުނި ނަގާނީ އިމާރާތުގެ އެތެރެއިން ގޭގެ އެންމެ ތިރީ ފަންގިފިލާއިން ކަމަށާއި އެ ގަޑިތަކުގައި އިމާރާތުގެ އެތެރެއިން ފަސޭހައިން ކުނި ނެގޭނެ ފަދަ އިންތިޒާމެއް ހަމަޖެއްސުމަށް ވެސް އެދިފައިވެ އެވެ.\n“ކުނި ނެގުމަށް ވެމްކޯގެ މުވައްޒަފުން ހަރަކާތް ތެރިވަމުން ދާނީ ރޭގަނޑު 8:00 އިން 11:00 ދެމެދުގައި. މިކޯޕަރޭޝަންގެ އެއްވެސް މުވައްޒަފަކު އިމާރާތެއްގެ ވަކިވަކި ފަންގިފިލާތަކުން ކުނި ނެގުމަށް ހަމަޖެހިފައި ނުވާނެ. އަދި ވެމްކޯއިން ކުނި ނެގުމުގެ ހިދުމަތްތައް ފޯރުކޮށްދިނުމަށް ހަމަޖެހިފައިވަނީ ހަމައެކަނި ރަޖިސްޓަރީ ކޮށްފައިވާ ގެތަކަށް.” ބަޔާނުގައިވެ އެވެ.\nމަގުމަތީ ކުނި ބެހެއްޓުން ސިޓީ ކައުންސިލުން މަނާކުރުމާއި ގުޅިގެން އެއްވެސް ގެއަކުން މަގުމައްޗަށް ކުނި ނުނެރުމަށް ވެމްކޯއިން އިލްތިމާސް ކުރެ އެވެ. އަދި ރައްކާތެރި ގޮތުގައި ކުނި ބަންދުކުރުމަށާއި އަންގާފައިވާ ވަގުތުގައި ވެމްކޯގެ މުވައްޒަފުންނަށް ކުނި ނެގޭނެ ގޮތައް އާންމުން އަމަލު ކުރުމަށްވެސް އެދިފައިވެ އެވެ.


HEYRIYA: Addu Siyaasee Chart Ge Fahu Ge Ethurumu Ge Dhiraasaa, Ran Reendhoo Unmeedhu Gellenee! - Vaguthu\nއައްޑޫގެ ސިޔާސީ ޗާޓުގެ ފަހުގެ އެތުރުމުގެ ދިރާސާ: ރަން ރީނދޫ އުއްމީދު ގެއްލެނީ!\n(އައްޑޫ ސިޓީ) ވެރިކަން ހޯދުމަށް ބާއްވާ ޑިމޮކްރެޓިކް އިންތިހާބުތަކުގައި ސިޔާސީ ލިޑަރުންނަށް މުހިންމުވާ "ކީ ބެޓަލް ގްރައުންޑް" ހުރެއެވެ. ރާއްޖޭގައި އެފަދަ އެއް ސަރަހައްދަށް މި ސަރަހައްދު ވާނެއެވެ. ކޮންމެ އިންތިހާބަކާ ދިމާކޮށް އެންމެ ގިނަ ވައުދުތައް އޮއްސާލަނީ ވެސް "ވަގުތު" ނޫހުގެ ނޫސްވެރިންގެ "ހޭރިޔާ" ދަތުރުގައި މި ވަގުތު ތިބި އައްޑޫ ސިޓީއަށެވެ. ވެރިރަށް މާލެ ސަރަހައްދު ނެގުމަށް ފަހު، ރާއްޖޭގައި އެންމެ އާބާދީ ބޮޑު ސަރަހައްދަކީ ވެސް މި އައްޑޫ ސިޓީއެވެ. އެކަމަކު 35،000 އަށް ވުރެ ގިނަ މީހުންގެ އާބާދީ އޮންނަ މި ސިޓީގެ ބޮޑު އަޣުލަބިއްޔަތެއް އަބަދުވެސް މި އޮންނަނީ އެންމެ ސިޔާސީ ޕާޓީއެއްގެ ކޮންޓްރޯލްގައެވެ. ފަހަކަށް އައިސް ބޭއްވުނު އާންމު އިންތިހާބުތަކުގައި ހުރިހާ ގޮނޑިއެއް ކާމިޔާބުކޮށްފައި ވަނީ ވެސް ރާއްޖޭގައި އެންމެ ބޮޑު އެއް ޕާޓީ، އެމްޑީޕީއެވެ.\n"ވަގުތު ހޭރިޔާ" ދަތުރުގެ ތެރެއިން އައްޑޫއިން ފެނުނީ ލާމަރުކަޒީ އުސޫލެއްގައި އައްޑޫގައި ބާރުތަކެއް ޤާއިމް ކުރެވި ރައްޔިތުންނަށް ތަނަވަސް ދިރިއުޅެއް ހޯދުމުގެ ތަޞައްވުރެއް އޮތް އައްޑޫއެކެވެ. އެފަދަ ރައްޔިތުންތަކެކެވެ. އެކަމަކު އެ އުއްމީދީ ތަޞައްވުރު ޒަމާނުއްސުރެން އޮތް "ސްވަދީވް" ގެ މި މައި ބިމަށް ނިސްބަތްވާ ރައްޔިތުންގެ މޫނު މަތިން މިއަދު ތަފާތު އެހެން ކަމެއް ފެނުނެވެ. ލާމަރުކަޒީ ނިޒާމުގެ ސިޔާޞަތުތައް "ވިއްކަމުންދާ" އެމްޑީޕީއަށް ހުރިހާ ބާރުތަކެއް ލިބި ވެސް އައްޑޫއަށް އެ ބާރު ހޯދައި ނުދެވި ލަސްވަމުން ދިޔުމުގެ އިތުރަށް ރައްޔިތުންގެ އާންމު ދިރިއުޅުމަށް އެއްވެސް ހެޔޮ ބަދަލެއް ނައުމުން އައިސްފައިވާ އުދާސް ކަމެކެވެ.\nމި މާޔޫސް ކަން މަތީ ރައްޔިތުން ތިބިއިރު، މި ރައްޔިތުންގެ މައްޗަށް "ބަސް ހިންގަން ޖެހޭ ވެރިންތަކެއް" ކަނޑައެޅުމަށް ބާއްވާ "ސިޔާސީ" އިންތިހާބެއް އަނެއްކާ ވެސް ކުރިމަތީގައި އެބަ އޮތެވެ. އަންނަ މާޗު މަހު ބާއްވަން ބުނާ ކައުންސިލް އިންތިހާބެވެ. މުޅި އައްޑޫ އިން ވޯޓް ދީގެން ހޮވާ މޭޔަރަކާއި އައްޑޫ ސިޓީ 12 ދާއިރާއަކަށް ބަހާލައިގެން ކޮންމެ ދާއިރާއަކުން މެންބަރެއް އިންތިހާބު ކުރާނެއެވެ. މި އިންތިހާބު ބޯމަތިވަމުން އަންނަ އިރު މާޔޫސް ކަން މަތީ މި ތިބި އައްޑޫ ރައްޔިތުން ނިންމާނީ ކޮން ގޮތަކަށް ހެއްޔެވެ؟ އައްޑޫ ތަރައްގީ ކުރަން އަޣުލަބިއްޔަތު ދޭނީ ކޮން ބަޔަކަށް ހެއްޔެވެ؟ ގިނަ ބަޔަކު ވޯޓް ލާން ނުކުންނާނެ ހެއްޔެވެ؟ އެމްޑީޕީއަށް އަނެއްކާ ވެސް މި ސިޓީގެ ގޮނޑިތައް ކާމިޔާބު ކުރެވޭނެ ހެއްޔެވެ؟ އިދިކޮޅު ޕީޕީއެމްއަށް ފުރަތަމަ ފަހަރަށް މި ސިޓީ ދީއްލައިލާނެ ހެއްޔެވެ؟\nއައްޑޫ ސިޓީ މީދޫ މަލަމަތި - ވަގުތު އިމޭޖަސް- އިބްރާހިމް ޝާބިލް\nއައްޑޫއަށް ނިޒާރުގެ ބޮޑު ތަޞައްވުރެއް، އެމްޑީޕީ ތައްޔާރު\nކުރިއަށް އޮތް ކައުންސިލް އިންތިހާބަށް މި އަހަރު އެންމެ ފުރަތަމަ ހުޅުވާލުމުން އެންމެ ގިނަ ކެންޑިޑޭޓުން ނުކުތީ ވެސް އެމްޑީޕީއިންނެވެ. އެމްޑީޕީގެ ޓިކެޓުގައި އައްޑޫގެ މޭޔަރު ކަމަށް ވާދަކުރައްވާނެ ކެންޑިޑޭޓަކު ވެސް ކަނޑައެޅީ ވާދަވެރި ޕްރައިމަރީއެއްގެ ތެރެއިންނެވެ. ކައުންސިލްތައް އެކުލަވާލި އިރުން ފެށިގެން އައްޑޫގެ މޭޔަރުގެ ގޮތުގައި ހުންނެވި ޢަބްދުﷲ ޞޯދިގް (ސޯބެ) އާއި ރައްޔިތުންގެ މަޖިލީހުގެ ހިތަދޫ ދެކުނު ދާއިރާގެ ކުރީގެ މެންބަރު ޢަލީ ނިޒާރު އެތެރޭގެ ވާދައަކަށް ނުކުމެވަޑައިގެން ނިޒާރު ކާމިޔާބުކުރެއްވިއެވެ. އެމްޑީޕީގެ އެތެރޭގެ ނިންމުމާ އެކު ވެސް އައްޑޫއަށް ލިބެން އޮތީ އާ މޭޔަރެކެވެ.\n"ވަގުތު ހޭރިޔާ" އާ ވާހަކަ ދައްކަވަމުން ނިޒާރު ވަނީ އައްޑޫއާއި ލާމަރުކަޒީ ބާރުވެރިކަމުގެ މައުޟޫއަށް އަލި އަޅުވާލައި ވާހަކަ ދައްކަވައިފައެވެ. ނިޒާރު ޤަބޫލުފުޅު ކުރައްވާ ގޮތުގައި އައްޑޫއަކީ އިޖުތިމާއީ މައްސަލަތައް ގިނަ، އިގްތިޞާދީ ހަރަކާތެއް ނެތް ސަރަހައްދެކެވެ. ރާއްޖޭގެ ދެވަނައަށް އެންމެ ބޮޑު އާބާދީގެ ދިރިއުޅުމުގައި ތަނަވަސް ކަމެއް ނެތެވެ. ސަރުކާރުތަކުން ވެސް އައްޑޫއަށް ވަރަށް ބޮޑު އިހުމާލުވެފައިވާ ކަމަށް ގަބޫލު ކުރައްވައެވެ. އެކަމަކު އޭނާ ދެކެވަޑައިގަންނަވާ އައްޑޫއަށް ދޭން ޖެހޭ ބާރުތައް މައި ސަރުކާރުގެ ތެރެއިން ދޫކޮށްލެވުނަސް އައްޑޫ ތަރައްގީ ކުރެވޭނެއެވެ. މޭޔަރު ކަމަށް ނުކުމެވަޑައިގަތީ އެ ކަން ހާސިލް ކުރެއްވުމަށެވެ.\nއައްޑޫ ސިޓި މޭޔަރ ކަމަށް ވާދަކުރައްވާ އެމްޑީޕީގެ ކެނޑިޑޭޓް އަލީ ނިޒާރު - ވަގުތު އިމޭޖަސް- މުހައްމަދު އަފްޒަލް\n"ރާއްޖޭގައި އަދިވެސް މި އޮތީ އެންމެ ބޭނުންވާ ލާމަރުކަޒީ ނިޒާމެއް ނޫން، އެންމެ ފުރިހަމައެއް ނޫން، ކުރިން އޮތް ގޮތަށް އޮތް ނަމަ، ދާއިރާއިން ވަކިން ނުކުމެ ދެން އިންތިހާބީ ކައުންސިލަރުންގެ ވޯޓް ލައިގެން މޭޔަރު ހޮވާ ގޮތަށް އޮތް ނަމަ އަޅުގަނޑުގެ ޝައުގުވެރިކަން ކުޑަވީސް މޭޔަރަކަށް ވާން، އެކަމަކު މިހާރު އިސްލާހު ކުރެވުނު ގާނޫނުން އައްޑޫގެ އެންމެން ވޯޓް ލައިގެން އިންތިހާބު ކުރެވޭ މޭޔަރަށް އަންނަ ޒިންމާތައް އުފުލައިގެން އައްޑޫ ބޭނުންވާ ކަންކަން ހާސިލް ކުރުމުގައި އަޅުގަނޑުގެ ރޯލެއް އަދާ ކުރެވޭނެ ކަމަށް ދެކެން،" ނިޒާރު ވިދާޅުވިއެވެ.\nނިޒާރުގެ ކެމްޕޭނާއި އައްޑޫއަށް އޮތް ތަސައްވުރުގެ ވާހަކަ ވެސް ކިޔައިދެއްވިއެވެ. އެ ތަސައްވުރުގައި އެންމެ މުހިއްމު ކަމަކަށް އޮންނަނީ ވެސް އައްޑޫގައި އިގްތިސާދީ ހަރަކާތްތައް އިތުރު ކުރުމަށެވެ. ރާއްޖޭގެ އެހެން ސަރަހައްދުތަކާއި ގުދުރަތީ ގޮތުން އައްޑޫ އޮންނަ ގޮތް ތަފާތުކަން ފާހަގަކުރެއްވިއެވެ. ފަތުރުވެރިންނަށް ރާއްޖެ އާންމުކޮށް ހުށަހަޅަނީ "ދޮންވެލި ގޮނޑުދޮށް" ކަމުގައިވީ ނަމަވެސް އައްޑޫގައިވާ ޗަކަ ބިންތަކާއި ކުޅިތަކުގެ އިތުރުން ތާރީހީ ބިނާތައް ވެސް ފަތުރުވެރިންނަށް "ވިއްކޭނެ" ކަމުގައި ނިޒާރު ގަބޫލު ކުރައްވައެވެ.\nނިޒާރު ދެން ފާހަގަކުރެއްވީ އައްޑޫއަކީ އަބަދުވެސް ލާމަރުކަޒީ ނިޒާމުގެ އުސޫލަށް ތާއީދު ކުރާ ރައްޔިތެއް ދިރިއުޅޭ ސިޓީއެއް ކަމެވެ. އަދި އޭނާ ނިސްބަތްވާ އެމްޑީޕީއަކީ މި ޖީލުގައި އެ ނިޒާމު ފުރިހަމަ ކުރުމުގެ ވިސްނުން އޮތް ޕާޓީ ކަމުގައި އޭނާ ގަބޫލު ކުރައްވައެވެ. އެހެންކަމުން އައްޑޫއަކީ "އެމްޑީޕީ ފިކުރުގެ އަތޮޅެއް" ގޮތުގައި ނިޒާރު ސިފަކުރެއްވިއެވެ. އަދި އެމްޑީޕީގެ ބާރުވެރިކަމެއް ކިރިޔާ އޮތް ސަރުކާރެއްގައި ވެސް، އަދި އެ ސަރުކާރުގައި ގޯސްތައް ހުއްޓަސް، އައްޑޫއަށް އެ ބާރުވެރިކަން ލިބިގެންދާނެ ކަމަށް ވެސް ދެކެވަޑައިގަންނަވައެވެ.\nޕީޕީއެމް، ލާމަރުކަޒީ އުކުޅެއްގައި ހަރަކާތްތައް މެކުހަށް ޖަހަނީ\nލާމަރުކަޒީ އުސޫލުން ސިޔާސީ ޕާޓީ ހިންގުމާއި ލީޑަރުން އުފެއްދުމަކީ ޕީޕީއެމްއަށް މާ ފަސޭހަ ކަމެއް ކަމުގައި ދާދި ފަހުން ޕީޕީއެމްއާއި ޕީއެންސީ ކޯލިޝަނުން އައްޑޫ ހިތަދޫގައި އެކުލަވާލި ސްޓިއަރިން ކޮމިޓީއިން ދެކެއެވެ. އިދިކޮޅު ކޯލިޝަންގައި ހިމެނޭ މި ދެ ޕާޓީގެ އެތެރޭގެ ހިންގުމަށް ދާދި ފަހުން ގެނައި ބަދަލާ އެކީ އަތޮޅުތަކުގައި އެ ކޯލިޝަންގެ ހާއްސަ ކޮމިޓީއެއް އެކުލަވާލައި އެ ކޮމިޓީގެ ބެލުމުގެ ދަށުން ކޯލިޝަންގެ ހަރަކާތްތައް ވަރުގަދައަށް ހިންގުމަށް ނިންމިއެވެ. އެއާ އެކީ އެ ކޯލިޝަންގެ ހަރަކާތްތައް އަތޮޅުތަކުގައި ބާރަށް ކުރިއަށް ވެސް އެބަދެއެވެ.\nމި ގޮތުން އައްޑޫގައި ވެސް ކޮމިޓީއެއް އެކުލަވާލައި ކޮމިޓީގެ ހަރަކާތްތައް ހިންގަމުންދާއިރު، އެންމެ ގިނަ މެންބަރުން ތިބި އަތޮޅުތެރޭގެ ކޮމިޓީއަކަށް އޮތީ ވެސް އައްޑޫ ސިޓީގެ ހިތަދޫ ކޮމިޓީއެވެ. ހިތަދޫ ކޮމިޓީގައި 21 މެންބަރުން ތިބެއެވެ. ކޮމިޓީގައި ގިނައީ ވެސް ޒުވާން މެންބަރުންނެވެ. ކޮމިޓީގެ ރައީސްގެ ހައިސިއްޔަތުން ލީޑާޝިޕްގައި ވެސް ހުންނެވީ ވަރުގަދަ ބޭފުޅެކެވެ. ހިތަދޫގައި ސިޔާސީ ހަރަކާތްތައް ވަރުގަދަށް ހިންގަވާ، ރައްޔިތުންގެ މަޖިލީހުގެ ހިތަދޫ މެދު ދާއިރާގެ ކުރީގެ މެންބަރު މުހައްމަދު ރަޝީދު (މެޓްރިކްސް މޯޑް) އެވެ.\nމުހައްމަދު ރަޝީދު (މެޓްރިކްސް މޯޑް) "ވަގުތު" އަށް އިންޓަވިއުއެއް ދެއްވަނީ\nމި ކޮމިޓީގެ ރައީސަކަށް އިންތިހާބުވި މެޓްރިކްސް މޯޑްއާއި އެ ކޮމިޓީގެ ނައިބު ރައީސުންނަށް އިންތިހާބުވި ޖެނީހު ރަޝީދާއި ތޯހާ ޔާސީން ރަމަޟާން ވަނީ "ވަގުތު ހޭރިޔާ" ނޫސްވެރިންނާ ބައްދަލުކުރައްވައިފައެވެ. އަދި އެ ކޮމިޓީގެ މަގްސަދާއި ތަސައްވުރު ހިއްސާ ކޮށްދެއްވައިފައެވެ. މޯޑް ވިިދާޅުވި ގޮތުގައި ދޮރުން ދޮރަށް ހަރަކާތްތައް އެ ކޮމިޓީއިން އަބަދުވެސް ހިންގާނެއެވެ. އަދި ރައްޔިތުންގެ ހާލަތު ވަރަށް ގާތުން ބަލާނެއެވެ. އިދިކޮޅު ޕާޓީގެ ހައިސިއްޔަތުން ކޮށްދެވެން އޮތް ކަމެއް ފޯރުކޮށްދޭނެއެވެ. އަދި ރައްޔިތުންނަަށް ތަނަވަސް ދިރިއުޅުމެއް ހޯދަން މަސައްކަތް ކުރަނީ އެ ޕާޓީއިން ކަމުގައި ވިސްނައިދޭނެވެ.\n"މި ކޮމިޓީ ވާނަމޭ ކޮންމެ ރައްޔިތެއްގެ ބެލެނިވެރި ކޮމިޓީއަކަށް. ހިތަދޫގެ ކޮންމެ ރައްޔިތަކަށް ވެސް ދިމާވާ ކޮންމެ ކަމެއްގައި އެހީތެރިވާނެ ކޮމިޓީއަކަށް މި ކޮމިޓީ ވެގެން ދާނެ. ސިޔާސީ ފިކުރު ހުރީ ކިހިނެއްތޯ ނުބަލައި މި ކޮމިޓީން ދޭން ޖެހޭ ހުރިހާ އެއްބާރުލުމަކާ ކުރަން ޖެހޭ ހުރިހާ ކަމެއް ކުރުމުގައި މި ކޮމިޓީގެ އެހީތެރިކަން ލިބޭނެ. އަޅުގަނޑުމެންނަށް ކޮށްދެވެން އޮތް ކަމެއް ކޮށްދެމުން ގެންދާނަން،" މެޓްރިކްސް މޯޑް ވިދާޅުވިއެވެ.\nމޯޑު ދެކެވަޑައިގަންނަވާ ގޮތުގައި އަންނަ އަހަރުގެ މާޗު މަހު ބާއްވާ ލޯކަލް ކައުންސިލް އިންތިހާބުގައި އައްޑޫއިން ބަދަލެއް ފެންނާނެއެވެ. އެންމެ ބޮޑު އެއް ސަބަބެއް ގޮތުގައި މޯޑް ފާހަގަކުރައްވަނީ އިިދިކޮޅު ކޯލިޝަންގެ ހިންގުން ލާމަރުކަޒު ކުރެވި ހިތަދޫގައި ވެސް ބޮޑު ކޮމިޓީއެއް އެކުލެވިފައި އޮތުމެވެ. އެ ކޮމިޓީއިން ރައްޔިތުންގެ ހާލަތު ގާތުން ބަލައިފިނަމަ އިންތިހާބު ކާމިޔާބުވާނީ އިދިކޮޅަށް ކަމަށް އޭނާ ގަބޫލުކުރައްވައެވެ. އަދި ކުރީގެ ސަރުކާރާއި މި ސަރުކާރާއި އަޅާ ކިޔޭއިރު، ކުރީގެ ސަރުކާރުން އައްޑޫއަށް ކޮށްދިން ކަންތައް އައްޑޫގެ ރައްޔިތުން ބަލައިގަންނާނެ ކަމުގައި މޯޑް ގަބޫލު ކުރައްވައެވެ.\n"ވަގުތު ހޭރިޔާ" ދިރާސާ: އައްޑޫ މާޔޫސް ކަމެއްގައި! އެމްޑީޕީއަށް ތާއީދު ގެއްލެނީ؟\n"ވަގުތު ހޭރިޔާ" އިން ވަނީ އައްޑޫގައި ތިއްބެވި ސިޔާސީ ލީޑަރުންގެ އިތުރަށް އެ ލީޑަރުންނަށް ވޯޓް ދޭން ތިބި އައްޑޫގެ އާންމު ރައްޔިތުންނާ ހަމައަށް ވެސް ގޮސްފައެވެ. އައްޑޫގައި ދިރިއުޅޭ ބައެއް ގެތަކަށް ޒިޔާރަތްކޮށް ބެލިއިރު ސަރުކާރުތަކުގެ އަޅާލުން ނުލިބި ތިބި އެތައް ރައްޔިތުނާ ދިމާވިއެވެ. ގޮނޑުދޮށް ގިރަމުން ގޮސް ގެތަކުގެ ފާރުތަކާ ހަމައަށް ގޮސްފައި އޮތް އަވަށެއް ފެނުނުއިރު ސަރުކާރުން އަޅާފައިވާ ފްލެޓްތަކުގެ ތެރެއިން އެތައް މައްސަލައެއް ފެނުނެވެ. ނަރުދަމާގެ ވަސީލަތް ނުލިބޭ އެތައް ގެއަކާ ކުރިމަތިވިއެވެ. މިއިން ކޮންމެ ރައްޔިތެއް ވެސް ތިބީ މާޔޫސްކަމެއްގައެވެ.\n"އަޅުގަނޑުމެން ހޮވި ސަރުކާރެއް މިއީ، އަޅުގަނޑަކީ އަބަދުވެސް އެމްޑީޕީއަށް ވޯޓް ދޭ މީހެއް، މި ސަރުކާރު ގެނައުމަށް އަޅުގަނޑު ކިތަންމެ މަސައްކަތެއް ވެސް ކުރިން، ޕާޓީގެ މަގުމަތީ ހަރަކާތްތަކުގައި ވެސް ބައިވެރިވިން، އެކަމަކު ސަރުކާރު ދީ، މަޖިލިސް ދީ، އައްޑޫގެ ގޮނޑިތައް ދީ، ކައުންސިލް ވެސް ބާރުގައި އޮވެމެ ނަތީޖާއެއް ނުފެނު، މި ގޭގެ ނަރުދަމާގެ ވަސީލަތެއް އަދިވެސް ނުލިބޭ، ލިބޭނެ ދުވަހެއް ވެސް ނޭނގެ،" އައްޑޫ އަންހެނަކު އޭނާގެ އިހްސާސްތައް ކިޔައިދެމުން ބުންޏެވެ.\nއައްޑޫ ސިޓީ ހުރިހާ ރަށެއްގައި ކުރިއައް ގެންދިޔަ ސާވޭ ގެ ތެރެއިން:- ވަގުތު އިމޭޖަސް- މުހައްމަދު އަފްޒަލް\n"ވަގުތު ހޭރިޔާ" އިން ވަނީ އައްޑޫގެ 1454 މީހުންނާ ބައްދަލުކޮށް ސަރުކާރުތަކުގެ މަސައްކަތްތަކާ މެދު ހިޔާލާ މެދު ސުވާލުކޮށްފައެވެ. މި ދިރާސާގެ ތެރެއިން "ވަގުތު ހޭރިޔާ" އިން ވަނީ އެ ރައްޔިތުން އެންމެ ހިތްހަމަޖެހެނީ ކޮން ސަރުކާރަކާ މެދުގައާއި މީގެ ކުރީގެ އިންތިހާބުތަކުގައި ވޯޓް ދީފައިވާ ގޮތާއި ކުރިއަށް އޮތް ކައުންސިލް އިންތިހާބުގައި ވޯޓް ދޭނެ ގޮތަކާ ގުޅޭ ގޮތުން އެ ރައްޔިތުންގެ ވިސްނުން ހުރި ގޮތް ބަލައިފައެވެ. ގިނަ ރައްޔިތުންނަކަށް އެއްވެސް ސަރުކާރެއް ކަމުނުދާއިރު، ކުރީގެ ސަރުކާރު ގެނައުމަށް އެދޭ ރައްޔިތުންނާއި މި ސަރުކާރު ދަމަހައްޓައިގެން ނަތީޖާއެއް ލިބޭނެ ކަމުގައި އުއްމީދުގައި ތިބި ރައްޔިތުން ވެސް މަދެއް ނޫނެވެ.\n"އަޅުގަނޑަކީ އެމްޑީޕީ މީހެއް، އެމްޑީޕީ ފިކުރުގެ މީހެއް، އެކަމަކު އެމްޑީޕީގެ އެންމެ ބޮޑެތި ވައުދުތައް އަދިވެސް އޮތީ ނުފުދި، މަރުތަކާއި ހިޔާނަތް ނުބެލޭ، އައްޑޫއަށް ވެސް ރަނގަޅު ބަދަލެއް ނުފެނޭ، އެހެންވިޔަސް އަޅުގަނޑުމެން ބަލާނީ އަޅުގަނޑުމެން ގަބޫލު ކުރާ ފިކުރު، އެމްޑީޕީ ތެރެއިން އެ ކަން ރަނގަޅު ކުރަން، އެމްޑީޕީ ނޫން ބަޔަކަށް ވާނެ ކަމަކަށް ގަބޫލެއް ވެސް ނުކުރެވޭ،" އެމްޑީޕީއަށް ވަރަށް ބޮޑަށް ތާއީދު ކުރާ މީހަކު މަގުމަތިން ދިމާވެގެން ކިޔައިދިނެވެ.\n"ވަގުތު ހޭރިޔާ" އިން އައްޑޫގައި ސާވޭއެއް ކުރިއަށް ގެންދަނީ - ވަގުތު އިމޭޖަސް: މުހައްމަދު އަފްޒަލް\nމި ދިރާސާގައި ބައިވެރިވި 1454 މީހުންގެ ތެރެއިން 512 މީހުނަށް ކަމުދަނީ ކުރީގެ ސަރުކާރެވެ. މި ސަރުކާރު ކަމުދާ ކަމަށް ބުނަނީ 411 މީހުނެވެ. އެއްވެސް ސަރުކާރެއް ކަމުނުދާ ކަމަށް 470 މީހުން ބުންޏެވެ. އަދި ކުރީގެ ސަރުކާރާއި މި ސަރުކާރާ މެދުގައި ވެސް ހިތްހަމަޖެހޭ ކަމަށް 61 މީހަކު ބުންޏެވެ. ސަރުކާރުތަކާ މެދު ދެކޭ ގޮތް ހޯދިއިރު ގިނަ ބަޔަކަށް މިހާރު އެމްޑީޕީގެ ސަރުކާރަށް ވުރެ ކުރީގެ ސަރުކާރު ކަމުދެއެވެ. އަދި އެމްޑީޕީގެ ސަޕޯޓަރުންގެ ތެރެއިން ގިނަ ބަޔަކު މިއަދު އެއްވެސް ސަރުކާރަކަށް ނަތީޖާ ނުނެރެވުން ކަމުގައި ގަބޫލުކޮށް ވާހަކަ ދައްކާފައިވެއެވެ.\n"ވަގުތު ހޭރިޔާ" ސާވޭގެ ތެރެއިން، މާދަމާ ކުއްލިއަކަށް ރިޔާސީ އިންތިހާބު ބާއްވަން ޖެހޭ ހާލަތެއް ކުރިމަތި ވެއްޖެނަމަ، މި ސަރުކާރު މިހާރު މި ހުރި ސްޕީޑާއި ސަރުކާރުން ނެރެފައިވާ ނަތީޖާއާއި އައްޑޫއަށް މިހާތަނަށް ކުރެވިފައިވާ ކަންކަމަށް ބަލާފައިވާ ވޯޓް ދޭނެތޯ ސުވާލުކޮށްފައި ވާނެއެވެ. ސާވޭގައި ބައިވެރިވި މީހުންގެ ތެރެއިން ސަރުކާރަށް ވޯޓް ދޭނެ ކަމަށް ބުނެފައިވަނީ 442 މީހުނެވެ. ސަރުކާރަށް މި ނަތީޖާއާ އެކީ ވޯޓް ދޭން ބޭނުން ނުވާ ކަމަށް 708 މީހުން ބުންޏެވެ. ވޯޓް ލުމާ މެދު ގޮތެއް ނުނިމޭ ކަމަށް ނުވަތަ ވަކި ޖަވާބެއް ދޭން ބޭނުން ނުވާ ކަމަށް 304 މީހުން ބުންޏެވެ.\nކުރީގެ ސަރުކާރު ކަމުދާ ކަމަށް ގިނަ ބަޔަކު ބުނި ނަމަވެސް ކައުންސިލް އިންތިހާބު ކާމިޔާބު ކުރުމުގެ ފުރުސަތު އެމްޑީޕީއަށް އޮތް ކަމަށް ވެސް ބެލެވެއެވެ. އެއީ އެއްވެސް ސަރުކާރެއް ކަމު ނުދާ ކަމަށް ބުނި 470 މީހުންގެ ތެރެއިން ގިނަ ބަޔަކީ ކުރިން އެމްޑީޕީއަށް ވޯޓް ދިން މީހުނެވެ. އޭގެ ތެރެއިން ގިނަ ބަޔަކު މި ފަހަރު ކައުންސިލް އިންތިހާބުގައި ވޯޓް ނުލާ ގޮތަށް ތިބިއިރު، އަދި އެއް ފަހަރު އެމްޑީޕީއަށް ފުރުސަތެއް ދޭން ވެސް ގިނަ ބަޔަކު ތިއްބެވެ. އެއީ އެމްޑީޕީއަށް ނަތީޖާ ނުނެރެވި އުޅެނީ ކޮވިޑް-19 ގެ ބަލިމަޑުކަމުގެ ހާލަތު ކުރިމަތިވުމުން ކަމުގައި ބެލެވޭ ކަމަށް ބުނެއެވެ. މީގެ އިތުރަށް ކުރީގެ ސަރުކާރު ކަމުދާ ކަމަށް ބުނާ ބައެއް މީހުން ވެސް ވަނީ ކައުންސިލް އިންތިހާބުގައި ވޯޓް ލުމުގެ ވިސްނުން ނެތް ކަމަށް ބުނެއެވެ. އެހެންވިޔަސް އެމްޑީޕީއަށް ވޯޓް ދިން ގިނަ ބަޔަކު މިހާރު އެމްޑީޕީގެ ސަރުކާރާ މެދު ހިތްހަމަނުޖެހިފައި ހުރި ކަން އެނގިގެން ދިޔައެވެ.\nމި ސާވޭގައި ބައިވެރިވި 1454 މީހުން ތެރެއިން 422 މީހަކު ވަނީ އެމްޑީޕީއަށް ކައުންސިލް ދޭން ވޯޓް ދޭނެ ކަމަށެވެ. ޕީޕީއެމްއަށް ކައުންސިލް ދޭން ވޯޓް ދޭނެ ކަމަށް ބުނީ 397 މީހުނެވެ. އެހެން ޕާޓީތަކުގެ ކެންޑިޑޭޓުންނަށް ނޫނީ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް 134 މީހަކު ބުންޏެވެ. ވޯޓް ލާން ނުދާނެ ކަމަށް 168 މީހުން ބުނިއިރު ބާކީ 333 މީހުން ބުނީ ކައުންސިލް އިންތިހާބުގައި ވޯޓް ދިނުމާ މެދު އަދި ވަކި ގޮތެއް ނުނިންމާ ކަމަށެވެ.\nމި ސާވޭގައި ބައިވެރިވި 1454 މީހުންގެ ތެރެއިން ކުރީގެ އިންތިހާބުތަކުގައި އެމްޑީޕީއަށް ވޯޓް ދިން ކަމަށް 673 މީހުން ބުނެފައިވެއެވެ. ޕީޕީއެމްއަށް ވޯޓް ދިން ކަމަށް ބުނެފައިވަނީ 443 މީހުނެވެ. އެހެން ޕާޓީތަކުގެ ކެންޑިޑޭޓުން ނުވަތަ އަމިއްލަ ކެންޑިޑޭޓުންނަށް ވޯޓް ދިން ކަމަށް ބުނެފައިވަނީ 112 މީހުނެވެ. 123 މީހަކު ވަނީ ވޯޓް ލާން ކުރީގެ އިންތިހާބުގައި ނުދާ ކަމަށް ބުނެފައެވެ. އޭގެ ތެރޭގައި 18 އަހަރު އަދި ފުރިފައި ނުވާ 26 ޒުވާނަކާއި ދާދި ފަހުން 18 އަހަރު ފުރުނު 50 އަށް ވުރެ ގިނަ ޒުވާނުންގެ އިތުރުން ކުރީ އިންތިހާބުތަކުގައި ވޯޓް ދެވޭ އުމުރުގައި ތިބި މީހުން ވެސް ހިމެނެއެވެ. އަދި އެއީ ސިއްރެއް ކަމަށް ބުނެ ހާމަނުކޮށް 103 މީހަކު ވެއެވެ.\nހިތަދޫ އެމްޑީޕީއަށް، އެހެން ރަށްރަށުގައި ޕީޕީއެމް\nސާވޭގެ އަދަދުތައް ދައްކާ ގޮތުން އެމްޑީޕީއަށް އަދި ޕީޕީއެމްއަށް ވެސް ކައުންސިލް އިންތިހާބު ކާމިޔާބު ކުރުމުގެ ފުރުސަތު ބޮޑެވެ. މި ގޮތުން ވެރިރަށް ހިތަދޫ ފިޔަވައި އެހެން ރަށްރަށުން ސާވޭގައި ބައިވެރިވި ގިނަ މީހުން ބުނެފައިވަނީ ޕީޕީއެމްއަށް ވޯޓް ދޭނެ ކަމަށެވެ. އެކަމަކު ހިތަދޫއިން ސާވޭގައި ބައިވެރިވި ގިނަ މީހުން ބުނެފައިވަނީ އެމްޑީޕީއަށް ވޯޓް ދޭނެ ކަމަށެވެ. ވޯޓް ލާން ނުދާނެ ކަމަށް ބުނާ މީހުން ވެސް ހިތަދޫގައި ގިނައެވެ.\nހިތަދޫއިން މި ސާވޭގައި ބައިވެރިވެ ފަރާތްތަކުގެ ތެރެއިން 163 މީހުން ބުނެފައިވަނީ އެމްޑީޕީއަށް ވޯޓް ދޭނެ ކަމަށެވެ. ޕީޕީއެމްއަށް ވޯޓް ދޭނެ ކަމަށް ބުނީ 99 މީހުނެވެ. އެހެން ޕާޓީތަކުގެ ކެންޑިޑޭޓުން ނޫނީ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް 94 މީހަކު ބުންޏެވެ. ވޯޓް ލާން ނުދާނެ ކަމަށް 84 މީހަކު ބުނިއިރު ކައުންސިލް އިންތިހާބުގައި ވޯޓް ލުމާ މެދު އަދި ވަކި ގޮތެއް ނުނިންމާ ކަމަށް 116 މީހަކު ބުންޏެވެ. ހިތަދޫއިން 556 މީހުން ސާވޭގައި ބައިވެރިވިއެވެ.\nކުރީ އިންތިހާބުތަކުގައި ވޯޓް ދީފައިވާ ގޮތަށް ބަލާއިރު އެމްޑީޕީއަށް ވޯޓް ދިން ކަމަށް ބުނެފައިވަނީ 272 މީހެކެވެ. ޕީޕީއެމްއަށް ވޯޓް ދިން ކަމަށް ބުނެފައިވަނީ 116 މީހެކެވެ. އެހެން ޕާޓީތަކުގެ ކެންޑިޑޭޓުން ނޫނީ އަމިއްލަ ކެންޑިޑޭޓުންނަށް ވޯޓް ދިން ކަމަށް ބުނެފައިވަނީ 83 މީހެކެވެ. ވޯޓް ދީފައި ނުވާ ކަމަށް 62 މީހެކެވެ. އެއީ ސިއްރެއް ކަމަށް ބުނެ ވޯޓް ދިން ގޮތް ނުވަ މީހަކު ހާމައެއް ނުކޮށްވެއެވެ.\nސަރުކާރުތަކާ މެދު ދެކޭ ގޮތުގެ ސުވާލު ކުރުމުން ހިތަދޫއިން ގިނަ ބަޔަކު ބުނެފައިވަނީ އެއްވެސް ސަރުކާރެއް ކަމު ނުދާ ކަމަށެވެ. މި ގޮތުން ސާވޭގައި ބައިވެރިވި 207 މީހަކު ވަނީ އެއްވެސް ސަރުކާރެއް ކަމު ނުދާ ކަމަށް ބުނެފައެވެ. އެމްޑީޕީގެ މި ސަރުކާރު ކަމުދާ ކަމަށް 171 މީހަކު ބުނެފައިވެއެވެ. ޕީޕީއެމްގެ ސަރުކާރު ކަމުދާ ކަމަށް ބުނެފައިވަނީ 163 މީހެކެވެ. ދެ ސަރުކާރު ވެސް ކަމުދާ ކަމަށް 14 މީހަކު ބުނެފައިވެއެވެ.\nމަރަދޫއަށް ބަލާއިރު ކައުންސިލް އިންތިހާބުގައި އެމްޑީޕީއަށް ވޯޓް ދޭނެ ކަމަށް ބުނެފައިވަނީ 86 މީހުނެވެ. ޕީޕީއެމްއަށް ވޯޓް ދޭނެ ކަމަށް ވެސް ބުނެފައިވަނީ 86 މީހުނެވެ. އެހެން ޕާޓީތަކުގެ ކެންޑިޑޭޓުންނާއި އަމިއްލަ ކެންޑިޑޭޓުންނަށް ވޯޓް ދޭނެ ކަމަށް ނުވަ މީހަކު ބުންޏެވެ. ވޯޓް ލާން ނުދާނެ ކަމަށް 13 މީހަކު ބުނެއިރު، ކައުންސިލް އިންތިހާބުގައި ވޯޓް ލުމާ މެދު އަދި ވަކި ގޮތެއް ނުނިންމާ ކަމަށް 39 މީހުންނެވެ. މަރަދޫއިން 233 މީހުން ސާވޭގައި ބައިވެރިވިއެވެ.\nކުރީ އިންތިހާބުގައި ވޯޓް ދިން ގޮތަށް ބަލާއިރު އެމްޑީޕީއަށް ވޯޓް ދިން ކަމަށް 100 މީހަކު ބުނެފައިވެއެވެ. ޕީޕީއެމްއަށް ވޯޓް ދިން ކަމަށް 99 މީހަކު ބުނެފައިވެއެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލަ ކެންޑިޑޭޓުންނަށް ވޯޓް ދިން ކަމަށް ނުވަ މީހަކު ބުނެފައިވެއެވެ. ވޯޓް ނުލާ ކަމަށް ނުވަ މީހަކު ބުނިއިރު، އެއީ ސިއްރެއް ކަމަށް ބުނެ ވޯޓް ދިން ގޮތް ހާމަ ނުކުރާ 16 މީހަކުވެއެވެ.\nމަރަދޫއިން ގިނަ ބަޔަކު ބުނެފައިވަނީ ވެސް އެންމެ ކަމުދަނީ ކުރީގެ ރައީސް އަބްދުﷲ ޔާމީންގެ ޕީޕީއެމްގެ ސަރުކާރެވެ. މަރަދޫއިން ސާވޭގައި ބައިވެރިވި 96 މީހަކު ވަނީ ޕީޕީއެމްގެ ސަރުކާރު ކަމުދާ ކަމަށް ބުނެފައެވެ. އެމްޑީޕީގެ މި ސަރުކާރު ކަމުދާ ކަމަށް ބުނެފައިވަނީ 70 މީހެކެވެ. އެއްވެސް ސަރުކާރެއް ކަމުނުދާ ކަމަށް 54 މީހަކު ބުނެފައިވެއެވެ.\nފޭދޫއިން ސާވޭގައި 208 މީހުން ބައިވެރިވިއިރު އޭގެ ތެރެއިން އެމްޑީޕީއަށް ވޯޓް ދޭނެ ކަމަށް ބުނެފައިވަނީ 58 މީހުނެވެ. ޕީޕީއެމްއަށް ވޯޓް ދޭނެ ކަމަށް 72 މީހުން ބުންޏެވެ. އެހެން ޕާޓީތަކުގެ ކެންޑިޑޭޓުންނަށް ނޫނީ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް ބުނެފައިވަނީ 10 މީހުނެވެ. ވޯޓް ލާން ނުދާނެ ކަމަށް 22 މީހަކު ބުންޏެވެ. ކައުންސިލް އިންތިހާބުގައި ވޯޓް ލުމާ މެދު އަދި ވަކި ގޮތެއް ނުނިންމާ ކަމަށް 46 މީހަކު ބުންޏެވެ.\nކުރީ އިންތިހާބުގައި ވޯޓް ދިން ގޮތަށް ބަލާއިރު އެމްޑީޕީއަށް ވޯޓް ދިން ކަމަށް 105 މީހުން ބުނެފައިވެއެވެ. ޕީޕީއެމްއަށް ވޯޓް ދިން ކަމަށް 66 މީހަކު ބުނެފައިވެއެވެ. އެހެން ޕާޓީތަކުގެ ކެންޑިޑޭޓުންނަށް ނޫނީ އަމިއްލަ ކެންޑިޑޭޓުންނަށް ވޯޓް ދިން ކަމަށް ފަސް މީހަކު ބުނެފައިވެއެވެ. ވޯޓް ނުލާ ކަމަށް 17 މީހަކު ބުނެފައިވާއިރު، ސިއްރެއް ކަމަށް ބުނެ ވޯޓް ދިން ގޮތް ހާމަނުކުރާ 15 މީހަކު ވެއެވެ.\nސަރުކާރުތަކާ މެދު ދެކޭ ގޮތަށް ބަލާއިރު ފޭދޫއިން ސާވޭގައި ބައިވެރިވި 84 މީހަކު ވަނީ ޕީޕީއެމްގެ ސަރުކާރު ކަމުދާ ކަމަށް ބުނެފައެވެ. އެމްޑީޕީގެ މި ސަރުކާރު ކަމުދާ ކަމަށް ބުނެފައިވަނީ 53 މީހެކެވެ. 58 މީހަކު ވަނީ އެއްވެސް ސަރުކާރެއް ކަމު ނުދާ ކަމަށް ބުނެފައެވެ. ދެ ސަރުކާރު ވެސް ކަމުދާ ކަމަށް ބުނެފައިވަނީ 13 މީހެކެވެ.\nގުޅިފައިވާ ރަށްތަކުގެ ތެރެއިން އެންމެ އާބާދީ ކުޑަ މަރަދޫފޭދޫއިން މި ސާވޭގައި ބައިވެރިވީ 48 މީހުނެވެ. އޭގެ ތެރެއިން އެމްޑީޕީއަށް ވޯޓް ދޭނެ ކަމަށް ބުނެފައިވަނީ 11 މީހުނެވެ. ޕީޕީއެމްއަށް ވޯޓް ދޭނެ ކަމަށް 16 މީހަކު ބުންޏެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް ބުނެފައިވަނީ ދެ މީހެކެވެ. ވޯޓް ލާން ނުދާނެ ކަމަށް ތިން މީހަކު ބުނިއިރު ވޯޓް ލުމާ މެދު އަދި ވަކި ގޮތެއް ނުނިންމާ ކަމަށް 16 މީހަކު ބުންޏެވެ.\nކުރީގެ އިންތިހާބުތަކުގައި ވޯޓް ދިން ގޮތަށް ބަލާއިރު އެއިން 29 މީހަކު ބުނެފައިވަނީ ވޯޓް ދިނީ އެމްޑީޕީއަށް ކަމަށެވެ. ޕީޕީއެމްއަށް ވޯޓް ދިން ކަމަށް ބުނެފައިވަނީ 15 މީހެކެވެ. އެހެން ޕާޓީތަކަށް ނުވަތަ އަމިއްލަ ކެންޑިޑޭޓަކަށް ވޯޓް ދިން ކަމަށް ބުނި މީހަކު ނެތެވެ. ވޯޓް ނުލާ ކަމަށް ދެ މީހަކު ބުނިއިރު، އެއީ ސިއްރެއް ކަމަށް ބުނެ ވޯޓް ލީ ގޮތް ހާމަ ނުކުރާ ދެ މީހަކު ވެއެވެ.\nމަރަދޫފޭދޫ އިން ސާވޭގައި ބައިވެރިވި މީހުންގެ ތެރެއިން ގިނަ ބަޔަކަށް ވެސް މި ސަރުކާރު ކަމަކު ނުދެއެވެ. 16 މީހަކު އެއްވެސް ސަރުކާރެއް ކަމު ނުދާ ކަަމަށް ބުނެފައިވާއިރު 14 މީހަކު ބުނެފައިވަނީ ކަމުދަނީ ޕީޕީއެމްގެ ސަރުކާރު ކަމަށެވެ. އެމްޑީޕީގެ ސަރުކާރު ކަމުދާ ކަމަށް 12 މީހަކު ބުނެފައިވެއެވެ. އަދި ދެ ސަރުކާރު ކަމުދާ ކަމަށް ހަ މީހަކު ބުނެފައިވެއެވެ.\nމި ރަށްތަކާ ވަކިން އޮންނަ ހުޅުދޫއާއި މީދޫގެ ތެރެއިން ހުޅުދޫއިން ސާވޭގައި ބައިވެރިވީ 196 މީހެކެވެ. އޭގެ ތެރެއިން 52 މީހަކު ވަނީ އެމްޑީޕިއަށް ވޯޓް ދޭނެ ކަމަށް ބުނެފައެވެ. ޕީޕީއެމްއަށް ވޯޓް ދޭނެ ކަމަށް ބުނެފައިވަނީ 63 މީހެކެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް ތިން މީހަކު ބުންޏެވެ. ވޯޓް ލާން ނުދާނެ ކަމަށް 15 މީހަކު ބުނެފައިވާއިރު ވޯޓް ލުމުގައި ވަކި ގޮތެއް އަދި ނުނިންމާ ކަމަށް 60 މީހަކު ބުންޏެވެ.\nކުރީގެ އިންތިހާބުގައި ވޯޓް ދިން ގޮތަށް ބަލާއިރު އެމްޑީޕީއަށް ވޯޓް ދިން ކަމަށް ބުނެފައިވަނީ 75 މީހެކެވެ. ޕީޕީއެމްއަށް ވޯޓް ދިން ކަމަަށް ބުނެފައިވަނީ 68 މީހެކެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލައަށް ކެންޑިޑޭޓުންނަށް ވޯޓް ދިން ކަމަށް ބުނެފައިވަނީ ހަ މީހެކެވެ. ވޯޓް ނުލާ ކަމަށް 10 މީހަކު ބުނެފައިވެއެވެ. އެއީ ސިއްރެއް ކަމަށް ބުނެ ވޯޓް ލީ ގޮތް ހާމަ ނުކުރާ 37 މީހަކު ވެއެވެ.\nމައި ދެ ޕާޓީއަށް ވެސް ފުދޭ ވަރެއްގެ ތާއީދު އޮންނަ ހުޅުދޫއިން ސާވޭގައި ބައިވެރިވި މީހުންގެ ތެރެއިން 76 މީހަކު ބުނެފައިވަނީ ކަމުދަނީ ޕީޕީއެމްގެ ސަރުކާރު ކަމަށެވެ. އެމްޑީޕީގެ މި ސަރުކާރު ކަމުދާ ކަމަށް ބުނެފައިވަނީ 56 މީހެކެވެ. އެއްވެސް ސަރުކާރެއް ކަމު ނުދާ ކަމަށް 58 މީހަކު ބުނެފައިވެއެވެ. ދެ ސަރުކާރު ކަމުދާ ކަމަށް ބުނެފައިވަނީ ހަ މީހެކެވެ.\nއައްޑޫ މީދޫއިން ސާވޭގައި 214 މީހުން ބައިވެރިވިއެވެ. މީދޫއިން ވެސް ޕީޕީއެމްއަށް ވޯޓް ދޭނެ ކަމަށް ބުނި މީހުން އެމްޑީޕިއަށް ވޯޓް ދޭނެ ކަމަށް ބުނި މީހުނަށް ވުރެ ގިނައެވެ. އެމްޑީޕީއަށް ވޯޓް ދޭނެ ކަމަށް 52 މީހަކު ބުނިއިރު، ޕީޕީއެމްއަށް ވޯޓް ދޭނެ ކަމަށް 62 މީހަކު ބުންޏެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލަ ކެންޑިޑޭޓުންނަށް ވޯޓް ދޭނެ ކަމަށް 13 މީހަކު ބުންޏެވެ. ވޯޓް ނުލާނެ ކަމަށް ބުނި 31 މީހެއް އަދި ވަކި ގޮތެއް ނުނިންމާ ކަމަށް ބުނި 56 މީހަކު ތިއްބެވެ.\nކުރީގެ އިންތިހާބުގައި ވޯޓް ދިން ގޮތަށް ބަލާއިރު ވެސް ގިނަ މީހުނަކީ ކުރީގެ އިންތިހާބުތަކުގައި އެމްޑީޕީއަށް ވޯޓް ދިން ކަމަށް ބުނާ މީޙުނެވެ. އެމްޑީޕީއަށް ވޯޓް ދިން ކަމަށް 92 މީހަކު ބުނެފައިވެއެވެ. ޕީޕީއެމްއަށް ވޯޓް ދިން ކަމަށް 66 މީހަކު ބުނެފައިވެއެވެ. އެހެން ޕާޓީތަކުގެ ކެންޑިޑޭޓުންނަށް ނުވަތަ އަމިއްލަ ކެންޑިޑޭޓުންނަށް ވޯޓް ދިން ކަމަށް ނުވަ މީހަކު ބުނެފައިވެއެވެ. ވޯޓް ނުދޭ 23 މީހުން ވެއެވެ. ސިއްރެއް ކަމަށް ބުނި 24 މީހުން ވެއެވެ.\nމީދޫއިން ސާވޭގައި ބައިވެރިވި މީހުންގެ ތެރެއިން ޕީޕީއެމްގެ ސަރުކާރު ކަމުދާ ކަމަށް ބުނި މީހުން، އެމްޑީޕީގެ މި ސަރުކާރު ކަމުދާ ކަމަށް ބުނި މީހުނަށް ވުރެ ގިނައެވެ. 79 މީހަކު ބުނެފައިވަނީ ކަމުދަނީ ޕީޕީއެމްގެ ސަރުކާރު ކަމަށެވެ. އެއްވެސް ސަރުކާރެއް ކަމު ނުދާ ކަމަށް 77 މީޙަކު ބުނެފައިވެއެވެ. އެމްޑީޕީގެ ސަރުކާރު ކަމުދާ ކަމަށް ބުނެފައިވަނީ 49 މީހެކެވެ. ދެ ސަރުކާރު ވެސް ކަމުދާ ކަމަށް ނުވަ މީހަކު ބުނެފައިވެއެވެ.\nގިނަ ޒުވާނުންނަށް ސަރުކާރުތައް ކަމަކު ނުދޭ\n"ވަގުތު ހޭރިޔާ" ގެ މި ސާވޭގައި ބައިވެރިވި މީހުންގެ ތެރޭގައި އުމުރުން 17 އަހަރުވެ އަންނަ އަހަރު ވޯޓު ލެވޭ 26 ޒުވާނުން ބައިވެރިވެފައިވެއެވެ. އުމުރުން 18 އަހަރާއި 29 އަހަރާ ދެމެދުގެ 375 ޒުވާނުން ބައިވެރިވިއެވެ. މީގެ ތެރެއިން 173 މީހުން ބުނެފައިވަނީ އެ މީހުންނަށް އެއްވެސް ސަރުކާރެއް ކަމު ނުދާ ކަމަށެވެ. އެމްޑީޕީގެ މި ސަރުކާރު ކަމުދާ ކަމަށް ބުނީ 87 ޒުވާނުންނެވެ. ޕީޕީއެމްގެ ސަރުކާރު ކަމުދާ ކަމަށް ބުނީ 100 ޒުވާނުންނެވެ. މީގެ ތެރެއިން 200 އަށް ވުރެ ގިނަ ޒުވާނުން ވަނީ ވޯޓް ލާން ބޭނުން ނުވާ ކަމަށް ބުނެފައެވެ. އަދި އުމުރުން 17 އަހަރުގެ 20 ޒުވާނަކު ވެސް ބުނީ ވޯޓް ލާން ނުދާނެ ކަމަށެވެ.\nއައްޑޫ ރައްޔިތުންގެ އޮތް މާޔޫސް ކަމަށް އެއްވެސް ސަރުކާރަކުން ހައްލެއް ހޯދައި ދެވުނު ކަމަށް ނުބެލެވޭއިރު، އައްޑޫ އިން އާންމުކޮށް އަޣުލަބިއްޔަތު ދޭ އެމްޑީޕީ އިސްވެ މިހާރު މި އޮތް ސަރުކާރަށް ވުރެ ކުރިން އޮތް ސަރުކާރު ރަނގަޅު ކަމަށް ބުނާ މީހުން ވެސް އައްޑޫގައި ގިނަވަމުންދާ ކަމަށް "ވަގުތު ހޭރިޔާ" ގެ މި ދިރާސާއިން ފާހަގަވިއެވެ. ކައުންސިލް އިންތިހާބުގައި އައްޑޫގެ މެޕް ރާވާނެ ގޮތެއް އައްޑޫގެ ރައްޔިތުންނަށް ދޫކޮށްލާނާމެވެ. އައްޑޫ ރައްޔިތުންގެ ތާއީދު ނުލިބި ސަރުކާރަށް އައުމަށް އުނދަގޫ ވާނެ ކަން ވެސް ސިޔާސީ ލީޑަރުން ވިސްނާލަން މި ދަނޑިވަޅަށް މުހިއްމެވެ.\nޖެނުއަރީ 1, 2021 02:42\nމާލޭގެ ގޭގޭމީހުން ބޮޑެތި ދޮގުވައުދު ހިފައިގެން ޕިކުނިކުދާން ބޭނުންކުރާ ތަނެއް އައްޑޫއަކީ. ތީގެތެރޭ ނެތޭ ނާސިރަށް މައުމޫނަށް ދޫކުރާ އެކަކުވެސް. ތިމީސްމީހުން ބޮޑެތި ދޮގުވައުދު ގާފިލާ ހަދައިގެން އައްޑުއަށްދިޔައިމަ އިސްތިގުބާލަށް ނިކުމެއްޖެ ކޮންމެމީހެއްގެ ސައިކަލު އަތުލާ ޖުރުމަނާކޮށްފަ އަތޮޅުން ބޭރުކުރެވޭގޮތަށް ކައުންސިލުން ގަވައިދު ހަދަން އެބަޖެހޭ.\nޖެނުއަރީ 1, 2021 13:29\n100%..... އައްޑޫ އަށް ވި ވައުދުތަކުން އެއް ވައުދެއް ވެސް ފުއްދައިނުދޭ.... މަކަރު ސަރުކާރު.. މަޖުލީހުގެ މެމްބަރަކަށް ވެސް ހުރީ ނަމުން ކަމުން ހުސް މާލެ މީހުން. . އައްޑޫ އަށް ވޯޓް ހޯދަން އައިއްސަ ދެން އަޅާ ވެސް ނުލާ... އަފިރިން އުޅޭ ހާލެއް ނުބަލާ... 😢😢😢😢\nޖެނުއަރީ 2, 2021 12:58\nއެމްޑީޕީއެއް ޕީޕީއެމްއެއް ކިޔާނެ ކަމެއް ނެތް!! މިރާއްޖޭގައި އުފެދުނު ކޮންމެ ސަރުކާރެއްވެސް އުފެދުމުގައި ނުވަތަ ބާރުވެރިކަމަށް ގެނައުމުގައި އައްޑޫގެ ރައްޔިތުންވަނީ އެތައް ގުރުބާނީ ތަކެއްވެފަ!! އެއީ އައްޑޫ ރައްޔިތުންގެ އެތައް އުންމީދު ތަކެއްގައި ކުލަ ޖައްސާދޭނެކަމަށް ބުނެ އެސަރުކާރުތަކުން ވާ ވަޢުދު ފުއްދާދޭނެކަމުގެ އުންމީދުގައި ތިބެގެން ހޮވަނީ!! ހޮވުނީމަ ކޮންމެ ސަރުކާރަކުންވެސް އައްޑޫގެ ރައްޔިތުންގެ އެދުންތަކުގައި ވަނީ ކޮޅު ފައިންޖކަހާފަ!! ވަޢުދުތަށް ހަނދާން ނައްތާލާފަ!! މައުމޫނުގެ ދިގު 30 އަހަރު އައްޑޫ ރައްޔިތުންނަށް ހެދީ މުޅިން ދޮގު!! ކަތީބުން ވޯޓު ފޮށި ހައިޖެކްކޮށްގެން ތިބެ ވޯޓުން ކުރާ އެތައް ވައްކަމެއްގެތެރެއިން އަބަދުވެސް 98% ވުރެން މަތިން އައްޑޫއިން މައުމޫނު ހޮވާ!! އޭނާގެ ފުރަތަމަ ދައުރުގައި އައްޑު އަތޮޅު ގަން ހަލާކުކޮށްލީ!! އިނގިރޭސިން ގަމުން ފައިބައިގެން ދިޔައީ2ބިލިޔަން ޕައުންޑު ޚަރަދުކޮށްގެން ތަރައްގީކޮށްފައިވާ ގަން އެއްކޮށް ދޫކޮށްލާފަ! އެމީހުން އެތަނުން އެއްވެސް އެއްޗެއް ނުގެންދޭ!! މައުމޫނު ކުރިކަމަކީ ގަމުގައި ހުރި ތެޔޮ ތާނގީތަކާއި ޓަވަރުތަކާ ގެތަކާ އިންޖީނުތަކާ ތަންތަން ރޫޅާލައިގެން މާލެ ގެނައީ!! މިއީ ތަހްގީގުކޮށް ބަލަންޖެހޭ ކަމެއް!! ތަރައްގީކޮށްފައިވާ ރަށެއް އެއްކޮށް ގަސްތުގައި އެސަރުކާރުން ހަލާކުކޮށް ގެއްލުން ދިނީތީ!! ދެން އައި ސަރުކާރުތަކުންވެސް އައްޑޫގެ ތަރައްގީއެއް ކަމެއް ކޮށެއް ނުދޭ!! ހުސް އަނގަތަޅަނީ!! މިހާރު މިރާއްޖޭގައި ނޮއޮންނާނެ މިހާ ބައިގިނަ އަތޮޅެއް މިގޮތަށް އޮތް!! ނަރުދަމާއެއް ނެތް! ބޯފެން ނެތް! މަގުތައް ނުހެދޭ! މަގު ބައްތިއެއް ނެތް! ގަން އެއަރ ޕޯޓް ތަރައްގީއެއް ނުކުރެވޭ! ވަޒީފާއެއް ނުއުފެއްދޭ! ރިސޯޓް ތަރައްގީއެއް ނުކުރެވޭ! އުމުރާނީ ތަރައްގީއެއް ނުފެނޭ!! މުޅިން ވީރާނާވެ ހަލާކުވެ ރައްޔިތުންވަނީ ބިކަވެފަ!! އައްޑޫ ރައްޔިތުން އެވަނީ ރައްޔިތުންގެ މަޖްލިސްއަށް އެމްޑީއަށް ނިސްބަތްވާ އައްޑޫ މެމްބަރުން ހޮވާދީފަ!! ކައުންސިލް ދީފަ! ސަރުކާރު ހޮވާދީފަ!! ދެން މޮޅު ވާހަކަ ދައްކާނެ ތަނެއް ނެތް!! ތަރައްގީ ނުކޮށް ބަހަނާ ނުދައްކާ!!\nޖެނުއަރީ 1, 2021 12:16\nއެމްޑީޕީވެސް ޕޕއެމް ވެސް ގޯސް އައްޑޫގެ އަމިއްލަ ޕާރޓީއެއް ހަދައިގެން ނޫނީ މިކަމަށް ހައްލެއް ނުލިބޭނެ..\nމާލޭ މީހުން ބޭނުމެއް ނުވޭ ރާއްޖެތެރޭ މީހުން ކުރިއަރަންވެސް މަންފާއެއް ލިބެންވެސް ވެރިކަމަކީ އަދި މާ ދުރުގައިވާ ކަމެއް ދޯ\nހައްލަކީ އުމަރާއި ބައިވެރި ވެ ދެކުނުގެ ޕާރޓީ ހެދުން..\nއެމްޑީޕީ/ޕޕއެމް ނޫންތޯ އައްޑޫ ވިއްކާލީ، މިލްޓްރީ ސްކޫލުގެ ނަމުގައި އިންޑިޔާގެ މިލްޓްރީ ބޭސް އެއް ހެދުމަށް 250 މިލިޔން ޑޮލަރަށް އައްޑޫ ވިއްކާލީ..\nޖެނުއަރީ 1, 2021 14:45\nވަގުތު ޓީމުގެ މަސައްކަތް ވަރަށް ސަޅި\nޖެނުއަރީ 1, 2021 17:59\nޢައްޑޫ ތަރަށްގީނުވަނީ އައްޑޫގެ މަ ހުޖަނުން އައްޑޫ ތަރަށްގީވާން ބޭނުންނުވާތީ އައްޑޫގައި މަ ހުޖަނުން ގިނައީ ހުޅުދޫ މީދޫގައި އެމީ ހުންގެ 99% މީ ހުން ބޭނުމެއް ނުވޭ ހިތަދޫ ތަރައްގީ ވާތަން ދެކޭކަށް !\nޖެނުއަރީ 1, 2021 21:07\nޕީޕީއެމްގެ ކެމްޕޭން ޓީމުން ކުރިމަސައްކަތް ކާމިޔާބު ދެން އެމްޑީޕީގެ ޓީމުން ހަދާ ދިރާސާގެ ނަތީޖާނިކުންނާނީ ކިހިނެއްބާ؟\nޖެނުއަރީ 2, 2021 22:03\nމާ ހިތްހެޔޮ ބަޔަކަށް ވެގެން ފޮޓޯ ނަގާފަ އެބަހުއްޓެއްނު އިންޑިޔާ ބަތައް\nޖެނުއަރީ 3, 2021 11:26\nއައްޑޫގެ ރައްޔިތުން ކޮންމެފަހަރަކު ރީދޫ މީހުން މޮޔަހައްދަނީ އައްޑޫގެ ރައްޔިތުން އެބަޖެހޭ ރީދުލަށް ރަގަޅު ފިލާވަޅެއްދޭން\nޖެނުއަރީ 3, 2021 11:42\nއައްޑޫގައި ތިބި އެމްޑީޕީ އިސްމީހުންނަކީ މައުމޫނުގެ 30 އަހަރު ރަށަށް އަތޮޅަށް ކަންކަން ނުވެގެން މައުމޫނުއައި ދެކޮޅަށް ނުކުތް މީހުން!!! އެއްކަލަ ބަހުރުވައިން ބުނާނަމަ ހަމަ އެމީހުންގެ ތެރެއިން %99 މީހުންނަކީ އެބުނާ ސަރުކާރުން ކައިގެން ބޮއިގެން ތިމާމެއް ހިތުހުރި ގޮތަކައް ރަށާއި އަތޮޅުގައި ކަންތައްކުރި މީހުން!!! މިހާރުވެސް ހަމަ އިސްސަފުގައި އެމީހުން އެކަމަކު ކުރެވޭކަމެއް ހަމަ ހަރާމް!!! ތިމާމެންގެ އެދުން ފުއްދަން މީހުން މަގުމައްޗައް ނެރޭ ނަފްރަތުއުފެއްދުން ނޫން ކުރެވޭއެއްވެސް ކަމެއްނެތް!!! ޑްރަކުގެ މައްސަލައަކީ އެންމެ ބޮޑު އެއްމައްސަލަ! ކިހާވައެއްގެ ހައްލެއްތޯ ލިބުނީ!!! ލިބިނު ހައްލަކީ ކުރިން ވަގަތް ކުރަމުންއައި ގޮތް ބަދަލުވެ ފާޅުކަން ބޮޑުގޮތަށް އެކަން ކުރުން!!! ކުރިން ގޯތި ވިއްކީއޭ ކިޔައިގެން އުޅުނުމީހުން އިސްވެރިންނަށް ތިބެ މީހާރު އެކަން ރަންގަޅަށް ކުރަނީ! ކުރިން ގޯއްޗެއް 5000ރ މިހާރު 250000ރ ރަނގަޅު ނޫންތޯ!! ހަމަ އެމްޑީޕީ ވެގެން ތިބެންވީ! އެމްޑިޕީ ވުމަކުން އަދި ތިމާ މާމޮޅު ނުވަތަ ގަޓްމީހަކަށް ނުވޭ! ބަޔަކު މީހުން އަޑީގައި ތިބެގެން އައްޑޫގެ ދުވަސް ދުއްވާލަނީ މާކުރުން އެބައި މީހުންގެ ހިތުތެރޭ އުފެދިވައި އޮތް ނަފުރަތެއްގެ ސަބަބުންހެން ހީވަނީ!!!!\nޖެނުއަރީ 3, 2021 12:54\nތިޔަ ހިޔާލީ ފޮލާ ކައްކާ ވަގުތުން އަބަދުވެސް.. ނަތީޖާ އަންނަނީ ދިމާ އިދިކޮޅަށް މުޅި ރާއްޖެއިންވެސް.. ދެން ވެރިކަމުގަ ތިބޭ އިރު ކުރިޔަށް ވުރެއް ތާއިދު މަދުވުން އެއީ ދުނިޔޭގެ އާދަ.. މަދު ފަހަރަކު ނޫނީ އެކަން އެހެންވާނެ މުޅި ދުނިޔޭގަވެސް.. ކައުންސިލް އިންތިހާބަކީ ޕާޓިއަށްވުރެއް އާއިލާއާ ރައްޓެހި ކެނޑިޑޭޓުންނަށް އިސްކަންދޭ އިންތިހާބެއް ވީމަ މަޖިލިސް އަދި ރިޔާސީ އިންތިހާބުގަ ނެރުނު ކާމިޔާބީ ނުނެރެވުނަސް ބޮޑުތަނުން މެޖޯރިޓީ ހީދާފަ ދައްކާނި\nޖެނުއަރީ 3, 2021 16:07\nދިގު ތިރީސް އަހަރު ދެންގޮސް ކިޔާނެ ކަމެއްނެއް...\nއަދި އެސް ގޫލީތަނުން ފެން ބޯގެން ތިބެނީ...މިސަރުކާރަށް ކެރާ އުއްމީދު ވަރަށް ބޮނޑަ..\nޖެނުއަރީ 3, 2021 17:13\nރަތް ރީނދޫގެެްލެންވީ ކީއްވެތޯ ރަންތީފޫގެ ވައުދުތައް ފުރިބާރުވެގެން އެހެނީ އައްޑޫ ރައްޔިތުން ރަންތީފޫގެ ވައުދު ތައް ސިދާކަމިން އެމީހުންއުޅެނިހަފާނެނަހަދާނެ އެއްވެ ނޭނގިގެން ހޯެިބޯއި\nޖެނުއަރީ 4, 2021 02:28\nއަހަރެމެންނަށްޒަމާނުއްސުރެ ވިސްނިފައި އޮންނަނީ ނުވަތަ ވިސްނައިދީފައި އޮންނަނީ ރާއްޖެތެރެ މީހުން ފަސްކުޅަނދު މަދުވާނެޔޭ.މިއަދު އަތޮޅުތެރެކިޔައިގެން އުޅެނީވެސް އަހަރެމެން ފަސްކުޅަނދު މަދުކަމަށް ބަލައިގެން. ޙަޤީގަތަކީ ތިޔައިން އެއްވެސް ވެރިއެއްގެ ގާތު ޑިމޮކްރަސީ އަކީ ކޮބަ އިހޭ އަހައިފިނަމަ ހަމަ ކޮންމެ ވެރިއަކުވެސް ބުނާނެ އެއީ ރައްޔިތުންނަށް ވެރިކަން ކޮށްދޭން ރައްޔިތުން މީހަކު ހޮވައިގެން ވެރި ކަން ކުރުމޭ. ޢެކަމަކު ރާއްޖޭގެ އާބާދީގެ ގިނަމީހުންނަކީ ރާއްޖެތެރެ މީހުންވީމާ އިންސާފުވެރިގޮތަކީ ރާއްޖެތެރޭގެ މީހަކު ވެރިކަމުގައި ހުރުންނޫންތޯ ސުވާލުކޮށްފިނަމަ، ދޭނީ އެކަމާނުވެސް ގުޅޭޖަވާބެއް!\nޖެނުއަރީ 4, 2021 11:31\nއައްޑޫގެ ހަލާކަކީ އައްޑޫގެ ލާދީނީ އެމްޕީން. އެންޕީންނަށް ރަނގަޅު ސޯލިހު މީހުން ހޮވަންޖެހޭ. ލާދީނީ މީހުންނަކީ މުނާފިގުން. އެކަމުގެ ހެއްކެއް އެއީ އައްޑޫގެ ރައްރަށް ތަރައްގީނުވާކަން. މާލެއާއި ވާދަކުރަން ޖެހޭވަރުބައެއް ކުޑަ ކުޑަ ކުޅުދުފުއްޓާ އެވާދަކުރަނީ. ރަލާއި ސަކަރާތް ބޮޑުވެ ގިނަ ޒުވާނުން ތިބީ މަގުން ކައްސާލައިފައިކަން. ލާދީނީ އެމްޕިން މިކަމަށް ސަޕޯޓުކުރޭ. މުޅި އައްޑޫ ހިންގަނީ މަދު ދީންވެރި ކުލުނުވެރި މީސްކޮޅެއްގެ ގަދަފަދަ މަސައްކަރުން.\nޖެނުއަރީ 6, 2021 11:18\nތިއައްޑޫ މީހުން ނޫން ބަޔަކު ގެ ވާހަކައެއް ދަކަންވެއްޖެނޫން. ާާާާާާާާާާާާާާާާާާާާާާާާާާާާާާާާާާާa ަަަަަަަަަަަަަަަަަަަަަަަަަަަަަަަަަަަަަަަަަަަަަަަައައްޑޫ މީހުނޯ..🙄🙄 މިނޫން ބަޔަކު ނެތީތަ މަސްހޫރު ކުރަން ، މާ ސާހީ ރަށެކޯ..\nޖެނުއަރީ 9, 2021 11:47\nއެމްޑީޕީ އަކަށް އައްޑޫގެ ތާއީދެއް ނުގެއްލޭނެ! އައްޑޫ މީހުންނަކީ ހާ ކުޅު ފަދަ ބައެއް. ކިތަންމެފަހަރަކު މުނުމަތީ ޖެހިޔަސް ކުލަވަރެއް ދައްކާއިރަށް ހެއްލޭނެ. އެމްޑީޕީ އަކީ މަކަރުވެރި ކެހިވެރި ފިކުރެއް.


މާރުކޭޓްތަކުގެ ގޮޅިތައް ކުއްޔަށްދިނުމަށް ހުޅުވާލައިފި - Male' City Council\nމާރުކޭޓްތަކުގެ ގޮޅިތައް ކުއްޔަށްދިނުމަށް ހުޅުވާލައިފި\nމާލޭ ސިޓީ ކައުންސިލުން ބަލަހައްޓަމުންގެންދާ މާރުކޭޓްތަކުގެ ގޮޅިތައް ކުއްޔަށް ދިނުމަށް އާއްމުކޮށް ހުޅުވާލައިފިއެވެ.\nމާލޭ ސިޓީ ކައުންސިލުން 2021 ޖުލައި 10 ވަނަ ދުވަހު މިކަން ޢާއްމުކޮށް ހުޅުވާލައި ކުރި އިޢުލާންގައިވާގޮތުން ގޮޅި ކުއްޔަށް ދޫކުރަނީ ދަތުރުވެރިންގެ މަރުކޭޓާއި ލޯކަލް މާރުކޭޓުންނެވެ. މި ދެ މާރުކޭޓުން ޖުމްލަ 349 ގޮޅި ކުއްޔަށް ދޫކުރުމަށް ވަނީ ހަމަޖައްސާފައެވެ. އެއީ ލޯކަލް މާރުކޭޓުން 186 ގޮޅިއާއި ދަތުރުވެރިންގެ މާރުކޭޓުން 163 ގޮޅިއެވެ. ލޯކަލް މާރުކޭޓްގެ ގޮޅިތަކުގެތެރޭގައި ހިމެނެނީ ތަރުކާރީއާއި މޭވާ ވިއްކުމަށް ޚާއްޞަ 100 ގޮޅިއާއި، ވަޅޯމަސް ވިއްކުމަށް ޚާއްޞަ 32 ގޮޅިއާއި، ލުއިކާނާއާއި ސޮފްޓް ޑްރިންކްސް ވިއްކުމަށް ޚާއްޞަ 35 ގޮޅިއާއި، ” ގަޑިކަމަރު ” ވިއްކުމަށް ޚާއްޞަ 19 ގޮޅިއެވެ.


ކޯވިޑް19: މިއަދު ފެނުނީ އިތުރު 209 ވޭދަނަ! | Sandhaanu\nކޯވިޑް19: މިއަދު ފެނުނީ އިތުރު 209 ވޭދަނަ!\nރާއްޖެއިން ކޯވިޑް19 އަށް އިތުރު 209 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 15 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ. އަދި ރިސޯޓްތަކުން6މީހަކާއި ސަފާރީ ތަކުން 14 މީހަކު އަދި އިންޑަސްޓްރިއަލް ވިލެޖްތަކުން 73 މީހަކު ވަނީ ފައްސިވެފައެވެ. އަނެއް 101 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ, 17,716 އަށް ވަނީ އަރައިފައެވެ. އޭގެ ތެރޭގައި، 2,360 އެކްޓިވް ކޭސް ހިމެނޭއިރު، 190 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ.\nމިހާތަނަށް ރާއްޖެ އިން 58 މީހަކުވަނީ މި ބަލީގައި މަރުވެފައެވެ. އަދި 15,291 މީހަކު ވަނީ މިބަލިން ރަނގަޅުވެފައެވެ.


Kuddakujjaka Behen Ovva Hayyaru Kuree 43 Aharuge Firiheneh - Vaguthu\nހދ. ކުޅުދުއްފުށީ ގެސްޓުހައުސްއެއްގައި އުމުރުން 18 އަހަރު ނުފުރޭ ކުޑަކުއްޖަކާއި ބެހެން އޮއްވާ ހައްޔަރުކުރީ 43 އަހަރުގެ ފިރިހެނެއް ކަމަށް ފުލުހުން ހާމަކޮށްފިއެވެ.\nފުލުހުން ވިދާޅުވީ ކުޅުދުއްފުށީ ގެސްޓު ހަައުސްއެއްގައި ކުޑަކުއްޖަކާ އެކު ޖިންސީ އަމަލެއް ހިންގި ކަމުގެ ތުހުމަތުގައި، ރޭގެ ވަގުތެއްގައި ވާނީ ފުލުހުންގެެ ބެލުމުގެ ދަށަށް މީހަކު ގެންގޮސްފަައި ކަމަށެވެ. މި މައްސަލައިގައި ހައްޔަރުކޮށްފައި ވަނީ 43 އަހަރުގެ ދިވެހި ފިރިހެނެއް ކަމަށާއި، މި މައްސަަލަ އިތުރަށް ދަނީ ތަހުގީގުކުރަމުން ކަމަށް ފުލުހުން ވަނީ ހާމަކޮށްފައެވެ.\nމައުލޫމާތު ލިބިފައިވާ ގޮތުގައި ގެސްޓު ހައުސްގައި ކުޑަކުއްޖަކާ އެކު ޖިންސީ އަމަލު ހިންގަން އޮއްވާ ހައްޔަރުކޮށްފައި ވަނީ ސިފައިންގެ މީހެކެވެ.\nމެއި 10, 2021 12:23\nސިފައިންނާ ފުލުހުން އުޅުއްވަނީ ހުރިހާ ކަމެއްގަވެސް ވަރައް ކުރީގަ،\nތިކަމުގަވެސް ކިހާ ތަފާތުތޯ... ބެހުނީ 18 އަހަރު ނުފުރޭ ކުޑަ ކުއްޖަކާ، އެނުބައި ފާހިސް އަމަލު ހިންގީވެސް ރޯދަމަހުގެ 27 ވިލޭރޭގައި، ތަފާތު ވާނީ ދެން މިހާކަންހާވަރަށް...\nމިވެސް މެދުމިންވަރު ކަމަށް ގަބޫލުކުރާންވީތޯ؟...\nމިޒާތު ކަންކަމާ އެއްޗެކޭ ނުބުނެހުރެވޭނީ ކިހިނެއް.....\nމެއި 10, 2021 12:27\nކުއްޖާކުޑައެއްނޫން 18 އަހަރުނުވަނީތޯއްޗެ\nމިސަރުކާރައް ބެލެނީ ކޮންކަމެއްތަ؟ އަބަދުވެސް ހަރުކަށި ފިކުރަކުންނުނެއްޓިގެން އުޅޭބައެއްމީ. މިމީހުންނައް ބިރަކީ ތުނބުޅިޔާއި ފައިކުރި.\nމެއި 10, 2021 13:02\n18 އަހަރު ނުފުރޭ ދެ ކުދިން ގެސްޓު ހައުސްގަ ނަމަ؟ 18 ނުފުރެއޭ ކިއާފަ ދޫ ކޮއްލާނީ؟\n21 ގެ ނޫސްވެރިކަން\nމެއި 10, 2021 13:06\n18 އަހަރު ނުފުރުނަސް ބާލިޢުވުމާއެ ކު އެއީ ބޮޑު މީހެއް. އޭނާގެ މައްޗަށް ﷲ ގެ އަމުރު ހިނގާނެ. ސުވާލަ ކީ އެއީ ކިހިނެއް ވީ ކަމެއްތޯ؟ ރުހުމުގާތޯ ގަދަ ކަމުންތޯ ފިރިހެން އަންހެންތޯ މިއިން އެއްވެސް މައުލޫމާތެއް ޚަބަރަ ކު ނެތް..\nއިންސާފު ނުލިބުމުގެ ވާހަ ކަދައް ކާއިރު މިފަދަ ޢަމަލުތައް ހިންގާ ފަރާތްތައް ހައްޔަރު ކޮށް އިސްލާމީ ޝަރީޢަތުގާ އޮތް އަދަބު ދެވިގެން ނޫނީ ލާހި ކު ކުޅަދާނައެއް ނުވާނެ މި ކަހަލަ ކަންތައް ހުއްޓުވާ ކަށް.\nޒިނޭވެސް ކުރަންވީ ރާވެސް ބޯންވީ ސިހުރުވެސް ހަދަންވީ ރޭޕްވެސް ކުރަންވީ ވައް ކަންވެސް ކުރަންވީ އޭނާވެސް މަރާލަންވީ މަގުވެސް ފޭރެންވީ އަދަބެއް ލިބެނިއްޔަ ކީ ނޫން. އަދަބު ދޭން ތިބި ފަރާތްތަ ކަކކކކ ކީ ހުޅަނގުން ދޭ ސް ކޮލަރޝިޕްތައް ހިފައިގެން އަހިސްތިބި ބައެއް. ދީނެއް މިއްލަތެއް ނުދަންނަ ބައެއް....\nކުޑަ ކުއްޖެ ކޭކ ކިޔާތީ ހިތައްއަރާ ދަންވަރު ގެސްޓް ހައުސްއެއްގައި އޮތްއިރު ކޮބާހޭ މައިންބަފައިން ނުވަތަ ބެލެނިވެރިން ގައިމު ދުވާލު އަޅާނުލިޔަސް ނިދަން އޮތްތޯ ބަލާލިނަމަ މުގޮތަށް ރަށްރަށުގައި އިހުމާލުވާ ކުދިންގެ ކަން ކަން ރަަށުގެ ގިނަ މީހުނަށް އިގޭ ނަމަވެސް އަޅާނުލާ މިފަހަރުވެސް ރަށުން ބޭރުމީހެއްވީމަ މީހުންތިއެއްވީ\nމެއި 10, 2021 13:57\nޔަތީމު ކުއްޖެއްތަ؟ ދަންވަރު2ޖަހާއިރު ކުޑަކުދިން ގެސްޓް ހައުސްތަކުގައި ތިބޭތަ؟\nމިސަރު ކާރައް ތިއޯކޭ ވާނެ. އިންސާފު ގެ ނަމުގަ އައި އަނިޔާ ވެރި ސަރުކާރު\nދަންވަރު2ޖަހާއިރު ކުޑަކުދިން ގެސްޓް ހައުސްތަކުގައި ތިބޭތަ؟


Abadhuves shakuvaa akee Thalassemia center\nއަބަދުވެސް ޝަކުވާއަކީ ތެލެސީމިއާ ސެންޓަރު\nމީހަކު ލޭ ހަދިޔާ ކުރަނީ: ތެލެސީމިއާ ސެންޓަރުގެ ހިދުމަތަތްތަކާމެދު ވަނީ ކަންބޮޑުވެފައި\nތެލެސީމިއާ ސެންޓަރުގެ ހިންގުން ދޯދިޔާވެ ދޭ ހިދުމަތްތަކާމެދު އަބަދުވެސް ޝަކުވާ އޮވެއެވެ. އެ މައްސަލަތައް ސަރުކާރުގެ އެކި ލެވެލްގެ ވެރިންގެ ސަމާލު ކަމަށް ގެންދަން ވެސް މަސައްކަތް ކުރެއެވެ. މިނިސްޓަރުންނާއި ނާއިބު ރައީސް އަދި ރައީސުލްޖުމްހޫރިއްޔާގެ ސަމާލު ކަމަށް ވެސް އެ މައްސަލަތައް ގެންގޮސް ހައްލު ހޯދަން ވަނީ މަސައްކަތް ކޮށްފައެވެ. ނަމަވެސް މައްސަލަތައް ހައްލު ނުވެ އިތުރު މައްސަލަތަކާއެކު ތެލެސީމިއާ ޕޭޝަންޓުންނާއި ބެލެނިވެރިން ވަނީ ކަންބޮޑުވުމެއްގަ އެވެ.\nކޮވިޑާ ގުޅިގެން ސަރުކާރުގެ ހުރިހާ އިދާރާ ތަކަކުން ވެސް ހިދުމަތް ދޭ ވަގުތުތަކަށް ބަދަލު ގެނައެވެ. މަސައްކަތް ކުރާ ވަގުތު މަދުކޮށް އޮފީހަށް ނުކުންނަ މުވައްޒިފުންގެ އަދަދު މަދުކޮށްފައި ވެއެވެ. އެ ބަދަލުތަކާއެކު އެންމެ ބޮޑު ދައްޗެއް ކުރިމަތިވި އެއް ބަޔަކީ ތެލެސީމިއާ ކުދިންނެވެ.\nހިންގުން ދޯދިޔާވެ ބޮއްސުން ލާފައި އޮތް ތެލެސީމިއާ ސެންޓަރުން ގެނައި ބަދަލާއެކު ލޭ އެޅުމުގައި އެތައް ޕޭޝަންޓުންނަކަށް ދައްޗާ ދިމާވެފައި ވެއެވެ. ކުރިން ތެލެސީމިއާ ކުދިންގެ ތެރެއިން ދެ ޔުނިޓް ލޭ އަޅާ ކުދިންނަށް ހެނދުނު އަށަކުން ފެށިގެން މެންދުރު 1:30 އަށް ލޭ އަޅައި ދެއެވެ. ވަޒީފާތަކުގައި އުޅޭ މީހުނާއި ސުކޫލު ދަރިވަރުންނަށް ވެސް ފަސޭހައިން ލޭ އެޅެއެވެ. ނަަމަވެސް މިހާރު ލޭ އަޅާ ޕޭޝަންޓުން އެ ސެންޓަރުން ފުރުސަތު ދެނީ ހެނދުނު އަށަކުން ނުވަޔަކަށް އަދި މެންދުރު 12:00 އިން އެކަކަށެވެ. މިއީ ވަރަށް އުނދަގޫވި ކަމެކެވެ. އެ ޝަކުވާ ކުރަމުން ގެންދާތާ މަހެއްހާ ދުވަސް ވަނީ އެވެ. އަދި ހައްލެއް ލިބިފައެއް ނުވެއެވެ.\nއެތައް މައްސަލަތަކެއް ހުއްޓާ ސެންޓަރުން ނިންމި ނިންމުމާއެކު ތެލެސީމިއާ ކުދިން ވަނީ ޝަކުވާތައް ހިފައިގެން އާންމުންގެ ތެރެއަށް ނުކުމެފައެވެ. އަދި ރައީސް ސޯލިހާއި ނާއިބު ރައީސާއި ހެލްތް މިނިސްޓަރު އަހުމަދު ނަސީމުގެ ސަމާލު ކަމަށް ކޮންމެ ދުވަހަކު އެކަން ގެނެއެވެ.\nޝަކުވާތައް ބޮޑުވުމުން ތެލެސީމިއާގެ ބައެއް ޕޭޝެންޓުންނާއި ބެލެނިވެރިންނާއި ހެލްތު މިނިސްޓަރު ނަސީމް ވަނީ ބައްދަލު ކުރައްވާފަ އެވެ. މި ބައްދަލުވުމުގައި ވެސް ތެލެސީމިއާ ސެންޓަރުގައި ހުރި މައްސަލައެއް މިނިސްޓަރުގެ ސަމާލު ކަމަށް ގެންދިޔަ އެވެ.\nއެ ބައްދަލުވުމަށް ފަހު ހެލްތް މިނިސްޓްރީން ބުނެފައިވާ ގޮތުގައި ތެލެސީމިއާ ކުދިންގެ ހުށަހެޅުމަށް ރިއާޔަތްކޮށް ހިދުމަތް އިސްލާހު ކުރުމުގައި ތެލެސީމިއާ ސެންޓަރަކީ އެ ކުދިންނާ ގާތް އަމިއްލަވަންތަކަމުގެ އިހްސާސް ލިބިދޭ ތަނަކަށް ބަދަލު ކުރުމުގެ އަމާޒެއް ހިފާނެ އެވެ. އިތުރު ތަފްސީލެއް ނެތެވެ.\nބައްދަލުވުމުގައި އެންމެ ބޮޑު ޝަކުވާއަކަށް އޮތީ ލޭ އަޅައިދޭ ވަގުތު ކުރުކޮށްފައި ވުމެވެ. ހިދުމަތްދޭ ވަގުތުތަކުގެ ތެރެއިން ވަކި ގަޑިތަކެއްގައި ދިއުމުން ނޫނީ ލޭ އަޅައި ނުދެވޭނެ ކަމަށް ސެންޓަރުން ބުނާތީ އޮތް ކަން ބޮޑުވުމެވެ. ހަމައެކަނި ތެލެސީމިއާ ޕޭޝަންޓުންނަށް ހާއްސަ އެ ސެންޓަރުން އެފަދަ ގޮތަކަށް އެންގުމަކީ ލޭ އަޅާ މީހުނާއި ކުދިންނާއ ބެލެނިވެރިންގެ ނަޒަރުގައި ގޯހެކެވެ.\nތިންސަތޭކައެއްހާ ތެލެސީމިއާ ޕޭޝަންޓުން މާލޭގައި އެބަ ތިއްބެވެ. އޭގެ ތެރެއިން ބައެއް ޕޭޝަންޓުންނަކީ މިހާރު އުމުރުން 30 އަހަރުން މަތީގެ މީހުންނެވެ. ކައިވެންޏެއްކޮށް ދިރިއުޅުން ފަށާ ދިރިއުޅުމަށް މަސައްކަތް ކުރަމުންދާ ބައެކެވެ. އަދި ދަރިން ލިބިފައިވާ އެތަށް ބަޔަކުވެސް ތެލެސީމިއާ މީހުންގެ ތެރޭގައި ހިމެނެއެވެ.\nއެހެން ކަމުން ވަކި ވަގުތުތަކެއްގައި ނޫނީ ލޭ ނޭޅޭ ގޮތަށް ހަމަޖެއްސުމުން ބައެއް ޕޭޝަންޓުންނަށް ވަޒީފާ އަދާ ކުރުމަށް ހުރަސް އެޅެއެވެ. އާއިލީ ޒިންމާއާ އެހެނިހެން ކަންކަން ހުންނަ ގޮތުން ހުރަސް ކުރިމަތި ވެެއެވެ.\n"އެންމެ ބޮޑު މައްސަލައަކީ އެ އަންގާ ވަކި ވަގުތަކަށް ނުދެވިއްޖެނަމަ ދެން އެ ދުވަހަކު ލެއެއް ނޭޅޭނެ. އަޅުގަނޑުމެން މިއީ މިހާރު ވަޒީފާ އަދާ ކުރާ މީހުން. ބައެއް މީހުން އެއީ މާބަނޑުވެފައި ނުވަތަ ކުދިން ލިބިފައި ތިބި މީހުން. އެހެންވީމަ އެހެން ސީދާ ކަނޑައަޅާ ވަކި ވަގުތަކަށް ނުދެވިދާނެ. ހަމަ ކިތަންމެ ކުޑަ ވަގުތުކޮޅެއް ލަސްވިޔަސް ލޭ އަޅާ ނުދީ ފޮނުވާލާފައި އެބަހުރި. އަދި އެބުނާ ވަގުތަށް ނުދެވޭނެތީ ގަޑި ބަދަލު ކޮށްދޭން އެދުމުން ވެސް އެކަން ނުކުރެވޭނެ ކަމަށް ބުނޭ،" ލޭ އަޅާ މީހުންގެ އާއިލާގައި ހިމެނޭ އުމުރުން 30 އަހަރުގެ ޒުވާނަކު ބުންޏެވެ.\nއެމްޓީއެސްގެ ދެވަނަ ތެލެސީމިއާ ކޮންފަރެންސްގެ ތެރެއިން\nބައެއް ޕޭޝަންޓުންނަށް މަހަކު ދެ ފަހަރު ނޫނީ ތިން ފަަހަރުވެސް ލޭ އަޅަން ޖެހޭ ކުދިންނެވެ. ލޭ އަޅަން ޖެހެނީ މަހަކު ވަކި ދުވަހަކު ނޫނެވެ. ހަށިގަނޑަށް އަންނަ ބަދަލުތަކާއި ގުޅިގެން އެކި މަހު ލޭ އަޅަން ޖެހޭ ދުވަސް ތަފާތެވެ. އަދި ލޭ އަޅަންޖެހޭ މިންވަރު ވެސް ތަފާތެވެ. ބައެއް ފަހަރު ދެ ޔުނިޓް ލޭ ވެސް އަޅަން ޖެހެއެވެ.\nލޭ އަޅާ ދުވަސް ދުވަހު ދެ ޔުނިޓް ލޭ އަޅާނަމަ ހަ ގަޑިއިރު ހޭދަ ކުރަން ޖެހެއެވެ. ޔުނިޓެއް އަޅާނަމަ ތިން ގަޑިއިރެވެ. ބައެއް މީހުނާއި ކުދިން ލޭ އަމިއްލައަށް ހޯދަ އެވެ. ޑޯނާއެއް ހޯދާ އެ މީހެއްގެ ގައިން ލޭ ނެގެންދެން އެ މަސައްކަތުގައި އުޅެން ޖެހެނީވެސް އެމީހުނެވެ. ކްރޮސްމެޗް ހެދުމާއި އެ ނޫން ކަންކަން ކުރަން އެއް ދުވަސް ކުރިން އުޅެން ޖެހެއެވެ.\n"ލޭ އަޅާ ފަހަރަކު ދެތިން ދުވަސް އަސްލު މި އުޅެން ޖެހެނީ އެކަމާ. އެހެންވީމަ މިއީ މިއަށްވުރެ ފަސޭހައިން އިންތިޒާމުވެފައި ހުންނަން ޖެހޭ ކަމެއް. އަޅުގަނޑުމެން ނުބުނަން އަޅުގަނޑުމެން ވެސް ދާހާ އިރަކު ލޭ އެޅެން ޖެހޭނެ އެކޭ. އަޅުގަނޑުމެން މި ބުނަނީ އޮފީސް ހުޅުވަނީ ހެނދުނު އަށަކުން ރޭގަނޑު އަށަކަށް ނަމަ އެ ދެމެދުގައި ލޭ އެޅޭހާ ވަގުތު އޮއްވާ ދާ ކޮންމެ މީހަކަށް ވެސް ލޭ އެޅެން ވާނޭ. ކުރިން ވެސް އަމަލު ކުރަމުން ދިޔައީ އެ އުސޫލުން. އެވަރަށް ބެޑް އެބަހުރި. އެހެންވީމަ މިހެން ވަކި ވަގުތުތަކެއް ހަމަޖައްސަން ޖެހޭ ސަބަބެއް ނެތް،"\nލޭ އަޅާއިރު ކޮންމެހެން އޮށޯވެ ނުވަަތަ ވަކި ގޮތަކަށް އިށީންދެ އިންނާކަށް ވެސް ނުޖެހެއެވެ. އެހެންވެ ތަނުގައި ހުރި އެނދަށް ބަލާކަށް ނުޖެހެ އެވެ.\nޑޯނަރުން ހޯދައި ލޭ ނެގުމަށް ފަހު ވެސް ތެލެސީމިއާ ސެންޓަރުން ހަމަޖައްސާފައިވާ އިންތިޒާމުތަކާމެދު ވެސް ކަންބޮޑުވުން އެބައޮތެވެ. އެކަމަށް ވަކި ނިޒާމެއް ގާއިމް ކޮށްފައިވާއިރު އެކަންވެސް ބިނާވެފައި ވަނީ ޑޯނަރަށް އަދި ކުދިންނަށް ފަސޭހަ ގޮތަކަށް ނޫނެވެ. ސެންޓަރަށް ފަސޭހަ ވާނެ ގޮތަށެވެ.\n"ޑޯނަރު އެ ކޮށްދެނީ ވަރަށް ބޮޑު ހެޔޮ ކަމެއް. އެހެންވީމަ އިތުރު ތަކުލީފުތަކެއް ޑޯނަރަށް ޖެއްސުމަކީ ވަރަސް ދެރަ ކަމެއް. އެތައް ވަގުތެއް ހުސް ކޮށްގެން ޑޯނަރު އަންނަ ވަގުތު ލޭ ނެގެން ނެތް ކަމަށް ބުނެފާނެ. އެމީހުން އެ ކަނޑައަޅާ ވަކި ވަގުތަކަށް ނުދެވިއްޖެނަމަ ކިތަންމެ ކުޑަ ވަގުތުކޮޅެއް ލަސްވިޔަސް ލޭ ނަގައި ނުދީ އެބަ ފޮނުވާލާ. ނަމަވެސް ތަނުގައި ކިއު ނުޖެހި އެކަން ކުރެވޭނެ ގޮތް އެބައޮތް. ކުރީން ވެސް އެކަން ކުރީ އެ ގޮތަށް. ކުއްލިއަކަށް މި ހުރިހާ އުސޫލުތަކެއް މި ބަދަލު ކުރީ،"\nނައިބު ރައީސް ފައިސަލް ނަސީމް ތެލެސީމިއާ ސެންޓަރުގައި\nތެލެސީމިއާ ސެންޓަރުގެ މައްސަލަތައް އިތުރުވެ ފުނި ޖެހުމަށް މަގުފަހިވާ އެންމެ ބޮޑު އެއް ސަބަބަކީ އެ ސެންޓަރު ހިންގަން ދާއިމީ ވެރިއަކު ނެތުމެވެ. ތެލެސީމިއާ ސެންޓަރު ހިންގަން ދާއިމީ ވެރިޔަކު ނެތި ދާތާ ކިތަންމެ ދުވަހެކެވެ. މި ވަގުތުވެސް ޕޭޝަންޓުންނާއި ބެލެނިވެރިންނަށް ފަހިވާ ގޮތަށް ކަންކަން އިންތިޒާމު ކުރަން މަސައްކަތް ނުކުރުމަކީ މައްސަލަ ބޮޑުވަމުންދާ ސަބަބެވެ. އެ ސެންޓަރުގައި ދާއިމީ ވެރިއަކު ނެތުމުން ޝަކުވާތައް ކުރާނެ އަދި އަޑު އަހާނެ މީހަކު ވެސް ނުހުރެއެވެ.\nއެ ޝަކުވާވެސް ހެލްތް މިނިސްޓަރާ ހަމައަށް ވަނީ ގެންގޮސްފައެވެ. މީގެ އިތުރުން ދޭ ބޭހާއި ފަރުވާ "ޕޭސަންޓް އޮރިއެންޓް" ނުވުމަކީވެސް އޮތް ކަންބޮޑުވުމެކެވެ. ތެލެސީމިއާ ކޮންމެ ޕޭޝަންޓަކީ ވެސްސްދޭ ފަރުވާ ތަފާތު މީހެކެވެ. ލޭ އަޅާ މިންވަރާއި ދޭ ބޭހާއި އެ ނޫން ކަންކަން ވެސް ތަފާތެވެ. ގަވާއިދުން ހަދަން ޖެހޭ ޓެސްޓްތައް ވެސް ގިނައެވެ.\nރާއްޖޭގައި ކަން އޮތީ އެހެނެއް ނޫނެވެ. ތެލެސީމިއާ ކުދިން އަވަހަށް މަރުވުމާއި އެ ކުދިން ހެދި ބޮޑުވުމުގައި އެކި މައްސަލަތައް ދިމާވަނީ ދެވޭ ފަރުވާއާ ބަލަން ޖެހޭ ވަރަށް ކަންކަން ނުބެލޭތީ ކަމަށް ގިނަ ޕޭޝަންޓުންނާއި ބެލެނިވެރިން ދެކެއެވެ. މިހާރު ކޮންމެ އުމުރެއްގެ ކޮންމެ މީހަކަށް ވެސް ދެނީ އެއް ފަރުވާއެކެވެ. އަދި ހަދަން ޖެހޭ ޓެސްޓްތައް ގަވާއިދުން ހަދައިތޯ ވެސް ސެންޓަރުން ނުބަލައެވެ.\nއަތޮޅުތަކުގައި ތިބި ތެލެސީމިއާ ޕޭޝަންޓުންނަށް އަޅާނުލެވި ފަސޭހައިން ފަރުވާ ލިބިގަތުމުގެ ފުރުސަތު ނެތުމަކީވެސް ކަންބޮޑުވުމެކެވެ. ރާއްޖޭގެ އެކި ހިސާބުތަކުގައި ތިބި ތެލެސިމިއާ ޕޭޝަންޓުންގެ ފަރުވާގެ ކަންކަން ރާވާ ބަލަހައްޓާ ހިންގުމަކީ ތެލެސީމިއާ ސެންޓަރުގެ ޒިންމާއެކެވެ. ނަމަވެސް އެ ސެންޓަރަށް އެކަންކަން ނުކުރެވި ރަށްރަށުގައި ތިބި ތެލެސީމިއާ އެތައް ޕޭޝަންޓުންނަކާއި އާއިލާއެއް ދަނީ ތަކުލީފު އުފުލަމުންނެވެ.\nތެލެސީމިއާ ޕޭޝަންޓުންނަކީ ވެސް ވަރަށް ބޮޑަށް ހޭލުންތެރިވެފައިވާ ބައެކެވެ. އުމުރާ ގުޅިގެން ފަރުވާއަށް ބަދަލު އަންނަން ޖެހޭ ކަމާއި ފަރުވާގެ އިންތިޒާމް ހަމަޖެހެން ޖެހޭ ގޮތް އެނގެއެވެ. ނަމަަވެސް އެ ވާހަކަތައް ތަކުރާރުކޮށް ބުނެގެން ނޫނީ ނިޒާމުގެ ތެރެއިން ފަރުވާ ލިބޭނެ ގޮތެއް ނެތެވެ.\nތެލެސީމިއާ ސެންޓަރަކީ ކުދިންނަށް ފަސޭހަ ފަހި މާހައުލެއްވެސް އޮތް ތަނެއް ނޫނެވެ. ބައެއް ޕޭޝަންޓުން ބުނާ ގޮތުން މިހާރު އެ ސެންޓަރަކީ "ރެފިއުޖީ ކޭންޕެ" ކެވެ. ލޭ އަޅަން އެތައް ވަގުތެއް ހޭދަ ކުރަން ޖެހޭއިރު ހިތްފަސޭހަ މާހައުލެއް ގާއިމްވެފައެއް ނެތެވެ.\nރައީސް އިބްރާހިމް މުހައްމަދު ސޯލިހު އަހުމަދު ނަސީމް ތެލަސީމިއާ ބަލި + މިނިސްޓްރީ އޮފް ހެލްތު\nއިންތިޒާރުގައި ތިއްބާ ދިނީ ކޮން ކަހަލަ ލުޔެއް؟\nކާބޯތަކެތީގެ ބިލު ؛ މުސްތަގުބަލާ ގުޅިފައި\nރައީސް ނޫސްވެރިންނާ ބައްދަލު ކުރައްވަނީ


އަހަރެންގެ ގާތްތިމާގެ މީހުން އަހަންނާމެދު ނުބައިކޮށް ހިތަނީ2– Ilm\nއަހަރެންގެ ގާތްތިމާގެ މީހުން އަހަންނާމެދު ނުބައިކޮށް ހިތަނީ 2\nއަދި އެކަލޭގެފާނު ޙަދީޘްކުރެއްވިއެވެ. ((غَيْرَ أَنَّ لَكُمْ رَحِمًا سَأَبُلُّهَا بِبَلَالِهَا)) [رواه مسلم]\nމާނައީ: (ﷲ ތަޢާލާ އިރާދަކުރައްވާކަމަކާ ދެކޮޅަށް ތިމަންކަލޭގެފާނަށް ތިޔަބައިމީހުން ޙިމާޔަތް ނުކުރެވޭނެއެވެ.) ތިމަންކަލޭގެފާނާ ތިޔަބައިމީހުންނާ ދެމެދުގައިވާ ރަޙިމުގެ ގުޅުން ފިޔަވައެވެ. ތިމަންކަލޭގެފާނު އެ ޤާއިމުކުރައްވާނަމެވެ.”\nއަދި އެކަލޭގެފާނުގެ ބައެއް ތިމާގެ މީހުން އެކަލޭގެފާނާ ދެކޮޅަށް ހަނގުރާމަކުރެއްވުމުންވެސް ﷲ ތަޢާލާ ވަޙީކުރެއްވިއެވެ.\n﴿قُل لَّا أَسْأَلُكُمْ عَلَيْهِ أَجْرًا إِلَّا الْمَوَدَّةَ فِي الْقُرْبَىٰ﴾[الشورى ٢٣]\nމާނައީ: “ކަލޭގެފާނު ވިދާޅުވާށެވެ! އެކަމުގެ މައްޗަށް (އެބަހީ: ތިމަންކަލޭގެފާނުގެ ރަސޫލުކަން އިއްވެވުމުގެ މައްޗަކަށް) ތިމަންކަލޭގެފާނު، ތިޔަބައިމީހުންގެ ކިބަޔަކުން އެއްވެސް އުޖޫރަޔަކަށް އެދިވަޑައެއް ނުގަންނަވަމެވެ. ގާތްތިމާގެކަމުގެ ލޯބިމެނުވީއެވެ.”\nތިބާގެ ގާތްތިމާގެ މީހަކު ތިބާއަށް ނުބައިކޮށް ހިތައިފިނަމަ އޭގެ ބަދަލުގައި އޭނާއަށް ހެޔޮކޮށް ހިތާށެވެ. ޝަރުޢީ ގޮތުން އެކަމަށް އޮތް ފަރުވާއަކީ އެއީއެވެ. ނުބައިކަމެއް ކުރާމީހަކާ ހެޔޮކަމައިގެން ބައްދަލުކުރާށެވެ. އޭގެ ސަބަބުން އެފަދަ މީހަކު ﷲ ތަޢާލާގެ ޙަޟްރަތުގައި ދަރަޖަ މަތިވެރިވެގެންދެއެވެ. އަދި މަޚްލޫޤުންގެ ގާތުގައި ޢިއްޒަތްތެރިވެގެން ދެއެވެ. އެއީ ނަފްސުގެ ހުންނަ ނުބައިކަމުން އެފަދަ މީހަކު ދުރުހެލިވެފައިވާތީއެވެ. ﷲ ތަޢާލާ ވަޙީކުރެއްވިއެވެ.\n﴿ادْفَعْ بِالَّتِي هِيَ أَحْسَنُ السَّيِّئَةَ﴾ [المؤمنون ٩٦] މާނައީ: “އެންމެހެޔޮ ރިވެތިގޮތުން ކަލޭގެފާނު ނުބައިކަންތައް ދުރުކުރައްވާށެވެ!” މި ޞިފަ ލިބުމުގެ ތައުފީޤު ލިބިގެންދާނީ ﷲ ތަޢާލާގެ ޙަޟްރަތުގައި އެމީހާގެ ނަފްސު އެއީ އަގެއް ނެތް އެއްޗެއްކަމަށް ހެދިމީހަކަށެވެ.


Dhiraagu prepaid planthakah bodu badhaleh | Mihaaru\nދިރާގު ޕްރިޕެއިޑް ޕްލޭންތަކަށް ބޮޑު ބަދަލެއް\nދިރާގު ޕްރިޕެއިޑް ޕްލޭންތަކަށް ގެނައި ބަދަލަކީ ހުރިހާ ކަސްޓަމަރުންނަށް ވެސް ފައިދާ ވާނެ ބަދަލެއް ކަމަށް އެ ކުންފުނިން ބުނޭ--\n30 ސެޕްޓެމްބަރ 2020 - 17:30\nދިރާގުގެ މޮބައިލް ޕްރީޕެއިޑް ޕެކޭޖްތަކަށް ބޮޑު ބަދަލުތަކެއް ގެނެސް، "ޕްރީޕެއިޑް ކޮމްބޯ ޕްލޭންސް" ތައާރަފުކޮށްފި އެވެ.\nމި އަޕްގްރޭޑުތައް ދިރާގުން ދައްކާލައިފައިވަނީ ރޭ ބޭއްވި ވާޗުއަލް އިވެންޓުގަ އެވެ. މި ބަދަލުތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް އާއި އެސްއެމްއެސް އަދި ޑޭޓާ އެއް ކޮމްބޯ ޕްލޭނަކުން އެކްޓިވޭޓް ކޮށްލެވޭނެ އެވެ.\nމީގެ އިތުރުން ހިލޭ "ޕާކްސް" ވެސް މިހާރު ދިރާގު ޕްރީޕެއިޑުން ލިބޭނެ އެވެ. މި ހިދުމަތުގެ ސަބަބުން ކަސްޓަމަރުންނަށް ޗެޓާއި ސޯޝަލް މީޑިއާ އަދި ސްޓްރީމިން ހިދުމަތްތައް ބޭނުންކުރަން ވަކި ވަކި އެޑް-އޮންސް މިހާރު ގަންނާކަށް ނުޖެހޭނެ އެވެ.\nޕްރީޕެއިޑް "ޕާކްސް" ތައާރަފު ކުރީ ސޯޝަލް މީޑިއާ އަދި ސްޓްރީމިން ފަދަ ހިދުމަތްތައް ގިނައިން ބޭނުން ކުރާ ކަސްޓަމަރުންނަށް ހާއްސަކޮށްގެން ކަމަށް ދިރާގުން ބުންޏެވެ. އަދި އިތުރު ކަސްޓަމާ ސެގްމެންޓްތަކުން ބޭނުންވާ ހިދުމަތްތަކުން އިތުރު ޕާކްސް ތައާރަފުކުރުމުގެ މަސައްކަތް ވެސް ކުރަމުން އަންނަ ކަމަށް އެ ކުންފުނިން ބުންޏެވެ.\nދިރާގު މޮބައިލް ޕްރީޕެއިޑް ކަސްޓަމަރުންނަށް މިހާރު 250 ރުފިޔާ އިން ފެށިގެން ޕެކޭޖްތައް އެކްޓިވޭޓް ކުރެވޭނެ އެވެ. މި ޕެކޭޖްތައް ދިރާގު ޕްރީޕެއިޑް އަދި ޕްރީޕެއިޑް ރެޑް ކަސްޓަމަރުންނަށް ވެސް ބޭނުން ކުރެވޭނެ އެވެ.\nދިރާގު ކޮންސިއުމާ މާކެޓް މެނޭޖަރު އައިޝަތު އިޝާނާ ވިދާޅުވީ އެ ކުންފުނިން އަބަދުވެސް މަސައްކަތް ކުރަނީ ކަސްޓަމަރުންނަށް ހެޔޮ އަގެއްގައި ގިނަ ފައިދާތަކެއް ލިބޭ، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ކަމަށެވެ. އެގޮތުން، ދިރާގު ޕްރީޕެއިޑް ހިދުމަތަށް ގެނައި ބަދަލާއެކު މިހާރު ކަސްޓަމަރުންނަށް ފަސޭހަކަމާއެކު، އެންމެ އެކްޓިވޭޝަނަކުން ހުރިހާ ހިދުމަތެއް ލިބި، ހަރަދުކުރަން ޖެހޭ މިންވަރު ކުޑަވެގެންދާނެ ކަމަށް ވެސް އޭނާ ވިދާޅުވި އެވެ.\nއާ ކޮމްބޯ ޕްލޭންތައް އެކްޓިވޭޓް ކޮށްލުމަށް ދިރާގު އެޕް ނުވަތަ ކީވޯޑް ޖެހުމަށްފަހު 343 އަށް މެސެޖު ކުރުމުން އެކްޓިވޭޓް ވާނެ އެވެ.\nއެކިއެކި ހިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިން ގެންނަ ބަދަލުތައް ކަމަށް ދިރާގުން ބުންޏެވެ.\nއެތައް ހިދުމަތެއް ދިރާގުން ހިލޭ ހިލޭ ހިލޭ ދޭއިރު ވެސް ޖީބަށް ވަނީ ހަމަ ބަރު؟


Fuluhunge vehicle thakehgai roakuri anhen meehaa faahaga kury eyna ge bumain – Iru\nފުލުހުންގެ ވެހިކަލްތަކެއްގައި ރޯކުރި އަންހެން މީހާ ފާހަގަކުރީ އޭނާގެ ބުމައިން\nޝާޝާ· 14 ޖޫން 2020\nއެމެރިކާގެ އެކި ހިސާބުތަކުގައި ކުރެވެމުންދާ މުޒާހަރާތަކުގެ ތެރެއިން، މިދިޔަ މޭ މަހުގެ 30 ވަނަ ދުވަހު ސިއޭޓްލްގައި ހުރި ފުލުހުންގެ ކާރުތަކެއްގެ ރޯކޮށްލި އަންހެން މީހާ، އޭނާގެ ބުމައަށް ބަލައިގެން ދެނެގަނެވިއްޖެއެވެ.\nމާގަރެޓް ޗެނޮން ނަމަކަށް ކިޔާ މި އަންހެން މީހާ ވަނީ މާސްކެއް އަޅައިގެން ގޮސް، އެތާނގައި ޕާކު ކޮށްފައި އޮތް ފުލުހުންގެ ފަސް ކާރެއްގައި އަލިފާން ރޯކޮށްލާފައެވެ. އަދި އެ މަންޒަރު ވަނީ އެތާ ހުރީ ކެމެރާތަކަކަށް އަރާފައެވެ. އޭގެން ފެންނަނީ އެ އަންހެން މީހާގެ މޫނު ނޭފަތާ ހަމައަށް ފޮތިގަނޑަކުން ނިވާކޮށްފައިވާ ތަނެވެ. އެއާއެކު ފުލުހުން ވަނީ އެ އަންހެން މީހާ ދެނެގަނެވޭތޯ މަސައްކަތް ފަށާފައެވެ.\nއެ މަސައްކަތުގައި ނެރުނު ރިޕޯޓެއްގައި ފުލުހުން ވަނީ، އެ އަންހެން މީހާގެ ހަށިގަނޑުން ފާހަގަކުރެވޭ ކަންތައްތަކަކަށް އަލި އަޅުވާލައިފައެވެ. އޭގެތެރެއިން އޭނާގެ އިނގިލިތަކުގައިވާ ވާ ޓެޓޫތަކާއި، ހެދުން އަޅާފައިވާ ގޮތާއި، އޭނާގެ އާދަޔާޚިލާފު ބުމަ ހިމެނެއެވެ. މީގެ ތެރެއިން އެންމެ ބޮޑު ސަމާލުކަމެއް ލިބިފައިވަނީ މާގަރެޓްގެ ބުމަ ހުރި ގޮތް ކަމަށްބުނެ ފުލުހުންގެ ރިޕޯޓުގައި ސިފަކޮށްދީފައިވާ ގޮތެވެ.\nއެ ރިޕޯޓުގައި ވާގޮތުން، އަންހެން މީހާގެ އަސްލު ބުމައިގެ މަތިން ހުރީ ޓެޓޫއެއް ގޮތަށް އިތުރު ބުމައެއް ކުރަހާފައެވެ. އަދި ދެ ބުމަ އެކަތި އަނެކައްޗާ އެއްވަރު ނޫން ކަމަށާއި، ބައެއް ތަންތަންކޮޅަށް ހަނިވެފައި، އަނެއްބައި ތަންތަން ފަލަކޮށް ހުރިކަމަށް ވެސް ލިޔެފައިވެއެވެ. ހަމައެހެންމެ، އޭނާގެ ކަނާތު ބުމަ، ވައަތު ބުމައާ ޚިލާފަށް މައްޗަށް ހިއްލިފައި ހުރި ކަން ވެސް ފާހަގަކުރިއެވެ.\nމި ރިޕޯޓު އާއްމުކުރި ފަހުން، ފުލުހުންނަށް މާގަރެޓް ހައްޔަރު ކުރެވިފައިވަނީ ވޮޝިންގްޓަންގައި ހުރި އޭނާގެ ގޭގައި ހުއްޓައެވެ. ނަމަވެސް މާގަރެޓް ހުރިތަން ފުލުހުންނަށް ރިޕޯޓުކުރީ ކާކުކަމެއް ސާފެއް ނުވެއެވެ. މާގަރެޓްގެ މައްޗަށް ކުރާ ދައުވާ ސާބިތުވެއްޖެ ނަމަ، ދިހަ އަހަރުގެ ހުކުމެއް އަންނާނެ ކަމަށް ނޫސްތަކުގައި ލިޔެފައިވެއެވެ.\nކޮންމެއަކަސް، މި ޙަބަރު ގިނަ ނޫސް މީޑިއާ ތަކަކުން އަންނަނީ މަޖާ ޙަބަރެއްގައި ގޮތުގައި ޖަހަމުންނެވެ. އަދި މީސްމީޑިއާގައި ވެސް އެއްބަޔަކު އަންނަނީ މާގަރެޓްގެ ބުމައަށް ޖޯކު ޖަހައި، މަލާމަތް ކުރަމުންނެވެ. އޭގެތެރެއިން ބައެއް މީހުން ބުނި ގޮތުގައި، މާގަރެޓްގެ ބުމަ ހަދައިދިން މީހާ ވެސް ހައްޔަރުކުރަން ޖެހޭ ކަމަށެވެ. އަދި ބުމައިގެ މަތިން ޓެޓޫ ޖަހައިގެން ހުރެ އެއްވެސް ކުށަކަށް އަރައިގަތުމަކީ ރައްކާތެރި ގޮތެއް ނޫން ކަމަށް ބުނެ ވެސް ޖޯކު ޖަހާފައިވެއެވެ.


Anti defection bill: Nizaamaa rahtehseh noon!\nއެންޓި ޑިފެކްޝަން ބިލް: ނިޒާމާ ރައްޓެއްސެއް ނޫން!\nރައްޔިތުންގެ މަޖިލީހުގެ މެންބަރުންތަކެއް މަޖިލީހަށް ވަނުމަށް ސިފައިން ހުރަސް އަޅަނީ- އަހުމަދު ޝުރާއު | އަވަސް\nރައްޔިތުންގެ މަޖިލީހުގެ 12 މެންބަރެއްގެ ބަހުސްއަކީ މިދިޔަ އަހަރުގެ ޖުލައި މަހުން ފެށިގެން އެކި ކޮޅުކޮޅަށް ފުޅާވަމުންދާ ބަހުސެކެވެ. ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް ޕީޕީއެމްގެ 12 މެންބަރުން ސޮއިކުރައްވައި ސަރުކާރަށް މެޖޯރިޓީ ގެއްލިގެން ދިޔުމާއެކު ބަންޑާރަ ނައިބު މުހައްމަދު އަނިލް ހައްލެއް ހޯއްދެވުމަށް ވަޑައިގެންނެވީ ސުޕްރީމް ކޯޓަށެވެ. ފަރުވާއެއްގެ ގޮތުން ސުޕްރީމް ކޯޓުން އިއްވީ ފްލޯ ކްރޮސް ނުވަތަ އިންތިހާބުވާ ޕާޓީން ވަކިވެއްޖެނަމަ ނުވަތަ ވަކިކޮށްފިނަމަ ނުވަތަ އެހެން ޕާޓީއަކާ ގުޅިއްޖެނަމަ މެންބަރުންގެ ގޮނޑި ގެއްލޭނެ ހުކުމެވެ.\nޖުލައި މަހު އިއްވި ހުކުމުން އެދެވޭ ފަރުވާއެއް ނުލިބޭ ކަމަށް ބަލާ އެކެއް ފެބުރުއަރީގައި ސުޕްރީމް ކޯޓުން ވަނީ އެ ހުކުމް ބާތިލުކޮށްފަ އެވެ. އަދި ފްލޯ ކްރޮސްކުރުމަކީ ގޮނޑި ގެއްލޭނެ ކަމެއް ނޫން ކަމަށް ކަނޑައަޅާފަ އެވެ. ނަމަވެސް އެ އަމުރަށް އަމަލުކުރުން ފަސްކުރުމަށް މިހާރު ސުޕްރީމް ކޯޓުން އޮތީ ވަގުތީ އަމުރެއް ނެރެފަ އެވެ. އެއީ އަނެއްކާވެސް އެ މައްސަލާގައި ބަންޑާރަ ނައިބު އެ ކޯޓަށް ވަޑައިގެންފައިވާތީ އެވެ. އެއާއެކު ބަންޑާރަ ނައިބު ތައްޔާރުކޮށްފައިވާ "އެންޓި ޑިފެކްޝަން ބިލް" ޕީޕީއެމްގެ ޕީޖީ ލީޑަރު އަހުމަދު ނިހާން ހުސެއިން މަނިކު ވަނީ މަޖިލީހަށް ހުށަހަޅުއްވާފަ އެވެ.\nއެ ބިލްގައި ވަނީ އިންތިހާބުވި ޕާޓީން މެންބަރު ވަކިކޮށްފިނަމަ ނޫނީ އަމިއްލައަށް ވަކިވެއްޖެ ނަމަ ނޫނީ ޕާޓީ ބަދަލުކޮށްފިނަމަ ގޮނޑި ގެއްލޭނެ ކަމަށެވެ. ގޮނޑި ގެއްލޭނެ އާ ގޮތެއް ގާނޫނަކުން ކަނޑައަޅަނީ އެވެ. މިކަން ގާނޫނަކުން ކުރާއިރު ގާނޫނު އަސާސީގައި ރައްޔިތުންގެ މަޖިލީހުގެ މެންބަރެއްގެ ގޮނޑި ގެއްލޭނެ ގޮތްތައް ބަޔާންކޮށްފައިވެ އެވެ. ގާނޫނު އަސާސީގެ 73 ވަނަ މާއްދާގައި މެންބަރުންގެ ހުންނަންޖެހޭ ޝަރުތުތަކާއި މެންބަރުކަން ގެއްލޭނެ ހަތަރު ހާލަތެއް ސާފުކޮށް ބަޔާންކޮށްފައިވެ އެވެ. އެ މާއްދާގައި ކީއްކުރަން ރައްޔިތުންގެ މަޖިލީހުގެ މުޅި ބާބުގައި ވެސް ސިޔާސީ ޕާޓީއެއްގެ ވާހަކަ ބުނެފައެއް ނުވެ އެވެ. އެހެންވެ ޕާޓީ ބަދަލުކުރުމަކީ މަޖިލީހުގެ މެންބަރުންނަށް މަނާ ކަމެއް ނޫން ކަމަށް ވަރަށް ސާފެވެ. އުފެދޭ ސުވާލަކީ ގާނޫނު އަސާސީއިން މަނާ ނުކުރާ ކަމެއް ގާނޫނަކުން މަނާ ކުރެވިދާނެ ހެއްޔެވެ؟\n"ގާނޫނު އަސާސީގަ އޮންނަ ކަމެއް ގާނޫނަކުން ބަދަލެއް ނުކުރެވޭނެ، ގާނޫނު އަސާސީގަ އޮންނަ ކަމެއް ބަދަލުކުރާނަމަ ފުރަތަމަ ޖެހޭނީ ގާނޫނު އަސާސީއަށް އިސްލާހެއް ގެންނަން، މި ބިލުން ކުރަން މިއުޅޭ ކަމަކީ ގާނޫނު އަސާސީ އިސްލާހުކުރުން، އެކަމެއް ނުކުރެވޭނެ، އެކަމަކު މިއަދު ސަރުކާރަށް ނެތް އެ މެޖޯރިޓީއެއް މަޖިލީހުގަ، އެހެންވެ މިކަހަލަ ބިލްތައް ހުށަހަޅައިގެން މި މަސައްކަތް ކުރަނީ،" ކުރީގެ ސޮލިސިޓާޖެނަރަލް އިބްރާހީމް ރިފްއަތު ވިދާޅުވި އެވެ.\nވަކީލް ރިފްއަތު: އެންޓި ޑިފެކްޝަން ބިލަށް ފާޑުވިދާޅުވި - އަހުމަދު ޝުރާއު | އަވަސް\nރިފްއަތު ވިދާޅުވި ގޮތުގައި އެންޓި ޑިފެންކްޝަން ބިލްގައި ކަންކަން ބަޔާންކޮށްފައިވަނީ ގާނޫނު އަސާސީގައި ބަޔާންކޮށްފައިވާ އުސޫލުތަކާ ދިމާ އިދިކޮޅަށެވެ. އެއީ ކޮށްގެން ވާނެ ކަމެއް ނޫން ކަމަށެވެ. އެކަން އެގޮތަށް ކުރީމަ ނިކުންނަ ނަތީޖާއަކީ އެއް ކަމަކަށް ގާނޫނު އަސާސީގެ އަސާސީ ސިފައެއް ގެއްލިގެން ދިޔުން ކަމަށާއި، ދެވަނަ ކަމަކަށް ރައްޔިތުން ވަކި ބާރުތަކެއް ވަކި ބަޔަކާ ހަވާލުކޮށްފަ އޮންނައިރުގަ އެ އުސޫލާ ހިލާފަށް ރައްޔިތުންގެ މައްޗަށް ވެރިކަން އެ ކުރުންކަން ރިފްއަތު ފާހަގަކުރެއްވި އެވެ.\nމަޖިލީހުގައި އިންނެވި ގާނޫނީ ގޮތުން އެންމެ ފުންނާބު އުސް ކުޅުދުއްފުށީ ދެކުނު ދާއިރާގެ މެންބަރު މުހައްމަދު ނަޝީދު ދެކެވަޑައިގަންނަވާ ގޮތުގައި ވެސް ގާނޫނު އަސާސީއަށް ބަދަލު ނުގެނެސް މެންބަރުންގެ ގޮނޑި ގެއްލޭ ގޮތެއް ނުހެދޭނެ އެވެ. ފްލޯ ކްރޮސްކުރުމުން ގޮނޑި ގެއްލޭނެކަން ކަނޑައަޅަން ޖެހޭނީ ގާނޫނު އަސާސީގައި ފަސްވަނަ ހާލަތެއްގެ ގޮތުގަ އެވެ. ގާނޫނަކުން ކަނޑައަޅަން ޖެހޭނީ އޭގެ ތަފްސީލްތައް ނުވަތަ އިޖުރާއުތައް ކަމަށެވެ.\n"އެންޓި-ޑިފެކްޝަނަށް އަމަލުކުރާ ގައުމުތައް މަދުނަމަވެސް، އޭގެ ތެރެއިންވެސް ގިނަ ގައުމުތަކުގައި މިކަން ބަޔާންކޮށްފައި އޮންނަނީ، ގާނޫނުއަސާސީގައި މަޖިލިހުގެ ގޮނޑި ގެއްލޭ ހާލާތްތައް ބަޔާންކުރުމުގެ ތެރޭގައި، އެކަމުގެ އެއް ހާލަތުގެ ގޮތުގަ، އަދި، ތަފްސީލުތައް އައިސްފައި ހުންނަނީ، އެންޓި-ޑިފެކްޝަން ގާނޫނުތަކުގަ،" ނަޝީދު އޭނާގެ ބްލޮގްގައި ލިޔުއްވާފައިވެ އެވެ.\nލީޑަރުންގެ ބާރު ގަދަވެ ރައްޔިތުންގެ ބާރު ނެތުން\nމިއީ ސިޔާސީ ބޭފުޅުން އަދި ގާނޫނީ ބޭފުޅުން ވެސް ކަންބޮޑުވާ ކަމެކެވެ. މިހާރު މަޖިލީހަށް ހުށަހަޅާފައިވާ ބިލުން ރައްޔިތުންގެ ބާރު ކެނޑިގެންދާނެ ކަމަށް އެ ބޭފުޅުން ދެކެވަޑައިގަންނަވަ އެވެ. ބިލްގައިވާ ގޮތުން ޕާޓީގެ ވިޕްލައިނާ ހިލާފުވެއްޖެނަމަ ނުވަތަ ސުލޫކީ ފިޔަވަޅެއް މެންބަރަކަށް އަޅައިފިނަމަ އެ މެންބަރެއްގެ ގޮނޑި ނުގެއްލޭނެ އެވެ. އެކަމަކު ވިޕްލައިނާ ހިލާފުވެގެން ވިޔަސް އަޅާ ސުލޫކީ ފިޔަވަޅަކީ ޕާޓީން ވަކިކުރުން ކަމަށްވާނަމަ އެ މެންބަރެއްގެ ގޮނޑި ގެއްލުނީ އެވެ.\nމިހެންވެ މެންބަރު ނަޝީދު އުފައްދަވަނީ މި ސުވާލެވެ؛ އިންތިހާބުވަނީ ޕާޓީ ތަމްސީލުކުރުމަށްތޯ ނުވަތަ ރައްޔިތުން ތަމްސީލުކުރުމަށްތޯ؟\n"ކޮންމެ ޕާޓީއެއްގެ ޓިކެޓުގައި ރާއްޖޭގެ ރައްޔިތުންގެ މަޖިލިހަށް ހޮވުނުނަމަވެސް، މިހާތަނަށް ރައްޔިތުންނަށް ވިސްނިފައި އޮންނަނީ، މެންބަރުން އިންތިހާބުކޮށް މަޖިލިހަށް ފޮނުވަނީ، ވަކި ސިޔާސީ ޕާޓީއެއް ތަމްސީލުކުރަން ނޫން ކަމަށާއި، އެ އިންތިހާބީ ދާއިރާއެއްގެ ރައްޔިތުން ތަމްސީލުކުރުމަށް ކަމަށް،" ނަޝީދު ވިދާޅުވި އެވެ.\nއޭގެ ސަބަބުތައް ވެސް ދެއްކެވި އެވެ. ގާނޫނުއަސާސީގެ 75 ވަނަ މާއްދާގައި ވަރަށް ސާފުބަހުން ބުނަނީ، ރައްޔިތުންގެ މަޖިލިހުގެ މެންބަރުން އަމަލުކުރަންވާނީ، ގައުމީ މަސްލަހަތާއި ރައްޔިތުންގެ ލާބައާއި މަންފާއަށް އިސްކަންދީގެން ކަމަށެވެ. އަދި، މެންބަރުންގެ އިންތިހާބީ ދާއިރާތައް ތަމްސީލުކުރުމުގައި، މުޅި ގައުމާއި ހުރިހާ ރައްޔިތުންގެ ލާބައާއި މަންފާއަށް ރިއާޔަތްކުރުންވާނެ ކަމަށްވެސް އެ މާއްދާގައި ބުނެއެވެ. މިއީ ޕާޓީގެ ފިކުރާއި ޕާޓީލައިން ހިފަހައްޓަން ލާޒިމުވާނަމަ، ކުރެވޭނެކަމެއް ނޫންކަން ނަޝީދު ފާހަގަކުރައްވަ އެވެ.\n"ވިޕްލައިނަކާ ހިލާފަށް ވޯޓެއްދީގެން ޕާޓީން ކަނޑާލުމަކީ، ނުވަތަ އިންތިހާބުވި ޕާޓީ ދޫކޮށްލުމަކީ، އިންތިހާބުކޮށްފައިވާ މެންބަރެއްގެ ރަސްމީ ވަޒީފާއަށް އަސަރެއް ކުރާގޮތަށް އޭނާގެ އިންތިހާބީ ގޮނޑި ގެއްލުވާލެވިދާނެ ސަބަބަކަށް ވާނެގޮތެއް ނޭނގޭ، ގާނޫނުއަސާސީގެ ހަތަރުވަނަ މާއްދާ ބުނާގޮތުން، ދައުލަތުގެ ބާރުތައް ފެށިގެން އަންނަނީވެސް ދެމިއޮންނަނީވެސް ރައްޔިތުންގެ ކިބައިގައި ކަމުގައިވާއިރު، ރައްޔިތުންގެ މަސްލަހަތަށް ވުރެ ޕާޓީ ލައިން އިސްވަނީ ކިހިނެއް ކަމެއްވެސް ނޭނގެ،" ނަޝީދު ވިދާޅުވި އެވެ.\n"މިހާރު މި ބިލް އޮތް ގޮތުން ޕާޓީތަކުގެ ލީޑަރުންނަށް އެބަ އޮތް މެންބަރުންނަށް ނުފޫޒު ފޯރުވެން، ޕާޓީން ކަނޑާލީމަ އެ ނިމުނީ، އެހެންވެ މެންބަރެއްގެ އަމިއްލަ ވިސްނުން އެއްކައިރިކޮށްފަ ލީޑަރުން އަންގާ ގޮތަށް ޖެހޭނީ ވޯޓު ދޭން، ޕާޓީއާ ހިލާފަށް ވެސް ވޯޓު ދޭން ޖެހޭ ހާލަތު އަންނާނެ، ގާނޫނު އަސާސީ ބައްޓަންވެފައި އޮންނަނީ ސިޔާސީ ޕާޓީތަކަށް ބާރު ދޭ ގޮތަކަށް ނޫން، ރައްޔިތު މީހާއަށް ބާރުތައް ލިބޭ ގޮތަށް، މި ބިލުން މި ލިބެނީ ސިޔާސީ ޕާޓީތަކުގެ ލީޑަރުންނަށް މެންބަރުންނަށް ބޭނުން ގޮތެއް ހަދާލުމުގެ ބާރު، ރައްޔިތުންގެ ބާރު ގެއްލެނީ،" ގައުމު ދާއިރާގެ މެންބަރު އަދި ގާނޫނީ ވަކީލް ފައްޔާޒު އިސްމާއިލްގެ ހިޔާލު ހުންނެވީ މިހެނެވެ.\nއިދިކޮޅު ދެ މެންބަރުން ކަމަށްވާ މާރިޔާ އަދި ފައްޔާޒު: ބިލަށް ފާޑުވިދާޅުވި - އަހުމަދު ޝުރާއު | އަވަސް\nރައްޔިތުންގެ ބާރުގެ އިތުރަށް މި ބިލުން ސުޕްރީމް ކޯޓަށް ލިބިދީފައިވާ ބާރެއް ވެސް ވަނީ ކަނޑުވާލާފަ އެވެ. އެއީ ރައްޔިތުންގެ މެންބަރުންގެ ގޮނޑި ގެއްލިއްޖެ ކަމަށް ކަނޑައަޅާނީ ސުޕްރީމް ކޯޓުން އެކަނި ކަމަށް ގާނޫނު އަސާސީގަ އޮންނަ އޮތުމެވެ. ރިފްއަތު ވިދާޅުވީ ސުޕްރީމް ކޯޓަށް އޮތް ބާރެއް އެހެން ވެސް ބަޔަކަށް ގާނޫނަކުން ނުދެވޭނެ ކަމަށެވެ. އެއީ ޕާޓީއެއްގެ ސުލޫކީ ކޮމެޓީއަކަށް ވެސް އަދި އިލެކްޝަން ކޮމިޝަނަށް ވެސް ގާނޫނަކުން ދެވޭނެ ބާރެއް ނޫން ކަމަށެވެ. ބިލްގައިވާ ގޮތުން ޕާޓީއަކުން މެންބަރުން ވަކިކޮށްފިނަމަ އެ މެންބަރެއްގެ ގޮނޑި ސުޕްރީމް ކޯޓުގެ ބަހެއް ނެތި ގެއްލޭނެ އެވެ.\nރިޔާސީ ސިފައެއް ނޫން، ފަރުވާއެއް ވެސް ނޫން\nފްލޯ ކްރޮސްކުރުމުން ގޮނޑި ގެއްލޭ ގޮތަށް އޮތުމަކީ ބަރުލަމާނީ ސިފައެކެވެ. އެހެން އޮންނަ ގިނަ ގައުމުތަކަކީ ބަރުލަމާނީ ނިޒާމް އޮންނަ ގައުމުތަކެވެ. އެންމެ ކައިރިންނަމަ އިންޑިއާ އެވެ. އެހެން އެގޮތަށް ވަނީ ބަރުލަމާނީ ނިޒާމެއްގައި ސަރުކާރު އުފެދެނީ މަޖިލީހުގެ ތެރެއިން ކަމަށްވާތީ އިންތިހާބު ނިމި އަދި ސަރުކާރު އެކުލަވާލާއިރު މަޖިލީހުގެ ގޮނޑިތައް އެތިރިފައި ހުރި ގޮތަށް ހުރުމަކީ ސަރުކާރު ދެމިއޮތުމާ ސީދާ ގުޅިފައިވާ ކަމަކަށްވާތީ އެވެ. އެ ނިޒާމްގެ ގައުމުތަކަށް ފްލޯ ކްރޮސިންއާ ދެކޮޅީ އެހެންވެ އެވެ. ޕާޓީތަކުގެ ކޮންޓްރޯލްގެ ދަށަށް ޕާޓީގެ މެންބަރުން ގެނައުން ކޮންމެހެން މުހިންމުވާތީ އެވެ. އެހެންނޫނީ ސަރުކާރު ވެއްޓުމުގެ ބިރު ބޮޑެވެ. ނަމަވެސް ބަރުލަމާނީ ނިޒާމްގެ ގައުމުތަކުން ވެސް މި އުސޫލު މިހާރު ދަނީ ދޫކޮށްލަމުންނެވެ. ސައުތު އެފްރިކާ އާއި ނިއުޒިލެންޑްގައި އެފަދަ ދެ ގައުމެވެ. ބަރުލަމާނީ ނިޒާމް އޮންނައިރު އެ އުސޫލު ނުގެންގުޅޭ ގައުމުތައް ވެސް އެބަ އޮތެވެ. އިނގިރޭސިވިލާތް ފާހަގަކޮށްލެވެ އެވެ.\nރިޔާސީ ނިޒާމްތަކުގަ އެންޓި ޑިފެކްޝަން މުހިންމު ނުވާ ސަބަބު ނަޝީދު ވިދާޅުވެ ދެއްވި އެވެ. އެއީ ވެރިކަން ކުރާ ފަރާތުން ބޭނުންގާ ގޮތެއް ފާސްކުރުމުގެ ބަދަލުގައި މަޖިލީހުގެ ތެރެއިން ޒިންމާދާރު މަސައްކަތްތަކެއް ކުރުމުގެ ފުރުސަތު އޮތުމެވެ.\n"ރިޔާސީ ނިޒާމުތަކުގައި ޕާޓީގެ ލައިނާ ދެކޮޅަށް ވޯޓު ދިންނަމަވެސް ސަރުކާރަކީ، މަޖިލިހާ ވަކިން އޮންނަ ތަނެއް ވީމާ، ސަރުކާރުގެ ދެމިއޮތުމަށް، އެކަމުން އަސަރުނުކުރާތީ ޕާޓީއާ އެއްކޮޅަށް ވޯޓު ނުދިނުމަކީ މާބޮޑު މައްސަލައަކަށް ނުވޭ، ހަމައެކަނި ތަފާތަކަށްވަނީ ސަރުކާރުން ބޭނުންވާހާ ގޮތަކަށް އެ ސަރުކާރާ އެއް ޕާޓީއަކަށް ނިސްބަތްވާ މެންބަރުންގެ ވޯޓު ނުލިބުން، އަދި، މަޖިލިސް ތެރެއިން ކުރަންޖެހޭ ކަންކަން ކުރުމުގައި، ގިނަ މަޝްވަރާތަކެއް ކޮށްގެން، މެންބަރުންގެ ފަރާތުންވެސް ބައެއް ކަހަލަ ބަދަލުތައް ގާނޫނުތަކަށް ގެނެސްގެން ކޮމްޕްރޮމައިޒްކުރުމާއި ގިވް އެންޑް ޓޭކްގެ އުސޫލުން ކަންކަން ކުރަންޖެހުން،" ނަޝީދު ވިދާޅުވި އެވެ.\nކުޅުދުއްފުށީ ދެކުނު ދާއިރާގެ މެންބަރު މުހައްމަދު ނަޝީދު --\nއެންޓި ޑިފެކްޝަން ބިލް ހުށަހެޅި ބޭނުމަކަށް ބުނެފައިވަނީ ސިޔާސީ އަދި މާލީ ނުފޫޒުތަކުން މަޖިލީސް އެއްކިބާ ކުރުމަށާއި އާންމުންގެ އިތުބާރު ލިބިފައި އޮތް ތަނަކަށް ހެދުމަށް ކަމަށެވެ. އެކަމަކު މި ބިލުން އެކަން ހާސިލުނުވާނެ ކަމަށް މަޖިލީހުގެ މެންބަރު އިމްތިޔާޒު ފަހުމީ ވިދާޅުވެ އެވެ. ސަބަބަކީ ނަޒާހަތްތެރިކަމަކީ އެމީހަކު އަމިއްލައަށް ހޯދައި އެއްޗެއް ކަމަށްވާތީ އެވެ. ނޫނީ އެކަމަށް ހާއްސަ ގާނޫނުތައް ކަމުގައިވާ އެންޓި ކޮރަޕްޝަން ގާނޫނު ފަދަ ގާނޫނުތަކުން އިތުކުރާ ކަމެއް ކަމަށެވެ.\n"ނަޒާހަތްތެރިކަމަކީ އަމިއްލަ ނަފުސު، އަޅުގަނޑުގެ ނަޒާހަތްރިކަން ހިފަހައްޓާނީ އަޅުގަނޑު، ދެން އަޅުގަނޑާމެދު ތުހުމަތެއް ކުރެވޭނަމަ އެކަމާމެދު ސުވާލު އުފައްދައި އަޅުގަނޑަށް ފިލާވަޅު ދޭނީ ދާއިރާގެ ރައްޔިތުން، އަލުން އިންތިހާބުވާން ހޯދަން ދިޔައީމަ ރައްޔިތުން ގޮތެއް ނިންމާނެ،" އިންތި ވިދާޅުވި އެވެ.\nމެންބަރު ނަޝީދު ވަނީ މިފަދަ ގާނޫނެއް ގެނައުމުގެ ބަދަލުގައި މިކަމަށް އޮތް އެހެން ހައްލެއްގެ ހިޔާލު ދެއްވާފަ އެވެ. ދައުރުގެ ތެރޭގައި ގޮނޑި ބަދަލުކޮށްފިނަމަ، އޭނާގެ އިންތިހާބީ ހައިސިއްޔަތު ދައުރުގެ ބާކީއޮތް މުއްދަތަށް ދަމަހައްޓަން ފެނޭތޯ އޭނާގެ ދާއިރާގެ ރައްޔިތުންގެ ފެންނަ ނުފެންނަ ވޯޓެއް ނެގުމެވެ. ރިކޯލް ވޯޓެއްގެ ފުރުސަތު ރައްޔިތުންނަށް ދިނުމެވެ.\nގާނޫނީ ބޭފުޅުން ދެކެވަޑައިގަންނަވާ އަދި އެއްބަސްވެވަޑައިގަންނަވާ އެއް ކަމަކީ މި ބިލް ދުސްތޫރީ ނިޒާމާ ފުށު އެރުމެވެ. އެކަންކަން ހައްލުކޮށްގެން ނޫން ގޮތަށް މި ބިލް ފާސްކޮށްފިނަމަ ނުކުންނަ ނަތީޖާ ރަނގަޅެއް ނުވާނެ އެވެ. ދުސްތޫރީ ނިޒާމަށް އިތުރު ލޮޅުންތައް އަރާނެ އެވެ. މަޖިލީހުގެ ތެރެއިން ބިލަށް ބަދަލުތަކެއް އައުމަކީ އެންމެންގެ ވެސް އުއްމީދެވެ.


Miahvure heyo badhaleh internet ah genaumah masakkai kuramun midhany: Shiuna - AO News\nމިއަށްވުރެ ހެޔޮ ބަދަލެއް އިންޓަނެޓަށް ގެނައުމަށް މަސައްކަތްކުރަމުން މިދަނީ : ޝައުނާ\nއަލަށް އިއުލާންކުރި ބަދަލުތަކަށްވުރެ ހެޔޮ ބަދަލުތަކެއް އިންޓަރނެޓަށް ގެނައުމަށް މަސައްކަތް ކުރައްވަމުން ގެންދަވާ ކަމަށް މިނިސްޓަރ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ އާމިނަތު ޝައުނާ ވިދާޅުވެއްޖެއެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަފުޅުދައްކަވަމުން މިނިސްޓަރ ވިދާޅުވީ އިންޓަރނެޓަކީ އަސާސީ ޚިދުމަތެއް ކަމަށާއި އިންޓަނެޓްގެ އަގުތަކަށް ސަރުކާރުން ގެންނެވި ބަދަލުތަކަކީ ރަނގަޅު ފެންވަރުގެ ޚިދުމަތެއް ދިނުމަށް ކުރަމުންދާ މަސައްކަތުގެ ދަށުން ސަރުކާރުން އެޅި ފުރަތަމަ ފިޔަވަޅުކަމަށެވެ. އަދި ރާއްޖޭގެ ހުރިހާ ރަށަކަށް ފެންވަރު ރަނގަޅު ސްޕީޑަކާއެކު ހެޔޮއަގުގައި އިންޓަނެޓްގެ ޚިދުމަތް ފޯރުކޮށްދިނުމަށް މަސައްކަތް ކުރައްވަމުން ގެންދަވާކަމަށް ޝައުނާ ވިދާޅުވިއެވެ.\n“ރާއްޖޭގެ ގިނަ ރަށްރަށުގައި އަދިވެސް ފިކްސްޑް ލައިންސް ބޭނުން ނުކުރޭ. އެހެންކަމުން މިގެނައި ބަދަލާއެކު ބޮޑު އާބާދީއަކަށް އޭގެ މަންފާކުރާނެ. އަޅުގަނޑު ދަންނަވާނީ މިއީ ހަމަ ފެށުމެކޭ. އަދި މިއަށްވުރެވެސް ރަނގަޅު ސްޕީޑާއި އަގުތަކެއް ގެނައުމަށް މިދަނީ މަސައްކަތްކުރަމުން. އެކަމަށް ކުރަންޖެހޭ މަސައްކަތް ވަރަށް ބައިވަރު.” މިނިސްޓަރ ޝައުނާ ވިދާޅުވިއެވެ.\nމިނިސްޓަރ އިތުރަށް ވިދާޅުވީ ރައީސުލްޖުމްހޫރިއްޔާގެ ސީދާ އިސްނެންގެވުމުގެ މަތިން މިދާއިރާއިން ޒުވާނުން ކުރިއަރުވައި އެމީހުންގެ ހުނަރު ބޭނުންކުރެވޭނެ މަގުފަހިކޮށްދިނުމަށް މަސައްކަތްކުރައްވަމުންގެންދަވާކަމަށެވެ.\nއިންޓަރނެޓަށް ގެނެވުނު ހެޔޮ ބަދަލަށް ބަލާލާއިރު ޚިދުމަތުގެ އަގުތަކުން އެންމެ ދަށް ޕެކޭޖުގައިވެސް2އެމްބީޕީއެސްއަށްވުރެ ސްޕީޑު ދަށްނުވާނެއެވެ.\nބްރޯޑްބޭންޑް އިންޓަނެޓުގެ 30 ޖީބީ ލިބޭނީ 250 ރުފިޔާއަށެވެ. އެއީ 25 އެމްބީޕީއެސްގައެވެ. މިޕެކޭޖްގެ ތްރޮޓްލް ސްޕީޑަކީ2އެމްބީޕީއެސްއެވެ.\n100 ޖީބީ ލިބޭނީ 500 ރުފިޔާއަށެވެ. އެއީ 15 އެމްބީޕީއެސްގައެވެ. މި ޕެކޭޖްގެ ތްރޮޓްލް ސްޕީޑަކީ5އެމްބީޕީއެސްއެވެ.\nއަދި 200 ޖީބީގެ އަގަކީ 700 ރުފިޔާއެވެ. އެއީ 25 އެމްބީޕީއެސްގައެވެ. މި ޕެކޭޖްގެ ތްރޮޓްލް ސްޕީޑަކީ ވެސް5އެމްބީޕީއެސްއެވެ.\nއައިމިނަތު ޝައުނާއިންޓަރނެޓް އަގުހެޔޮ ކުރުން\nކޮރަޕްޝަނަށް މަގުފަހިވާ އެއްވެސް ކަމެއް ނުކުރަން, ނުވެސް ކުރާނަން: ޝައުނާ


Covid-19: Tom Aai Rita Enburi Los Angeles Ah - Vaguthu\nޓޮމް ހޭންކް އާއި އޭނާގެ އަންހެނުން ރީޓާ ވިލްސަން\nމިހާރު ދުނިޔޭގެ އެކި ހިސާބުތަކުގައި ހަލުވި ކަމާ އެކު ފެތުރެމުން އަންނަ ކޮވިޑް-19 އަށް ހޮލީވުޑް އިން އެންމެ ފުރަތަމަ ފައްސިވި ދެ ތަރިން ކަމުގައިވާ ޓޮމް ހޭންކްސް އާއި އަންހެނުން ރީތާ ވިލްސަން ދެ ހަފްތާ އައިކޮލޭޝަން އަށް ފަހު އެނބުރި ލޮސް އޭންޖެލެސްއަށް އަތުވެއްޖެއެވެ.\nމި ދެ ތަރިން އައިސޮލޭޓްކޮށްފައިވަނީ އޮސްޓްރޭލިއާގައި ފިލްމެއްގެ ޝޫޓިންއަކަށް ގޮސް ތިއްބާ ކޮވިޑް-19 ގެ އަލާމަތްތަކެއް ފެނިގެންނެވެ. އަދި އެ ދެމީހުން އައިސޮލޭޓްކޮށް ޓެސްޓް ކުރިއިރު ކޮވިޑް-19 އަށް ވަނީ ފައްސިވެފައެވެ. މި ދެމަފިރިންއަކީ އެންމެ ފުރަތަމަ ހޮލީވުޑުން މި ބަލި ޖެހުނު ދެމީހުންއެވެ.\nޓޮމް ކުރި ޓުވީޓެއްގައި ބުނީ އޭނާ އާއި އަންހެނުން ތިބީ އޮސްޓްރޭލިއާގައި ކަމަށާއި ގައިގައި ރިހުމާއި ކުޑަކޮށް ރޯގާގެ އަސަރުހުރުމުން ވަރުބަލިކަން އިހުސާސްވާ ކަމަށެވެ. މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އަށް ޓެސްޓުކުރި އިރު އެ ބައްޔަށް ޕޮޒިޓިވް ވެފައިވާ ކަމަށް ވެސް ޓުވީޓުގައިވެއެވެ.\nމިވަގުތު ބަލަންޖެހޭ އިތުރު ކަންތައްތަކެއް ހުރުމުގެ ސަބަބުން އެ ދެމީހުން ވެސް ތިބީ އައިސޮލޭޝަންގައި ކަމަށް ވެސް އޭނާ ވަނީ ބުނެފައެވެ. އެ ޓުވީޓުގައި ޓޮމް ވަނީ ޑަސްޓްބިންއެއްގެ ތެރޭގައި އަންގިއެއް އޮތް ފޮޓޯއެއް ވެސް އާންމުކޮށްފައެވެ.\nފަހުން ކުރި ޓުވީޓެއްގައި ޓޮމް ވަނީ މިހާރު އެދަމފިރިންގެ ހާލުވެސް ރަނގަޅުކަަމަށް ބުނެފައެވެ.\nޓޮމް އާއި ރީތާގެ އިތުރުން އިދުރިސް އެލްބާ، ގޭމް އޮފް ތުރޯންސްގެ ތަރި ކުރިސްޓޮފާ ހިވުޖޫ، ޖޭމްސް ބޮންޑްގެ ތަރި އޮލްގާ ކުރިލެންކޯ އަދި ލެސް މިސެރެބަލް ގެ ތަރި އާރޯން ޓިވެޓްވެސް ވަނީ ކޮވިޑް-19 އަށް ފައްސިވެފައެވެ.